
Budskab  fra  Det  øverste  Præsidentskab 


MODTAGELSE  OG 

ANVENDELSE 

AF  ÅNDELIG  SANDHED 


Præsident  Marion  G.  Romney 

Førsterådgiver  i  Det  øverste  Præsidentskab 


Jeg  har  altid  følt  mig  imponeret  og 
belært  når  jeg  har  tænkt  over  Meste- 
rens samtale  med  Nikodemus,  der  var 
en  af  jødernes  højt  uddannede  rådsher- 
rer. Han  kom  til  Jesus  i  den  hensigt  at 
lære  noget  mere  om  ham,  hvem  han 
var  og  hans  budskab. 

Nikodemus  „kom  til  Jesus  om  natten 
og  sagde  til  ham: , Rabbi !  vi  ved,  at  du  er 
en  lærer,  som  er  kommet  fra  Gud;  thi  in- 
gen kan  gøre  de  tegn,  som  du  gør,  uden 
Gud  er  med  ham.' "  (Joh.  3:2). 

I  sin  søgen  efter  sandheden  følte  Ni- 
kodemus sig  tilskyndet  til  at  stille  Her- 
ren spørgsmål  og  der  igennem  få  for- 
ståelse. Samtidig  var  det  eneste  han 
kunne  få  øje  på  hos  Guds  Søn  alligevel 


at  han  kun  var  en  stor  lærer.  Som  man 
kan  se  af  hans  udtalelser  baserer  han 
denne  konklusion  på  det  han  havde  set 
og  hørt  om  Mesterens  mirakler. 

Men  Jesus  belærte  omgående  Niko- 
demus om  at  den  kundskab  han  søgte 
ikke  kunne  baseres  på  beviser  alene, 
beviser  ved  at  se  og  høre  om  et  mirakel 
eller  overvære  nogle  store  begivenhe- 
der. Jesus  påpegede  straks  den  sand- 
hed at  man  ikke  kunne  opdage,  se  eller 
komme  ind  i  Guds  rige  uden  at  blive 
hjulpet  af  en  højere  indlæringsproces, 
en  proces  hvorved  man  kan  fornemme 
den  uendelige  verdens  realitet  ovenov- 
er og  udenfor  den  verdslige  opfattel- 
sesevne. 


1 


„Jesus  svarede  og  sagde  til  ham: 
.Sandelig,  sandelig  siger  jeg  dig:  Ingen 
kan  se  Guds  rige,  hvis  han  ikke  bliver 
fødtpåny.'"  (Joh.  3:3). 

Nu  kunne  Nikodemus,  så  højt  uddan- 
net, dygtig  og  klog  han  var,  ikke  torstå 
det  begreb  Mesteren  lagde  trem  for 
ham.  Nikodemus  blev  faktisk  forvirret 
af  det,  for  han  sagde:  „Hvorledes  kan  et 
menneske  fødes,  når  det  er  gammelt? 
Det  kan  da  ikke  for  anden  gang  komme 
ind  i  sin  moders  liv  og  fødes?"  (Joh. 
3:4). 

Jesus  vedbiev  og  prøvede  at  oplyse 
Nikodemus'  forstand.  Herren  forklare- 
de: „Hvad  der  er  født  af  kødet,  er  kød; 
og  hvad  der  er  født  af  Ånden,  er  Ånd." 
(Joh.  3:6). 

Nikodemus  var  imidlertid  endnu  ikke 
født  af  Ånden  og  manglede  derfor  den 
forståelse  man  får  gennem  Ånden.  Han 
kunne  ganske  enkelt  ikke  forstå  det  Je- 
sus sagde  om  at  der  er  to  kilder  til  kund- 
skab —  to  forskellige  processer  hvor- 
ved man  kan  lære  —  den  ene  gennem 
de  normale  jordiske  sanser  og  den  an- 
den gennem  Åndens  røst. 

Paulus'  forklaring  til  korinterne  om 
det  samme  emne  handler  om  den  sam- 
me sandhed  som  Mesteren  drøftede 
med  Nikodemus.  Paulus  sagde  til  korin- 
terne: „Min  tale  og  mit  budskab  virkede 
ikke  ved  visdoms  overtalende  ord,  men 
ved  Ånds  og  krafts  bevis, 

for  at  jeres  tro  ikke  skulle  bygge  på 
menneskers  visdom,  men  på  Guds 
kraft . . . 

Men  den  er,  som  der  står  skrevet, 
,hvad  intet  øje  har  set  og  intet  øre  hørt, 
og  hvad  der  ikke  er  opkommet  i  noget 
menneskes  hjerte,  hvad  Gud  har  be- 
redt for  dem,  der  elsker  ham.' "  (Det  vil 
sige  åndelige  ting,  evige  sandheder, 
betydningen  af  store  begivenheder  og 


tegn,  og  endelig  at  sandheden  ikke  kan 
fås  gennem  menneskenes  indlærings- 
processer). 

„Thi  os  har  Gud  åbenbaret  det  ved 
Ånden;  Ånden  ransager  jo  alt,  endog 
Guds  dybder . . . 

Men  et  sjæleligt  menneske  tager  ik- 
ke imod  det,  derstammerfra  Guds  Ånd; 
det  er  ham  en  dårskab,  og  han  kan  ikke 
forstå  det,  thi  det  må  bedømmes  ånde- 
ligt." (1  Kor.  2:4-5,  9-10,  14). 

I  Jesu  samtale  med  Nikodemus  fort- 
satte Mesteren  at  belære  ham  om  den 
åndelige  kilde  til  kundskab.  Herren  sag- 
de: „Du  må  ikke  undre  dig  over,  at  jeg 
sagde  til  dig:  I  må  fødes  påny. 

Vinden  blæser,  hvorhen  den  vil,  og 
du  hører  dens  susen,  men  du  ved  ikke, 
hvorfra  den  kommer,  og  hvor  den  farer 
hen;  sådan  er  det  med  enhver,  som  er 
født  af  Ånden"  (Joh.  3:7-8). 

Når  jeg  mediterer  over  disse  skrift- 
steder, føler  jeg  mig  overbevist  om  at 
Mesteren  her  bekræfter  at  den  kund- 
skab man  får  gennem  Helligåndens  ga- 
ve —  den  genfødsel  som  Herren  talte 
om  —  er  ligeså  sikker  og  bestemt  for  os 
som  at  vinden  blæser,  selvom  man  ikke 
kan  se  den.  Herren  underviste  Nikode- 
mus da  han  sagde  til  ham  at  den  belæ- 
ring vi  får  om  tingene  gennem  Ånden  er 
virkelig,  selv  om  de  der  ikke  er  blevet 
født  igen,  ikke  kan  forstå  hvordan  Ån- 
den arbejder.  I  de  sidste  dage  har  Her- 
ren atter  bekræftet  disse  fundamentale 
sandheder  gennem  profeten  Joseph 
Smith.  Til  indvielsesbønnen  i  Kirtland 
templet,  en  bøn  Joseph  Smith  fik  gen- 
nem åbenbaring,  sagde  profeten:  „Og 
bevirk,  hellige  Fader,  at  alle,  der  tilbe- 
der i  dette  hus,  må  kunne  få  visdom  . . . 
og  at  de  må  søge  lærdom  både  ved  læs- 
ning og  ved  tro,  som  du  har  sagt . . ." 

Og  med  hvilket  formål? 


„ . . .  (At)  de  må  vokse  op  i  dig  og  mod- 
tage en  fylde  af  den  Helligånd  og  ind- 
ordne sig  efter  dine  love  og  blive  beredt 
til  at  modtage  alt  det,  der  er  nødven- 
digt." (L&P  109:14-15). 

I  denne  bøn  siges  det  tydeligt  at  Her- 
ren kun  betragter  vores  lærdom  som 
fuldkommen  dersom  vi  vejledes  af  Hel- 
ligånden. Ved  en  anden  lejlighed  sagde 
Herren:  „Hvis  I  bliver  i  mit  ord, . .  .  skal 
I  forstå  sandheden  og  sandheden  skal 
frigøre  jer."  (Joh.  8:31-32).  Den  sand- 
hed der  kan  befri  os  fra  vore  synder,  vor 
skyld,  falske  begreber,  fejlagtige  anta- 
gelser og  nytteløse  vaner  samt  dårlig 
opførsel  kan  kun  fås  gennem  Helligån- 
den. 

I  hele  jordens  historie  har  der  aldrig 
været  et  tidspunkt  som  nu,  hvor  verds- 
lig lære  har  været  så  avanceret  og  vidt 
spredt  som  den  er  i  dag.  Og  alligevel  er 
der  mange  af  de  mennesker  der  befin- 
der sig  omkring  os,  som  ikke  nyder  glæ- 
de af  de  sandheder  og  den  frihed,  de 
nævnte  sandheder  som  Herren  belær- 
te om,  kan  give  os.  Derimoderder  man- 
ge mennesker  der  mener  at  sandheden 
og  sand  frihed  ikke  findes  eller  umuligt 
kan  opnås. 

Det  centrale  i  Faderens  frelsesplan 
er  at  vi,  for  at  opnå  disse  sandheder  og 
den  fred,  lykke,  tryghed  og  frihed  som 
disse  sandheder  bringer  dem  der  ret- 
færdigt søger  og  adlyder,  må  søge  til 
denne  kundskabskilde  som  ligger  over 
og  bag  de  almindelige  indlæringspro- 
cessers rækkevidde. 

Vejen  til  denne  sikre  kundskab  ligger 
i  et  oprigtigt  og  ærligt  ønske  om  at  mod- 
tage sandhed  fra  Gud  og  søge  denne 
sandhed  ved  ofte  at  bede  og  hengive 
sig  til  at  studere  Guds  skrifter,  samt 
gennem  en  retfærdig,  barmhjertig  ad- 
færd i  det  daglige  liv. 


Illustreret  af  G.  Allen  Garns 

Herren  ved  dog  at  det  ikke  er  alle 
mennesker  der  vil  leve  op  til  disse  stan- 
darder og  derfor  minder  han  os  om  at 
„lyset  skinner  i  mørket,  og  mørket  be- 
griber det  ikke"  (L&P  88:49). 

Men  hvis  vi  sidste  dages  hellige  vil 
følge  de  trin  som  Herren  og  hans  profe- 
ter har  skildret,  kan  og  vil  vi  få  forståel- 
se for  den  store  sidste  dages  uddeling 
vi  lever  i,  og  for  de  store  begivenheder 


der  skal  gå  forud  samt  de  trængsler 
profetierne  siger  vil  komme  i  de  sidste 
dage. 

Gennem  Helligåndens  gave  og  kraft 
har  menneskeheden  lige  fra  begyndel- 
sen fået  åbenbaret  guddommelige 
sandheder.  Profeter  har  fået  åbenbaret 
himmelske  sandheder  lige  fra  fader  Ad- 
am og  fortsat  gennem  alle  uddelinger, 
og  de  har  til  gengæld  belært  om  og  ned- 
skrevet disse  sandheder  til  gavn  for 
dem  der  vil  benytte  dem  i  deres  liv. 

Fra  denne  uudtømmelige,  evige 
sandhedskilde  har  vi  fået  sand  kund- 
skab om  Guds  natur  og  vort  slægtskab 
med  ham,  og  uden  den  ville  ingen  kun- 
ne fatte  livets  formål  og  dets  betyd- 
ningsfulde begivenheder. 

Vi  sidste  dages  hellige  kender  Guds 
kærlighed  til  sine  børn  og  hans  ønske 
om  at  vi  hver  især  lærer  og  i  vort  daglige 
liv  benytter  vores  åndelige  sans,  så  vi 
kan  trække  på  den  uudtømmelige  kilde 
til  kundskab  og  vejledning  der  er  stillet 
til  rådighed  for  os  alle. 

Vi  har  brug  for  en  sådan  inspireret  vi- 
den i  vort  liv,  når  vi  søger  Gud  for  at  an- 
vende hans  lærdomme,  når  vi  søger  en 
ægtefælle,  når  vi  udfører  vore  ansvars- 
opgaver som  forældre,  når  vi  hjælper 
andre  omkring  os  til  at  lære  evangeliets 
sandhed  og  selv  finde  Gud,  når  vi  søger 
at  forstå  skrifterne,  når  vi  prøver  at  ad- 
lyde de  råd  som  vore  dages  profeter 
giver,  når  vi  tænker  på  den  betydnings- 
fulde tid  vi  lever  under  i  denne  sidste 
uddeling  og  når  vi  søger  trofast  at  holde 
ud  til  enden.  I  alt  dette  og  meget  mere 
—  faktisk  i  alle  livets  afskygninger  — 
har  vi  brug  for  vejledning  og  kundskab 
fra  denne  sikre  kilde. 

Efterhånden  som  vi  søger  og  kom- 
mer Gud  nærmere,  når  vi  ser  fordelen 
ved  at  anvende  hans  lærdomme  i  vort 


liv,  må  vi  altid  erindre  os  at  Gud  forven- 
ter at  vi  anvender  vor  kundskab  i  det 
daglige  til  tjeneste  for  andre.  Vi  er  nødt 
til  at  huske  på  at  „når  Menneskesønnen 
kommer  i  sin  herlighed,  og  alle  englene 
med  ham  da  skal  han  sætte  sig  på  sin 
herligheds  trone. 

Og  alle  folkeslag  skal  samles  foran 
ham,  og  han  skal  skille  dem  fra  hver- 
andre, ligesom  hyrden  skiller  fårene  fra 
bukkene. 

Og  han  skal  stille  fårene  ved  sin  højre 
side  og  bukkene  ved  sin  venstre. 

Da  skal  Kongen  sige  til  dem  ved  sin 
højreside: , Kom  hid,  min  Faders  velsig- 
nede! arv  det  rige,  som  har  været  jer 
beredt  fra  verdens  grundvold  blev  lagt. 

Thi  jeg  var  sulten,  og  I  gav  mig  at  spi- 
se; jeg  var  tørstig,  og  I  gav  mig  at  drik- 
ke; jeg  var  fremmed,  og  I  tog  jer  af  mig; 

jeg  var  nøgen  og  I  gav  mig  klæder; 
jeg  var  syg,  og  I  så  til  mig;  jeg  var  i  fæng- 
sel, og  I  besøgte  mig.' 

Da  skal  de  retfærdige  svare  ham  og 
sige: , Herre!  når  så  vi  dig  sulten  og  gav 
dig  mad,  eller  tørstig  og  gav  dig  at  drik- 
ke? 

Når  så  vi  dig  fremmed  og  tog  os  af 
dig,  eller  nøgen  og  gav  dig  klæder? 

Når  så  vi  dig  syg  eller  i  fængsel  og  be- 
søgte dig?' 

Og  Kongen  skal  svare  og  sige  til 
dem:  .Sandelig  siger  jeg  eder:  hvad  I 
har  gjort  imod  en  af  mine  mindste  brød- 
re der,  har  I  gjort  imod  mig.' 

Da  skal  han  sige  til  dem  ved  den  ven- 
stre side:  ,Gå  bort  fra  mig,  I  forbande- 
de!  til  den  evige  ild,  som  er  beredt  djæv- 
elen og  hans  engle. 

Thi  jeg  var  sulten,  og  I  gav  mig  ikke  at 
spise;  jeg  var  tørstig,  og  I  gav  mig  ikke 
at  drikke; 

jeg  var  fremmed,  og  I  tog  jer  ikke  af 
mig;  jeg  var  nøgen,  og  I  gav  mig  ingen 


klæder;  jeg  var  syg  og  i  fængsel,  og  I  så 
ikke  til  mig.' 

Da  skal  også  de  svare  og  sige: , Her- 
re! når  så  vi  dig  sulten  eller  tørstig  eller 
fremmed  eller  nøgen  eller  syg  eller  i 
fængsel  uden  at  tjene  dig?' 

Da  skal  han  svare  dem  og  sige:  .San- 
delig siger  jeg  eder;  hvad  I  ikke  har  gjort 
imod  en  af  mine  mindste  der,  har  I  hel- 
ler ikke  gjort  imod  mig.' 

Og  disse  skal  gå  bort  til  evig  straf, 


men  de  retfærdige  til  evigt  liv."  (Matt. 
25:31-46). 

Vi  er  nødt  til  at  lære  at  tilegne  os 
sandhed  og  få  forståelse  gennem  Hel- 
ligånden —  for  disse  sandheder  påvir- 
ker fundamentalt  alle  afskygninger  i 
vort  liv  —  således  bliver  vi  prøvet  i  at 
anvende  vor  kundskab,  vort  liv,  vore 
gerninger  og  adfærd  i  kærlighed  og 
barmhjertighed  overfor  alle  dem  vi  øver 
indflydelse  på  og  dagligt  omgås.  □ 


Ideer  til  hjemmelærere 


Nogle  punkter  som  kan  fremhæv- 
es. Hvis  du  synes  kan  du  frem- 
lægge disse  punkter  ved  dine 
hjemmelærerbesøg: 

1 .  Der  findes  to  kilder  til  kund- 
skab, to  forskellige  indlærings- 
metoder —  den  ene  gennem  de 
normale,  jordiske  sanser  og  den 
anden  gennem  Åndens  røst. 

2.  Det  vi  lærer  gennem  Ånden  er 
virkeligt,  men  vi  er  nødt  til  at  væ- 
re født  igen  før  vi  kan  forstå  hvor- 
dan Ånden  arbejder. 

3.  Den  sandhed  der  kan  befri  os 
fra  vore  synder,  skyld,  falske  be- 
greber, fejlagtige  antagelser  og 
nytteløse  vaner  samt  dårlig  op- 
førsel kan  kun  fås  gennem  Helli- 
gånden. 

4.  Vi  har  brug  for  inspireret  viden 

i  vort  daglige  liv,  når  vi  søger  Gud 


for  at  anvende  hans  lærdomme, 
når  vi  hjælper  andre  omkring  os 
til  at  lære  evangeliets  sandhed. 


Diskussionshjælp 

1 .  Fortæl  hvad  du  personligt  me- 
ner om  behovet  for  at  leve  efter 
den  vejledning  Helligånden  giver. 
Bed  familiens  medlemmer  fortæl- 
le hvad  de  mener. 

2.  Findes  der  skriftsteder  eller  ci- 
tater i  denne  artikel  som  familien 
kunne  læse  højt  og  drøfte? 

3.  Ville  denne  samtale  blive  be- 
dre hvis  du  talte  med  husets 
overhoved  før  besøget?  Har  du 
et  budskab  fra  kvorumslederen 
eller  biskoppen  til  husets  over- 
hoved angående  evige  sandhe- 
der og  behovet  for  at  have  Hellig- 
ånden som  sin  ledsager? 


Spørgsmål  og  svar 

Spørgsmål  af  almindelig  interesse  besvaret  som  vejledning,  ikke  som  en  officiel 
tilkendegivelse  af  kirkens  politik. 


Spørgsmål: 

Eftersom  Mormons  Bog 

indeholder  evangeliet  i  dets 

fylde  hvorfor  er  der  så  ikke 

nævnt  noget  om  templer  eller 

tempelarbejde? 


Svar: 

Monte  S.  Nyman, 

professor  i  gamle  skrifter  ved  Brigham 

Young  universitet,  Provo,  Utah. 


For  at  besvare  dette  spørgsmål  må  vi 
først  forstå  hvad  der  menes  med 
„evangeliet  i  dets  fylde".  I  L&P  næv- 
ner Herren  tre  gange  at  Mormons  Bog 
indeholder  evangeliet  i  dets  fylde  (se 
L&P  20:9;  27:5;  42:12).  Og  englen  Mo- 
roni  erklærede  overfor  Joseph  Smith 
at  Mormons  Bog  indeholdt  evangeliet 
i  dets  fylde:  „Han  sagde,  at  der  var  en 
bog  henlagt,  der  var  skrevet  på  guldp- 
lader, og  som  indeholdt  en  beretning 
om  dette  kontinents  tidligere  indbyg- 
gere og  deres  oprindelse.  Han  sagde 
også  at  den  indeholdt  det  evige  evan- 


gelium i  dets  fylde,      som  Frelseren 
overgav  de  tidligere  indbyggere  det." 
(Joseph  Smiths  Skrivelser,  2:34. 
Fremhævelse  tilføjet). 

I  de  sidste  mange  år  har  jeg  spurgt 
flere  af  de  afgående  studenter  hvad 
„evangelium"  betyder.  De  svar  jeg 
har  modtaget  var  „godt  budskab". 
Dette  svar  kommer  af  den  græske  be- 
tydning af  ordet,  evangelium.  Svaret 
er  rigtigt,  men  jeg  har  erfaret  at  man- 
ge kirkemedlemmer  aldrig  rigtig  har 
tænkt  over  hvad  „godt  budskab"  bety- 
der. Hvad  er  det  for  gode  budskaber 
der  findes  i  evangeliet?  De  gengivne 
skrifter  giver  et  logisk  og  tankevæk- 
kende svar  på  dette  spørgsmål.  I  Læ- 
re og  Pagter  gives  der  tre  definitioner 
på  evangelium. 

1.  L&P  33:11-12: 

„Ja,  omvend  jer  og  lad  jer  døbe, 
hver  eneste  af  jer,  til  syndernes  forla- 
delse; ja,  bliv  døbt  med  vand,  og  der- 
på kommer  dåben  med  ild  og  den  Hel- 
ligånd. 

Se,  sandelig,  sandelig  siger  jeg  jer, 
dette  er  mit  evangelium,  og  kom  i  hu, 
at  de  skal  have  tro  på  mig,  ellers  kan 
de  ingenlunde  blive  frelst"  (fremhæv- 
else tilføjet). 

2.  L&P  39:5-6: 

„Og  sandelig,  sandelig  siger  jeg 
dig:  Den,  som  antager  mit  evangeli- 
um, antager  mig,  og  den,  der  ikke  an- 

Templet  i  Santiago  Chile 


Nephiterne  havde  kundskab 

om  evigt  ægteskab  og  udførte 

sådanne  vielser,  og  lamaniterne 

har  videreført  denne  praksis. 


tager  mit  evangelium,  antager  ikke 
mig. 

Og  dette  er  mit  evangelium:  Om- 
vendelse og  dåb  i  vandet,  og  da  kom- 
mer dåben  med  ild  og  den  Helligånd, 
ja,  Talsmanden,  der  viser  alle  ting  og 
forkynder  rigets  fredelige  anliggen- 
der" (Fremhævelse  tilføjet). 

3.  L&P  76:40-43: 

„Og  dette  er  evangeliet,  glædes- 
budskabet,  hvorom  røsten  fra  himlen 
bar  vidnesbyrd  for  os: 

At  han  kom  til  verden,  nemlig  Je- 
sus, for  at  blive  korsfæstet  for  verden 
og  bære  dens  synder  og  helliggøre  og 
rense  den  for  al  uretfærdighed. 

For  at  alle,  som  Faderen  har  givet  i 
hans  magt  og  skabt  gennem  ham, 
kunne  blive  frelst  ved  ham, 

som  herliggør  Faderen  og  frelser 
hans  hænders  hele  værk  med  undta- 
gelse af  disse  fortabelsens  børn,  som 
fornægter  Sønnen,  efter  at  Faderen 
har  åbenbaret  ham"  (fremhævelse  til- 
føjet). 

I  Mormons  Bog  læser  vi  i  Frelse- 
rens lærdomme  en  meget  mere  deta- 
ljeret definition,  men  den  er  i  overens- 
stemmelse med  dem  der  gives  i  Lære 
og  Pagter: 

„Se,  jeg  har  givet  jer  mit  evangeli- 
um, og  dette  er  det  evangelium,  som 
jeg  har  givet  jer  —  at  jeg  kom  til  ver- 


den for  at  gøre  min  Faders  vilje,  fordi 
min  Fader  sendte  mig. 

Og  min  Fader  sendte  mig,  for  at  jeg 
kunne  blive  løftet  op  på  korset,  og  ef- 
ter at  jeg  havde  været  opløftet  på  kor- 
set, at  jeg  da  kunne  drage  alle  menne- 
sker til  mig,  så  at  ligesom  jeg  har  væ- 
ret opløftet  ved  menneskene,  således 
skulle  menneskene  opløftes  ved  Fa- 
deren til  at  stå  frem  for  mig  og  døm- 
mes efter  deres  gerninger,  enten  de 
er  gode  eller  slette. 

Og  af  denne  grund  er  jeg  blevet  op- 
løftet; derfor  vil  jeg  i  overensstemmel- 
se med  Faderens  magt  drage  alle 
mennesker  til  mig,  for  at  de  kan  blive 
dømt  efter  deres  gerninger. 

Og  det  skal  ske,  at  den,  der  omven- 
der sig  og  bliver  døbt  i  mit  navn,  skal 
blive  fyldt;  og  dersom  han  holder  ud 
indtil  enden,  se,  da  skal  jeg  frikende 
ham  for  min  Fader  på  den  dag,  da  jeg 
skal  stå  og  dømme  verden. 

Og  de,  som  ikke  holder  ud  indtil  en- 
den, skal  også  omhugges  og  kastes  i 
ilden,  hvorfra  de  ikke  mere  kan  vende 
tilbage  på  grund  af  Faderens  retfær- 
dighed. Og  det  er  det  ord,  han  har  giv- 
et menneskenes  børn.  Og  af  den 
grund  opfylder  han  de  ord,  som  han 
har  givet,  og  han  lyver  ikke,  men  op- 
fylder alle  sine  ord. 

Intet  urent  kan  indkomme  i  hans  ri- 
ge; derfor  indgår  ingen  til  hans  hvile, 
uden  de,  der  har  vasket  deres  klæder 
i  mit  blod  som  følge  af  deres  tro  og 
omvendelse  fra  alle  deres  synder 
samt  deres  trofasthed  indtil  enden. 

Og  dette  er  befalingen:  Omvend  jer, 
alle  jordens  ender,  og  kom  til  mig  og 
bliv  døbt  i  mit  navn,  så  I  må  blive  her- 
liggjort ved  at  modtage  den  Helligånd, 
så  at  I  må  stå  uplettede  for  mig  på 
den  yderste  dag. 

Sandelig,  sandelig  siger  jeg  jer,  det- 
te er  mit  evangelium,  og  I  ved,  hvad  I 
skal  gøre  i  min  kirke;  thi  de  gerninger, 
I  har  set  mig  gøre,  skal  I  også  gøre; 
thi  det,  som  I  har  set  mig  gøre,  skal  I 
også  gøre"  (3  Nephi  27:13-21.  Frem- 
hævelse tilføjet). 

Vi  kan  deraf  slutte  at  evangeliets 
gode  budskab  er  frelsesplanen  eller 
de  principper  og  ordinanser  hvorved 
vi  kan  vende  tilbage  til  vor  Fader  i 
Himmelen. 

Der  må  nok  en  yderligere  forklaring 
til  før  det  oprindelige  spørgsmål  om 
templer  er  besvaret.  Således  som 
evangelium  defineres  i  skrifterne 
skildrer  det  planen  hvorved  menne- 
skeheden kan  vende  tilbage  til  det  ce- 
lestiale  rige.  Det  giver  ikke  nogen  de- 
taljeret udredelse  for  hvordan  menne- 
skeheden opnår  ophøjelse  indenfor 
det  celestiale  rige.  For  at  blive  ophøj- 
et i  det  celestiale  rige  er  det  nødven- 
digt at  modtage  templets  ordinanser 
og  velsignelser  (se  L&P  131 :1-4). 

Skønt  vi  i  Mormons  Bog  ikke  kan 
læse  nogen  detaljer  eller  lærdomme 
om  de  ordinanser  der  udføres  i  temp- 
lerne, er  det  dog  tydeligt  at  der  fand- 
tes templer  blandt  nephiterne.  Vi  kan 
læse  om  hvordan  de  på  en  mirakuløs 
måde  så  Guds  finger  skrive  på  temp- 
lets mur  (se  Alma  10:2).  Der  blev  hen- 
vist til  denne  hændelse  i  en  mands 
slægtsregister,  og  der  gives  ingen  for- 
klaring om  selve  templet. 

I  Mormons  Bog  kan  vi  få  en  antyd- 
ning af  hvordan  templerne  fungerede 
blandt  nephiterne.  Det  ser  ud  til  at  ne- 
phiterne byggede  templer  når  som 
helst  og  hvor  som  helst  der  var  så 
mange  mennesker  at  det  kunne  ret- 
færdiggøres. Da  nephiterne  og  lama- 
niterne  var  blevet  splittet  skrev  Nephi 


Evangeliet .  .  .  skildrer 

planen  hvorved  menneskeheden 

kan  vende  tilbage  til  det 

celestiale  rige. 


at  hans  folk  byggede  et  tempel  „i 
samme  stil  som  Salomos  tempel"  (2 
Nephi  5:16).  På  Herrens  befaling  ad- 
varede han  i  templet  sit  folk  mod  stolt- 
hed og  umoralitet  (Jakobs  Bog  1:17; 
2:2,  11).  Kong  Benjamin  samlede  sit 
folk  ved  templet  for  at  instruere  dem 
(Mosiah  1:18;  2:1;  5-7).  Kong  Limhi 
samlede  sit  folk  ved  templet  for  at  for- 
tælle dem  at  Ammon  og  hans  brødre 
ville  komme  fra  Zarahemlas  land  (Mo- 
siah 7:1 7).  Det  er  formodentlig  det 
samme  tempel  som  nævnes  adskillige 
gange  i  hans  fars,  kong  Noas  opteg- 
nelser, og  det  er  sandsynligvis  bygget 
af  kong  Noas  far,  kong  Zenif,  efter- 
som det  allerede  var  bygget  da  Noa 
blev  konge  (se  Mosiah  11:10-12; 
19:5).  Da  det  nephitiske  folk  var  flyttet 
til  det  nordlige  land  byggede  de  også 
templer  der  (Helaman  3:9, 14).  Efter 
de  ugudeliges  tilintetgørelse  på  det 
tidspunkt  Kristus  blev  korsfæstet,  hav- 
de folk  samlet  sig  omkring  templet  i 
overflødighedens  land,  da  Frelseren 
viste  sig  for  dem  (se  3  Nephi  11:1).  I 
Mormons  Bog  kan  vi  også  læse  at  la- 
maniterne  byggede  templer  (Alma 
26:29).  Alle  disse  beviser  bekræfter 
profeten  Joseph  Smiths  lærdomme. 

„Hvad  var  hensigten  med  at  ind- 
samle jøderne  eller  Guds  folk  i  nogen 
tidsalder . . . 

Hovedformålet  var  at  bygge  et  hus 
til  Herren,  hvorved  han  kunne  åbenba- 


re  sit  folk  sit  hus'  forordninger  og  sit 
riges  herligheder  og  lære  folket  frel- 
sens vej;  thi  der  er  visse  forordninger 
og  principper  som,  når  de  læres  og 
praktiseres,  må  udføres  på  et  sted  el- 
ler i  et  hus,  der  er  bygget  til  dette  for- 
mål" (Profeten  Joseph  Smiths  Lær- 
domme, s.  370). 

Selv  om  der  ikke  henvises  til  be- 
stemte ordinanser  som  blev  udført  i 
templet,  indeholder  Mormons  Bog  alli- 
gevel de  samme  lærdomme  som  Bi- 
belen med  hensyn  til  det  fundamenta- 
le tempelarbejde.  Profeten  Malakias 
forudsagde  Elias'  (Elijah)  komme  før 
Herrens  store  og  frygtelige  dag  skulle 
komme,  og  at  han  ville  vende  børne- 
nes hjerter  til  deres  fædre  og  fædre- 
nes til  deres  børn,  eller  binde  dem  til 
hinanden.  Denne  beseglingsmagt,  og- 
så kendt  som  det  patriarkalske  præ- 
stedømme, blev  gengivet  den  3.  april 
1836,  til  profeten  Joseph  Smith  i  Kirt- 
land  templet  (se  L&P  110:1 3-16).  Da 
Frelseren  betjente  nephiterne  efter 
sin  opstandelse  fortalte  han  dem  at 
Faderen  havde  befalet  ham  at  give 
dem  Malakias'  lærdomme,  og  de  står 
nu  i  3  Nephi  kapitel  24-25.  I  kapitel  25 
kan  vi  læse  om  Elias'  (Elijahs)  profeti. 
Herren  lagde  grunden  til  tempelarbej- 
det  i  Mormons  Bog  og  har  overladt  de 
specifikke  lærdomme  om  ophøjelsen 
til  det  celestiale  rige  til  Lære  og  Pag- 
ter. 

Der  er  også  en  anden  ordinanse,  i 
forbindelse  med  templer,  som  det 
blev  overladt  Lære  og  Pagter  at  give 
yderligere  forklaring  på.  Det  drejer  sig 
om  vielsesceremonien  for  tid  og  al 
evighed.  Selv  om  denne  vigtige  lær- 
dom ikke  findes  i  Mormons  Bog  er  det 
underforstået  i  Mormons  Bog  at  så- 
danne vielser  blev  udført. 


„Og  de  giftede  sig  og  bortgiftede  og 
blev  velsignet  i  forhold  til  de  mange 
forjættelser,  som  Herren  havde  givet 
dem"  (4  Nephi  11). 

Mens  dette  kun  er  en  følgeslutning 
findes  der  en  overlevering  blandt  la- 
maniterne  hvorved  sådanne  ordinan- 
ser bliver  udført.  Golden  R.  Buchanan, 
der  har  været  præsident  for  den  syd- 
vestlige (amerikanske)  indianermissi- 
on i  mange  år  har  udtalt: 

„For  mange  af  stammerne  er  prin- 
cippet om  evigt  ægteskab  ikke  nyt. 
Hopiindianernes  vielse  er  en  smuk  ce- 
remoni, hvor  bruden  er  klædt  i  en 
smuk,  hvid  kjortel  der  er  vævet  af  hen- 
des forlovede,  det  er  en  hellig  hand- 
ling og  den  gælder  for  tid  og  al  evig- 
hed. Ikke  kun  til  døden  skiller  dem." 
(„Indian  Traditions,"  Improvement 
Era,  april  1955,  s.  286). 

Således  havde  nephiterne  kund- 
skab om  evigt  ægteskab  og  udførte 
sådanne  vielser.  Lamaniterne  har  vi- 
dereført denne  praksis,  selv  efter  at 
frafaldet  satte  ind.  Men  igen,  Mormon 
har  under  Herrens  inspiration,  valgt  at 
overlade  disse  lærdomme  til  åbenba- 
ring i  de  sidste  dage. 

Som  en  sammenfatning  kan  siges 
at  forklaringen  på  at  der  ikke  er  åben- 
baret mere  i  Mormons  Bog  om  temp- 
ler og  andre  ordinanser  formodentlig 
må  være  at  der  findes  åbenbaring. 
Man  kunne  sige  at  skrifterne  er 
„åbenbaring  for  alle"  eller  åbenbaring 
som  er  tilgængelig  for  alle  som  er  in- 
teresseret i  at  læse  den.  På  den  an- 
den side  kan  man  så  sige  at  templer- 
ne er  „utilgængelige  åbenbaringer" 
eller  åbenbaringer  der  er  forbeholdt 
mennesker  der  vil  forberede  sig  på  at 
kende  og  forstå  den  form  for  hellig 
åbenbaring.  Og  som  Profeten  Joseph 

Smith  sagde  er  disse  fra  verdens 
grundlæggelse  reserveret  Herrens 
folk  (se  Profeten  Joseph  Smiths  Lær- 
domme, s.  370).  Vi  har  nu  muligheden 
for  at  modtage  disse  ordinanser  som 
led  i  evangeliet,  og  bør  allesammen 
drage  nytte  af  denne  mulighed.  □ 


Spørgsmål:  Jeg  kan  ikke  klare 
alle  mine  pligter  i  kirken.  Min 
målsætning  og  prioritering 
virker  ikke  —  jeg  har  alt  for 
mange  førsteprioriteter.  Hvad 
skal  jeg  gøre? 


Svar: 

Larry  Call, 

stavspræsident  for  Afton  staven  i 

Wyoming  og  førstemand  i  en 

detailforretning. 


Det  kan  virkelig  virke  overvældende 
at  få  udført  alt  det  vi  skal  gøre.  Men 
det  bør  ikke  overraske  os  for  meget. 
Trods  alt  ønsker  vi  at  hjælpe  vor  Fader 
i  Himmelen  i  hans  arbejde  med  at 
bringe  udødelighed  og  evigt  liv  til 
menneskene.  (Se  Moses  1:39).  Og  det 
kan  være  en  nok  så  overvældende  op- 


Det  forventes  ikke  at  vi 

alene  skal  gøre  det  hele,  blot  så 

meget  vi  kan. 


gave,  set  fra  vort  jordiske  perspektiv. 
Hvis  det  skal  lykkes  for  os  må  vi  hele 
tiden  rette  vore  øjne  imod  denne  ene 
hovedopgave,  idet  vi  vurderer  vore 
forpligtelser  ud  fra  denne. 

Men  dette  forslag  lyder  måske  for 
almindeligt  til  at  være  e   hjælp. 

Heldigvis  har  præsident  Kimball 
klarlagt  tre  meget  fundamentale  an- 
svar som  definerer  hvad  kirkens  mis- 
sion er.  Det  lyder  ganske  enkelt  (1)  at 
forkynde  evangeliet  til  hele  verden,  (2) 
at  udføre  tempelarbejde  for  dem  der 
er  døde  og  (3)  sørge  for  at  de  som  har 
fundet  evangeliet  drager  nytte  af  dets 
velsignelser.  (Se  Den  danske  Stjerne, 
okt.  1981,  s.  6). 

Arbejdet  i  Herrens  kirke  består  af 
disse  tre  ansvar,  og  det  bliver  vort  ar- 
bejde når  vi  accepterer  ansvarene 
ved  vort  medlemskab  af  kirken.  Vi  kan 
trygt  stole  på  at  Herrens  plan  vil  blive 
udført.  Men  hvis  vi  ikke  skal  overvæl- 
des og  drukne  i  dette  store  program 
er  vi  nødt  til  at  finde  ud  af  hvor  vi  pas- 
ser ind  i  Guds  store  plan.  Med  andre 
ord  hvor  mange  af  disse  opgaver  skal 
jeg  udføre?  Her  følger  en  kontrolliste 
over  prioriteter  der  virkelig  bør  stå 
øverst: 

For  det  første  har  jeg  ansvaret  for 
selv  at  finde  ud  af  at  Gud  lever,  at  Je- 
sus er  Kristus  og  at  Faderen  og  Søn- 
nen leder  os  gennem  en  levende  pro- 
fet i  dag,  hvorpå  vi  skal  leve  i  henhold 
til  dette. 

For  det  andet  skal  jeg  hjælpe  min 
familie  til  at  få  den  samme  kundskab 
om  evangeliet  og  efterleve  dette. 

For  det  tredie  skal  jeg  udføre  mine 
særlige  kaldelser  i  riget  såvel  som 
min  pligt  til  at  forkynde  evangeliet  til 
andre  og  frelse  de  døde. 

Det  er  med  andre  ord  i  mit  personli- 
ge liv,  mit  familieliv  og  mit  liv  i  tjene- 
sten for  andre  at  det  forventes  at  jeg 
udfører  Herrens  gerning.  Hvordan  kan 
jeg  således  rent  praktisk  virke  effek- 
tivt indenfor  min  egen  lille  sfære? 

Lad  os  antage  at  du  er  kaldet  som 
søndagsskolelærer.  I  denne  kaldelse 
vil  du  være  i  stand  til  at  give  vigtige  bi- 
drag på  flere  fundamentale  ansvar- 
sområder. Men  det  kan  sluge  for  meg- 
et af  din  tid  hvis  du  giver  lov  til  det.  Du 
behøver  formodentlig  ikke  at  bruge  8 
timer  på  at  fremstille  billedmaterialer 
til  lektien  hver  gang,  og  du  behøver 
nok  heller  ikke  at  fremstille  superkopi- 
er til  uddeling  hver  uge.  Herren  har 
gjort  det  mere  enkelt  —  og  mere 
svært.  Skrifterne  siger:  „Og  dersom  I 
ikke  modtager,  skal  I  ikke  undervise" 
(L&P  42:14).  Ånden  kan  hjælpe  dig  til 
at  prioritere  indenfor  den  pågældende 
lektie,  og  det  kan  godt  ske  at  den  vej- 
leder dig  til  at  bruge  8  timer  på  billed- 
materiale en  gang  imellem.  Det  kan 
også  ske  at  du  i  stedet  for  bliver  inspi- 
reret til  at  tilbringe  de  8  timer  på  en 
udflugt  sammen  med  dine  børn. 

Lad  os  sige  at  du  er  blevet  kaldet  til 
at  være  biskop.  Denne  kaldelse  er  vir- 
kelig direkte  forbundet  med  adskillige 
fundamentale  ansvar.  Men  det  bety- 
der ikke  at  du  behøver  at  tilbringe  tre 
aftener  hver  uge  i  wardets  kirkebyg- 
ning. Du  har  også  andre  ansvarsopga- 
ver. Du  afgør  måske  gennem  bøn  og 
inspiration  at  det  vil  være  passende  at 


bruge  tre  aftener  i  en  uge  —  og  den 
næste  uge  vil  du  måske  igennem  den 
samme  proces  finde  ud  af  at  din  fami- 
lie har  brug  for  dig  derhjemme. 

Lad  os  antage  at  du  er  mor  til  fire 
små  børn,  du  har  også  to  kaldelser  i 
kirken  som  du  ikke  må  undervurdere, 
en  have  at  passe,  henkogning  og  sy- 
ning som  skal  udføres,  daglige  per- 
sonlige studier  i  skrifterne  og  bønner, 
et  ønske  om  at  hjælpe  en  ensom  na- 
bo, et  ønske  om  at  dele  evangeliet 
med  en  anden  nabo,  brug  for  at  få 
foretaget  nogle  genealogiske  under- 
søgelser og  komme  regelmæssigt  i 
templet,  osv.  osv.  Hvad  skal  du  gøre? 
Hvis  du  beder  om  hjælp  vil  du  måske 
få  at  vide  at  nogle  af  opgaverne  mid- 
lertidigt må  begrænses  mens  børnene 
er  små.  Men  hvis  vi  for  alvor  ønsker  at 
tjene  Gud  vil  vi  også  finde  en  udvej. 
En  travl  studerende  kunne  benytte  sit 
ugentlige  besøg  på  kvikvaskeriet  til  at 
skrive  dagbog.  En  ugentlig  bustur  kun- 
ne et  ældre  menneske  benytte  til  at 
missionere,  hvis  han  eller  hun  kun  har 
en  begrænset  kontakt  med  andre. 

Vi  må  erkende  at  skyldfølelser  og 
fornemmelsen  af  at  være  overbebyr- 
det kan  sluge  lige  så  meget  af  vores 
energi  som  det  tager  at  gøre  noget  for 
at  få  afløb  for  sådanne  følelser.  Vi  må 
søge  Åndens  vejledning  når  vi  skal  af- 
gøre hvor  meget  vi  med  rimelighed 
kan  gøre  for  at  få  udført  vore  funda- 
mentale ansvarsopgaver  og  derpå  gø- 
re det.  Bagefter  kan  vi  smide  vore 
skyldfølelser  overbord,  for  de  gør  os 
elendige  og  mindre  effektive.  Husk  at 
det  forventes  ikke  at  vi  alene  skal  gø- 
re det  hele,  blot  så  meget  vi  kan. 

Det  er  godt  at  skrive  en  liste  over 
opgaver  der  virkelig  fortjener  at  stå 
øverst.  Måske  bliver  du  nødt  til  at 

skrive  lidt  ekstra  under  nogle  af  punk- 
terne, men  gør  dem  enkle.  I  en  anden 
kolonne  kan  du  skrive  hvad  du  for  ti- 
den har  at  udføre  af  opgaver  og  for- 
pligtelser. Vurdér  nu  denne  liste  på 
baggrund  af  den  kontrolliste  du  skrev 
først.  Beslut  dig  til  hvilke  opgaver  du 
bør  droppe  og  hvilke  du  bør  bruge 
mindre  tid  på. 

Det  er  ikke  nogen  nem  proces.  Jeg 
har  opdaget  at  uden  Åndens  hjælp 
kan  vi  nemt  føle  os  overbebyrdede. 
Kun  med  Åndens  hjælp  kan  vi  håbe  at 
få  udført  de  mange  pligter  vi  beslutter 
os  til  og  som  vi  udsættes  for  hver  dag. 
Men  jeg  tror  virkelig  at  det  er  en  ud- 
søgt velsignelse  at  have  så  meget  at 
gøre  i  riget  at  vi  er  nødt  til  at  ydmyge 
os  for  Gud,  for  at  det  kan  lykkes  for 
os. 

Herren  har  lovet  at  han  vil  hjælpe 
os  når  vi  arbejder  i  hans  rige  og  at  vi  i 
den  sidste  ende  vil  nyde  succes.  Som 
han  siger  til  os  i  L&P  afsnit  6: 

„I  (skal)  glæde  jer  over  frugten  af 
jeres  arbejde  . . . 

Frygt  ikke  for  at  gøre  det  gode,  mi- 
ne sønner,  thi  hvad  I  sår,  skal  I  også 
høste;  thi  dersom  i  derfor  sår  det  go- 
de, skal  I  også  høste  det  gode  som 
belønning  derfor. 

Frygt  derfor  ikke,  lille  hjord!  Gør 
godt!  Lad  jord  og  helvede  forene  sig 
imod  dig;  thi  dersom  I  er  bygget  på 
min  klippe,  kan  de  ikke  få  overhånd. 

Se,  jeg  fordømmer  jer  ikke;  gå  bort 
og  synd  ikke  mere.  Udfør  med  alvor 
det  arbejde,  jeg  har  befalet  jer. 

Vend  alle  jeres  tanker  mod  mig. 
Tvivl  ikke,  frygt  ikke. 

Betragt  sårene  i  min  side  og  nag- 
legabene i  mine  hænder  og  fødder; 
vær  tro;  hold  mine  bud,  og  I  skal  arve 
himmerrigets  rige."  (Vers  31-37). 


Den  forsikring  som  Frelseren  giver 
i  disse  ord  giver  mig  tillid  til  at  selv  jeg 
kan  gøre  godt.  For  at  forstærke  dette 
store  løfte  i  vore  hjerter  har  Herren 
flere  steder  givet  de  samme  forsikrin- 
ger til  andre  tider  under  gengivelsen. 
Noget  af  det  jeg  holder  mest  af  i  Lære 
og  Pagter  er  afsnit  78: 

„Sandelig,  sandelig  siger  jeg  jer:  I 
er  små  børn  og  har  endnu  ikke  forstå- 
et, hvor  store  velsignelser  Faderen 
har  i  sine  hænder  i  beredskab  for  jer. 
/  kan  ikke  tåle  alle  ting  nu,  men  vær 
dog  ved  godt  mod;  thi  jeg  vil  lede  jer 
frem.  Riget  er  jeres,  og  dets  velsignel- 
ser er  jeres,  og  evighedens  skatte  er 
jeres. 

Den,  der  modtager  alt  med  taknem- 
melighed, skal  blive  herliggjort,  og  de 
jordiske  ting  skal  tilfalde  ham  hundre- 
de fold,  ja  mere. 

Gør  derfor  de  ting,  jeg  har  befalet  jer, 
siger  jeres  Forløser . . . 

Og  den,  der  er  en  tro  og  klog  forval- 
ter, skal  arve  alle  ting."  (L&P 
78:17-20,  22.  Fremhævelse  tilføjet). 

Herren  lover  her  at  han  vil  lede  os 
frem.  Til  gengæld  skal  vi  „modtage  alt 
med  taknemmelighed"  —  bl.  a.  også 
de  vigtige  prioriteringer  han  udsætter 
os  for  —  men  kan  til  tider  være  van- 
skeligt at  gøre  sådan  som  han  byder. 

Selv  profeter  føler  sig  ind  imellem 
nedtrykt.  Jeg  elsker  at  læse  2  Nephi 
kapitel  4  samt  L&P  121  og  122.  Nephi 
og  Joseph  Smith  var  storslåede  men- 
nesker, men  de  mødte  virkelige  ud- 
fordringer. Til  gengæld  opløftede  Her- 
ren dem  og  mindede  dem  om  at  de 
måtte  have  tillid  til  ham,  og  så  ville 
han  være  med  dem  evig  og  altid. 

Når  jeg  tænker  på  mit  vidnesbyrd 
og  de  gange  jeg  har  nydt  glæde  af  Ån- 
den, bliver  jeg  motiveret  til  at  søge 

Åndens  vejledning  når  jeg  skal  priori- 
tere. Jeg  ville  ønske  at  jeg  altid  kunne 
huske  at  når  jeg  har  stolet  på  ham, 
når  jeg  ikke  har  tøvet  eller  været  ban- 
ge for  at  gå  i  gang  når  jeg  har  fået 
hans  råd  gennem  hans  profeter,  så 
har  jeg  fornemmet  hvordan  han  har 
ført  mig,  og  jeg  har  glædet  mig  over 
mit  arbejds  frugter.  □ 


Spørgsmål: 

Hvordan  kan  jeg  udvikle  tillid 
til  at  jeg  vil  være  i  stand  til  at 
benytte  min  handlefrihed, 
dersom  jeg  er  nået  dertil  at 
Helligånden  vejleder  mig  i 
enhver  beslutning  —  eller  er 
der  noget  jeg  har  misforstået? 


Svar: 

George  W.  Pace, 

professor  i  historie  og  doktriner  ved 

Brigham  Young  universitetet,  Provo,  Utah. 


Når  vi  erkender  at  Herren  ønsker  vi 
skal  have  hans  Ånd  hos  os  altid  (se 
løftet  i  nadverbønnen,  Moroni  4:3),  at 
vi  skal  have  alle  vore  tanker  henvendt 
på  ham  (se  L&P  6:36),  at  han  ønsker 
at  fortælle  os  alt  hvad  vi  skal  sige  og 


gøre  hver  dag  (se  2  Nephi  32:3)  og 
samtidig  ønsker  at  vi  skal  udvikle  selv- 
tillid, så  vi  kan  anvende  vores  handlef- 
rihed, er  det  spørgsmål  du  stiller  mig 
meget  naturligt. 

Spørgsmålet  om  du  kan  udvikle  di- 
ne evner  til  at  anvende  din  handlefri- 
hed og  samtidig  til  stadighed  have 
Helligånden  hos  dig,  tror  jeg  faktisk 
kan  besvares  med  et  ubetinget  ja.  Jeg 
vil  endvidere  sige  at  vi  ikke  gennem 
handlefriheden  alene  kan  få  del  i  det 
mest  mulige  af  Guds  magt  i  vort  liv, 
med  mindre  vi  søger  hele  tiden  at  ha- 
ve Helligånden  hos  os  og  virkelig  har 
det.  Lad  mig  forklare.  Herren  ønsker 
gennem  Ånden  at  skænke  os  kund- 
skab om  de  rette  beslutninger  vi  bør 
tage.  På  grund  af  vores  handlefrihed 
kan  vi  acceptere  eller  afvise  de  til- 
skyndelser der  kommer.  Men  dersom 
vi  accepterer  Åndens  tilskyndelser  vil 
vore  rigtige  beslutninger  sætte  os  i 
stand  til  at  komme  Herren  nærmere. 
Når  vi  befinder  os  nærmere  Herren  vil 
han  give  os  flere  og  flere  tilskyndelser 
gennem  Ånden,  indtil  den  tid  kommer, 
også  med  Herrens  hjælp,  hvor  vi  bliv- 
er befriet  fra  al  synd  og  uvidenhed. 
Formålet  med  vores  handlefrihed  er  i 
sit  inderste  væsen  at  sætte  os  i  stand 
til  at  blive  fuldkommen  frie!  Vi  kan  ik- 
ke blive  frie  med  mindre  vi  træffer  de 
valg  som  Ånden  fortæller  os  er  rigtige. 

Efterhånden  som  vi  træffer  flere  og 
flere  rigtige  beslutninger  vokser  tilli- 
den til  vore  evner  til  at  anvende  vores 
handlefrihed  klogt.  Så  vil  vi  komme  til 
at  værdsætte  vores  handlefrihed  høje- 
re end  selve  livet. 

Handlefriheden  og  Helligåndens 
gave  vil  tilsammen  i  den  sidste  ende 
sætte  os  i  stand  til  at  blive  fuldkom- 
men ligesom  vor  Frelser.  □ 

VEJEN  TIL 
HARMONISKE  FORHOLD 

C.  Richard  Chidester 


Jeg  skulle  engang  rådgive  en  mand 
hvis  udseende  og  opførsel  var  så  ankla- 
gende at  han  bandede  overfor  sin  hu- 
stru og  sine  børn  og  brugte  de  forfærde- 
ligste ord.  Jeg  mødtes  med  ham  og 
hans  hustru  et  par  gange  i  et  forsøg  på 
at  hjælpe  ham  til  at  forstå  og  overvinde 
sin  dårlige  indstilling.  Men  han  blev  for- 
nærmet, skældte  mig  ud  og  styrtede  ud 
af  mit  kontor.  Bagefter  bad  hans  hustru 
om  separation  og  han  flyttede  hjem  til 
sine  forældre.  Jeg  havde  aldrig  regnet 
med  at  se  dette  ægtepar  igen. 

Jeg  behøver  nok  ikke  at  sige,  jeg  blev 
mere  chokeret  end  jeg  troede  jeg  kun- 
ne blive  da  han  ringede  til  mig  to  måne- 
der senere  og  sagde  at  han  gerne  ville 
tale  med  mig  igen  og  have  nogle  råd! 
Da  han  havde  undskyldt  sin  tidligere 
opførsel  forklarede  han  hvad  der  var 
sket  ham.  Han  havde  boet  hos  sine  for- 
ældre og  det  havde  hjulpet  ham  til  at  se 
tingene  mere  klart.  Ved  at  se  hvordan 
forældrene  hele  tiden  irettesatte  hinan- 


den, beskyldte  og  angreb  hverandre 
begyndte  han  at  indse  at  han  havde  op- 
trådt på  nøjagtig  samme  måde  som  de 
altid  havde  gjort.  Det  varede  ikke  længe 
før  han  hadede  at  gå  hjem  om  aftenen 
på  grund  af  sine  forældres  opførsel. 
Han  blev  mere  opmærksom  på  at  andre 
opførte  sig  på  den  samme  anklagende 
måde,  især  de  mennesker  han  arbejde- 
de sammen  med.  Han  lagde  mærke  til 
at  kolleger  brugte  en  masse  tid  på  at 
sladre,  beklage  sig  og  rakke  hinanden 
ned. 

Da  han  begyndte  at  savne  sin  familie 
blev  hans  hjerte  lidt  efter  lidt  blødgjort 
og  han  angrede  den  måde  han  havde 
behandlet  dem  på.  Han  så  for  sig  hvor- 
dan han  både  fysisk  og  psykisk  havde 
mishandlet  sin  hustru  og  sine  børn,  og 
han  blev  forfulgt  af  ønsket  om  at  råde 
bod  på  sin  utålelige  opførsel.  Til  sidst 
blev  hans  sorg  så  stor  at  han  næsten  ik- 
ke kunne  bære  det  længere. 

Da  han  kom  til  mig  og  bad  om  hjælp 

Herren  har  lovet  at 
dersom  vi  får  et  sønderknust 

hjerte  .  .  .  så  vil  han 

ændre  vores  natur  og  rense 

vore  hjerter. 

Illustreret  af  Michael  Rogan 


var  det  tydeligt  at  hans  hjerte  havde  un- 
dergået en  forandring.  For  tørste  gang 
indrømmede  han  overfor  sig  selv  hvor 
rædsom  hans  opførsel  havde  været. 
Han  havde  naturligvis  vidst  det  hele  ti- 
den. Men  havde  bedraget  sig  selv  ved 
at  tro  at  det  var  hans  hustru  og  børne- 
ne, og  omstændighederne  der  var 
skyld  i  hans  elendighed  og  ulykke.  Han 
havde  overbevist  sig  selv  om,  at  der- 
som folk  bare  ville  forstå  ham  noget  be- 
dre og  være  mere  barmhjertige  overfor 
ham,  havde  han  ikke  haft  de  problemer. 
Han  blev  fanget  og  lammet  i  elendighe- 
dens spind  og  selvmedlidenhed,  men 
han  så  ikke  at  det  var  ham  selv  der 
spandt  dette  spind. 

Men  nu  var  han  begyndt  at  opfatte 
sandheden  om  sig  selv.  Denne  selvbe- 
visthed  slog  ham  ned  så  han  blev  dybt 
ydmyg,  fik  et  sønderknust  hjerte  og  en 
angergiven  ånd.  Han  indsåsit  behovfor 
at  ændre  sig  og  søgte  Herrens  hjælp  til 
en  forbedring.  Nu  kunne  han  se  at  hans 


problemer  var  åndelige  og  selvskabte. 
Han  kunne  også  se  at  han  selv  bedst 
kunne  gøre  noget  ved  dem. 

Han  var  parat  til  at  ændre  sig.  Efter- 
hånden som  han  reagerede  på  Åndens 
arbejde  med  ham  blev  hans  hjerte  sta- 
dig mere  blødgjort.  Der  skulle  ikke  man- 
ge rådgivende  samtaler  eller  mange  til- 
skyndelser fra  andre  til,  før  der  skete 
positive  og  vedvarende  forandringer. 

Den  kolbøtte  der  skete  da  denne 
mand  ændrede  sit  hjerte  var  det  mest 
dramatiske  jeg  nogen  sinde  har  set  hos 
en  klient.  Jeg  vil  være  ham  evig  taknem- 
melig fordi  han  bekræftede  overfor  mig 
hvad  Herren  har  sagt  gennem  alle  skrif- 
terne og  profeterne,  og  hvilket  så  man- 
ge af  os  ikke  rigtig  forstår: 
Nøglerne  til  fredelige  og  harmoniske 
forhold  ligger  i  vores  personlige  anven- 
delse af  evangeliets  fundamentale 
principper.  Med  andre  ord,  hvis  vi  vil  ha- 
ve fredelige  og  harmoniske  forhold  er  vi 
nødt  til  først  at  have  fred  og  harmoni 
med  os  selv.  En  sådan  fred  får  vi  når  vi 
gør  hvad  vi  ved  er  rigtigt,  ved  at  følge 
Åndens  stille,  sagte  stemme. 

Det  er  et  budskab  som  de  fleste  bi- 
skopper belærer  om  på  den  ene  eller 
den  anden  måde  når  de  giver  medlem- 
merne råd,  men  det  bliver  somme  tider 
ignoreret  til  fordel  for  en  opførsel  der  er 
tilpasset  en  bestemt  teknik.  Verden 
mener  at  vi  kan  ændre  os  ved  at  sætte 
mål,  have  et  formål  med  vores  opførsel, 
ændre  teknikken  for  vores  opførsel,  ha- 
ve en  positiv  indstilling  og  på  forskellige 
andre  måder  anvende  en  plan  til  at  for- 
bedre sig.  Selv  om  sådanne  planer  kan 
være  nyttige  og  til  en  vis  grad  skabe  en 
ændring  til  den  ønskværdige  opførsel, 
så  er  de  kun  delvis  til  nytte  fordi  de  er 
terrestriale.  Det  er  det  bedste  menne- 
sket kan  fremstille  ved  egen  hjælp. 

Herren  har  gjort  det  helt  klart  i  skrif- 
terne at  den  store  forandring  vi  virkelig 
har  brug  for  i  vores  natur  kun  kan  finde 
sted  ved  anvendelsen  af  de  principper 
Gud  har  givet  i  sit  evangelium.  (Se  Hela- 
man  3:35).  Herren  har  lovet  at  dersom 
vi  får  et  sønderknust  hjerte  og  en  anger- 
given ånd,  så  vil  han  ændre  vores  natur 
og  rense  vore  hjerter.  Og  så  vil  „vi  ikke 
mere  (være)  tilbøjelige  til  at  gøre  ondt, 
men  bestandig  gøre  godt"  (Mosiah 
5:2).  Et  sådant  retfærdigt  stade  fører  til 
harmoniske  forhold,  fordi  vi  i  en  sådan 
tilstand  ikke  vil  „være  tilbøjelige  til  at 
forurette  hinanden"  (Mosiah  4:13). 

Hvad  vil  det  sige  at  have  et  sønder- 
knust hjerte  og  en  angergiven  ånd?  Et 
sønderknust  hjerte  kommer  når  man  i 
dyb,  guddommelig  sorg  erkender  at  Je- 
sus Kristus,  som  var  ren  og  hellig  og  ik- 
ke fortjente  straf  for  synd,  påtog  sig 
straffen  for  alle  vore  synder,  for  at  vi 
kunne  undgå  at  lide  på  grund  af  dem. 
Når  vi  for  alvor  kan  se  storheden  i  hans 
lidelser  for  os  hver  især,  så  får  vi  en  yd- 
myg, hjerteknusende  oplevelse,  og  den 
motiverer  os  til  at  forandre  os  og  vende 
tilbage  til  hans  kærlighed.  Endvidere 
omfatter  et  sønderknust  hjerte  ægte 
sorg  for  vore  egne  synder  og  over  de  li- 
delser de  forårsager  os  selv  og  andre. 
En  angergiven  ånd  betyder  at  man  an- 
grer i  ånden.  Når  vi  er  os  vores  faldne 
tilstand  bevidst  (se  Mosiah  4:5),  søger 
vi  Herren  med  omvendelsens  ånd  og 
trygler  ham  om  et  nyt  hjerte,  om  tilgivel- 
se og  barmhjertighed  gennem  Kristi 
forsonende  blod. 

Når  vi  udøver  tro  på  Kristus  og  erken- 
der vores  afhængighed  af  ham,  vil  han 
hjælpe  os  til  at  forandre  os.  Gennem 
ægte  og  oprigtig  omvendelse  kan  vi  vir- 
kelig se  vore  egne  fejl  og  koncentrere 
os  om  dem  og  om  vort  behov  for  at  for- 

bedre  os,  fremfor  at  koncentrere  os  om 
hvor  meget  andre  behøver  at  forandre 
sig.  Når  vi  derpå  søger  tilgivelse  og  Kri- 
sti barmhjertighed,  og  trygler  om  hans 
hjælp,  vil  hans  Ånd  ændre  vore  hjerter 
og  minut  for  minut  give  os  den  vejled- 
ning vi  har  brug  for  til  at  leve  et  kristus- 
lignende  liv.  På  den  måde  ændrer  Guds 
Ånd  os  fra  at  være  et  faldent,  selvtil- 
strækkeligt, stolt  menneske  til  at  blive 
således  at  vi  kan  leve  en  kristuslignen- 
de  tilværelse  og  nå  et  retfærdigt  stade. 
Det  ville  være  mere  bekvemt  hvis  der 
fandtes  en  trylleformular  eller  et  genialt 
trick  til  lykke,  fremfor  at  skulle  anvende 
evangeliets  principper.  Men  det  er  der 
ikke.  Alligevel  er  der  både  gejstlige  og 
professionelle  rådgivere  som  jævnligt 
møder  mennesker  der  ønsker  fred  og 
harmoniske  forhold  uden  at  omvende 
sig  fra  en  ukærlig  opførsel.  De  ønsker 
fred  og  et  retfærdigt  hjerte  gennem 
verdslighed  i  stedet  for  gennem  den 
helliggørende  indflydelse  som  Guds 

Ånd  udøver.  Jeg  begynder  at  lære  hvor 
megen  sandhed  der  ligger  i  Frelserens 
udtalelse  da  han  sagde:  „Fred  efterla- 
der jeg  jer,  min  fred  giver  jeg  jer;  jeg  giv- 
er jer  ikke,  som  verden  giver  jer."  (Joh. 
14:27). 

Barmhjertigt  i  stedet 
for  „retfærdigt" 

Når  folk  ikke  kan  komme  ud  af  det 
med  hinanden  bliver  de  i  reglen  fanget 
i  en  ring  hvor  de  hele  tiden  beskylder  hi- 
nanden for  problemerne,  og  synes  at 
det  er  den  anden  der  må  forandre  sig. 
De  ønsker  at  det  skal  gå  „retfærdigt"  til 
—  hvilket  i  reglen  betyder  at  de  ønsker 
retfærdighed  på  deres  præmisser  imod 
den  anden.  Denne  form  for  retfærdig- 
hed er  i  virkeligheden  hævn. 

Når  vi  er  ude  efter  hævn  så  bebrejder 
vi,  retter  beskyldninger  og  provokerer 
andre  til  vrede  —  og  så  giver  vi  bagefter 
dem  skylden  for  det.  Først  når  vi  holder 
op  med  at  se  på  hinanden  med  sådanne 
selvretfærdige  øjne  vil  vi  kunne  forand- 
re os  varigt  og  vigtigt.  Det  er  med  andre 
ord  først  når  vi  holder  op  med  at  lægge 
mærke  til  om  den  anden  forandrer  sig, 
begynder  at  være  ærlige  over  for  os 
selv  og  påtager  os  ansvaret  for  vores 
egen  opførsel,  at  der  kan  ske  en  forand- 
ring i  hjertet.  Når  vi  ærligt  indrømmer 
vore  egne  svagheder,  fører  det  til  at  vi 
ser  mere  barmhjertigt  på  andre. 

Engang  skulle  jeg  forsøge  at  hjælpe 
en  kvinde  til  at  se  mere  sandfærdigt  og 
barmhjertigt  på  sin  mand  i  stedet  for  at 
rette  beskyldninger  imod  ham.  Jeg  sag- 
de at  jeg  ville  beskrive  hendes  mand  og 
hans  situation  som  jeg  så  den,  og  bag- 
efter ville  jeg  så  bede  hende  overtage 
beskrivelsen  og  fortælle  hvad  hun  så. 
Jeg  begyndte  med  at  nævne  nogle  af 


hans  problemer  og  begrænsninger  og 
fortsatte  derpå  med  at  nævne  hans 
styrke.  Så  bad  jeg  hende  overtage  be- 
skrivelsen. Hun  fortalte  hvor  god  han 
var  ved  børnene,  hvor  hjælpsom  han 
var  i  wardet,  hvor  meget  han  i  alminde- 
lighed holdt  af  mennesker. 

Pludselig  så  hun  på  mig  helt  choke- 
ret: „Ved  du  hvad?  Nu  ser  jeg  den  mand 
for  mig  som  jeg  giftede  mig  med! "  Jeg 
forklarede  at  han  havde  været  der  hele 
tiden,  men  at  hun  bare  ikke  havde  set 
hans  styrke,  fordi  hun  rettede  for  stor 
opmærksomhed  mod  hans  svagheder. 

Hun  så  derefter  på  sin  mand,  lænede 
sit  hoved  mod  hans  skulder  og  græd: 
„Du  må  meget  undskylde  de  beskyld- 
ninger jeg  har  rettet  imod  dig  og  for  den 
behandling  jeg  har  givet  dig  i  alle  disse 
år.  Kan  du  tilgive  mig?" 

Da  hun  kom  til  dette  møde  følte  hun 
medlidenhed  med  sig  selv  på  grund  af 
at  hendes  mand  mishandlede  hende. 
Men  da  hun  gik  var  hun  bedrøvet  over 
den  måde  hun  havde  behandlet  ham 
på.  Da  hun  indrømmede  sandheden  for 
sig  selv  blev  hendes  hjerte  blødgjort  og 
derved  fik  hun  et  inderligt  ønske  om  at 
forandre  sig. 

Når  vi  er  mere  interesseret  i  vor  egen 
indstilling  og  opførsel  end  i  andres  vil  vi 
begynde  at  få  et  bedre  forhold  til  dem. 
Vi  kan  ikke  tvinge  andre  til  at  forandre 
sig,  til  at  være  gode  eller  til  at  være  me- 
re ansvarlige.  De  har  deres  handlefri- 
hed til  at  gøre  som  de  vil.  Det  der  bety- 
der noget  er  hvordan  vi  reagerer  over- 
for dem!  Er  vi  barmhjertige,  tilgiver  vi 
og  er  vi  tålmodige  —  eller  koncentrerer 
vi  os  om,  hvor  ansvarlige  de  er?  Styrken 
til  konsekvent  at  handle  som  vi  bør, 
uden  at  give  efter  for  vore  svagheder, 
kommer  når  vi  for  alvor  søger  Guds 
Ånd.  I  henhold  til  menneskelige  lær- 

domme  lægges  der  kun  vægt  på  selv- 
beherskelse, hvilket  i  bedste  fald  kun  til 
dels  er  en  hjælp.  Vores  virkelige  styrke 
har  vi  i  Åndens  gave. 

Da  denne  kvinde  erkendte  overfor 
sig  selv  og  overfor  sin  mand  hvor  be- 
brejdende og  utilgivende  hun  havde 
været,  åbnede  hun  udvej  for  at  han  be- 
dre kunne  se  sine  egne  svagheder. 
Hvis  ingen  af  parterne  i  en  konflikt  vil 
bøje  sig,  går  sagen  i  hårdknude.  En  så- 
dan hårdknude  kan  kun  løses  hvis  den 
ene  eller  den  anden  —  helst  dem  begge 
—  begynder  at  forandre  sig  ved  at  påta- 
ge sig  ansvaret  for  sin  del  af  problemet 
og  foreslå  hvordan  han  eller  hun  kan 
gøre  tingene  bedre.  Hvis  man  venter  på 
at  den  anden  skal  tage  det  første  skridt 
eller  forsøger  at  bebrejde  den  anden  til 
at  forandre  sig,  vil  konflikten  bare  fort- 
sætte. 

Når  vi  lever  ved  „retfærdighedens" 
lov  (hvorved  folk  for  det  meste  mener 
„hævn"),  så  vil  vi  være  meget  nøjereg- 
nende og  krævende  overfor  andre.  Og 
hvis  de  ikke  lever  op  til  vore  forventnin- 
ger tager  vi  hævn  og  ønsker  at  straffe 
dem  til  de  giver  efter.  Når  vi  fortrænger 
blikket  fra  vore  egne  synder  og  mangler 
bliver  vi  fanget  i  beskyldningernes  og 
selvretfærdighedens  fælde.  Men  bliver 
vi  dybt  ydmyge,  erkender  vore  egne 
svagheder  og  dagligt  søger  tilgivelse 
og  vejledning  hos  Herren,  vil  vi  kunne 
have  hans  Ånd  med  os  og  dermed  også 
harmoniske  forhold.  Når  Herren  har 
barmhjertighed  med  os,  ser  vi  mere  og 
mere  klart  hvor  meget  vi  har  brug  for 
den.  Så  føler  vi  til  gengæld  også  trang  til 
at  udvise  den  samme  barmhjertighed 
over  for  andre  —  til  at  være  medfølen- 
de og  lige  så  hurtige  til  at  tilgive,  som 
Herren  er  til  at  tilgive  os.  Det  betyder  ik- 
ke at  vi  ikke  kan  have  ærlige  uoverens- 


stemmelser eller  være  forskellige,  men 
det  betyder  at  vi  vil  løse  vore  uoverens- 
stemmelser ærligt  og  omgående  —  og 
uden  at  rette  beskyldninger  imod  no- 
gen. 

Jeg  lærte  noget  vigtigt  om  at  give  og 
modtage  barmhjertighed  en  vinter  da 
min  søn,  Rob,  skulle  passe  naboens  ka- 
niner. En  aften  glemte  han  at  tømme 
vandflaskerne  —  vandet  i  flaskerne  var 
dybfrossent  den  næste  morgen.  Da 
han  opdagede  sin  fejltagelse  havde  jeg 
ingen  barmhjertighed  med  ham  og  blev 
vred  over  hans  glemsomhed.  Jeg  iret- 
tesatte ham  uretfærdigt  for  hans  glem- 
somhed og  fordi  det  var  hans  skyld  at  vi 
begge  kom  for  sent  den  morgen. 

Da  jeg  var  kommet  på  arbejde  ville 
min  samvittighed  ikke  lade  mig  i  fred. 
Da  jeg  et  øjeblik  så  sandheden  i  øjnene 
indrømmede  jeg  over  for  mig  selv  at 
Rob  bare  havde  gjort  en  almindelig, 
menneskelig  fejl,  mage  til  dem  jeg  ofte 
laver.  Jeg  indrømmede  overfor  mig 
selv  at  jeg  ikke  havde  ret  til  at  blive  vred 
over  hans  fejltagelse  og  eftergiven 
overfor  mine  egne  svagheder.  Sandhe- 
den er  at  Rob  er  en  samvittighedsfuld 
dreng  som  gør  meget  virkeligt  godt. 
Min  sorg  over  min  fejltagelse  fik  mig  til 
at  finde  ham  i  skolen  og  give  ham  en 
undskyldning.  Jeg  opdagede  at  han 
havde  taget  det  hele  med  forstående 
medfølelse  —  selv  om  jeg  havde  hand- 
let forkert,  så  havde  han  set  sagen  fra 
mit  synspunkt,  uden  at  blive  fornær- 
met. 

Denne  oplevelse  gjorde  mig  meget 
ydmyg.  Hvis  jeg  havde  haft  hjertet  på 
det  rette  sted  i  første  omgang  ville  jeg 
aldrig  være  blevet  vred  over  den  lille  fejl 
Rob  havde  lavet.  Hvis  Rob  ikke  havde 
været  barmhjertig  kunne  han  have  ta- 
get min  adfærd  som  et  personligt  an- 

greb,  hvilket  kunne  have  skadet  hans 
selvtillid  såvel  som  vort  indbyrdes  for- 
hold. Efter  at  jeg  havde  sagt  undskyld 
(som  led  i  min  omvendelse),  fik  jeg  fred 
i  min  samvittighed  på  samme  måde 
som  kong  Benjamins  folk,  da  de  ind- 
rømmede deres  fejl  og  påkaldte  Herren 
for  at  få  tilgivelse.  (Se  Mosiah  4:3). 

Se  på  andre  med  barmhjertighed 

I  mine  forsøg  på  at  hjælpe  ægtepar  til 
at  se  barmhjertigt  på  hinanden  fremfor 
med  hævn  i  sinde  og  bebrejdende,  har 
jeg  benyttet  følgende  øvelse.  Det  hjæl- 
per dem  til  at  forstå  hvordan  de  indstil- 
linger vi  har  i  vort  hjerte  er  afgørende 
for  hvordan  vi  omgås  andre.  Flere  bi- 
skopper jeg  kender  har  opdaget  at  øvel- 
sen er  nyttig  når  de  skal  give  råd. 

Jeg  beder  dem  hver  især  lukke  deres 
øjne  mens  jeg  også  lukker  mine  øjne, 
så  vi  ikke  distraherer  hinanden.  Så  si- 
ger jeg  noget  lignende  dette: 


„Tænk  over  alt  det  din  ægtefælle  har 
gjort  som  har  gjort  dig  ked  af  det  —  det 
du  ikke  kunne  lide,  stødende  vaner  eller 
karaktertræk,  måder  hvorpå  han  eller 
hun  har  bebrejdet  dig  eller  nedværdiget 
dig.  Brug  et  minut  til  at  lave  en  liste  i  tan- 
kerne. (Et  minuts  pause). 

Riv  derpå  denne  liste  i  stykker  på  en 
eller  anden  måde  i  din  fantasi.  Brænd 
den,  begrav  den  eller  kast  den  i  papir- 
kurven. Ødelæg  den  så  den  forsvinder 
helt. 

Begynd  derpå  at  tænke  på  de  prøvel- 
ser, udfordringer  eller  vanskeligheder 
din  ægtefælle  møder  i  livet.  Brug  et 
halvt  minut  til  at  tænke  over,  hvad  han 
eller  hun  må  gennemgå  og  hvordan  det 
må  være  for  ham  eller  hende  at  klare 
disse  udfordringer.  (Et  halvt  minuts 
pause). 

Tænk  dernæst  på  de  gode  egenska- 
ber, karaktertræk  og  dyder  din  mand  el- 
ler hustru  har  —  noget  du  og  andre  be- 
undrer, noget  der  imponerede  dig  da  I 
begyndte  at  komme  sammen.  (Et  halvt 
minuts  pause). 

Tænk  nu  på  alle  de  gode  stunder  I  har 
haft  sammen  gennem  årene  —  tids- 
punkter hvor  I  har  følt  jer  godt  tilpas,  el- 
sket hinanden  eller  været  hinanden 
nær.  Tidspunkter  hvor  I  har  leet  sam- 
men eller  haft  brug  for  hinandens  støtte 
og  hjælp,  betydningsfulde  oplevelser  I 
har  haft  sammen,  som  f.  eks.  et  barns 
fødsel.  (Et  halvt  minuts  pause). 

Luk  nu  øjnene  op.  Sæt  dig  nu  ind  i  de 
følelser  eller  den  indstilling  du  har  i  dit 
hjerte  overfor  din  ægtefælle.  Hvilke  fø- 
lelser har  du?" 

Indtil  nu  er  det  uden  undtagelse  sket 
at  de  ægtepar  der  ærligt  gennemgik 
denne  øvelse  —  hvad  enten  det  var 
overfor  hinanden  eller  overfor  deres 
børn  —  til  slut  fik  større  barmhjertig- 

hed,  forståelse,  varme,  tilgivelse,  ven- 
lighed eller  kærlighed.  Mange  er  blevet 
bedrøvede  over  at  de  har  været  så 
uvenlige.  De  bliver  klar  over  at  når  de 
ser  den  anden  med  ærlighedens  og 
barmhjertighedens  øjne  så  ser  de  et 
andet  menneske  end  når  de  ser  på  ham 
eller  hende  med  bebrejdende  og  hævn- 
gerrige øjne.  De  bliver  klar  over  hvor 
megen  tid  de  har  brugt  på  at  hævne  sig 
og  hvor  lidt  de  har  betragtet  hinanden  i 
et  positivt  og  barmhjertigt  lys. 

Jeg  mindes  en  hændelse  som  især 
var  rørende.  Efter  udførelsen  af  denne 
øvelse  kiggede  en  ægtemand  på  sin  hu- 
stru og  sagde:  „Hvordan  kan  jeg  nogen 
sinde  gengælde  dig  den  kærlighed  du 
har  til  mig,  den  opofrelse  du  har  ydet 
mig  og  børnene  og  fordi  du  har  tilgivet 
mig  når  jeg  har  været  så  selvisk?" 

Når  vi  i  rigt  mål  har  Ånden  hos  os  og 
erkender  realiteterne  ærligt  og  nøjag- 
tigt, opdager  vi  at  alle  dødelige  er  sam- 
mensat af  styrke  og  svagheder.  Vi  har 
selv  fået  svagheder  og  derfor  har  vi  ik- 
ke stor  grund  til  at  blive  fornærmede 
over  andres  fejltagelser.  Når  vi  erken- 
der dette  får  vi  et  sønderknust  hjerte  og 
en  angergiven  ånd  og  begynder  at  be- 
handle andre  barmhjertigt. 

I  Mormons  Bog  gives  der  utallige 
eksempler  på  mennesker  hvis  hjerter 
forandrede  sig  fra  at  være  kødelige  og 
selviske  til  at  være  retfærdige.  Denne 
forandring  kom  altid  som  en  gave  fra 
Gud,  gennem  tro  og  oprigtig  omvendel- 
se. Det  var  ikke  noget  mennesker  kun- 
ne gøre  alene  ved  hjælp  af  deres  egen 
styrke.  „De  fastede  og  bad  ofte  og  blev 
stærkere  og  stærkere  i  deres  ydmyg- 
hed, så  at  sjælen  opfyldtes  af  glæde  og 
trøst,  ja,  så  at  deres  hjerter  blev  rense- 
de og  helliggjorte,  hvilken  helliggørelse 
kom  på  grund  af  deres  hjerters  hengiv- 


Når  Herren  har  barmhjertighed 

med  os,  ser  vi  mere  og  mere  klart 

hvor  meget  vi  har  brug  .  .  .  for  at 

udvise  den  samme 

barmhjertighed  overfor  andre. 


enhed  for  Gud."  (Helaman  3:35.  Frem- 
hævelse tilføjet). 

Vi  kan  også  ændre  opførsel  ved  tro 
på  Kristus  og  gennem  omvendelse. 
Guds  Ånds  helliggørende  indflydelse 
kan  ændre  vores  natur  og  vores  per- 
sonlighed så  vi  bliver  „en  hellig  gennem 
forsoningen  med  Herren  Kristus"  (Mo- 
siah  3: 1 9).  Det  forunderlige  ved  det  he- 
le er  at  når  vi  i  rigt  mål  har  Guds  Ånd  hos 
os,  kan  vi  samtidig  nyde  Åndens  frugter 
—  hvilket  blandt  andet  er  kærlighed, 
glæde,  fred,  langmodighed,  mildhed, 
godhed,  trofasthed,  sagtmodighed  og 
afholdenhed.  (Se  Gal.  5:22-23). 

Og  når  vi  har  gjort  forandring  i  vort 
eget  hjerte  vil  vi  få  et  bedre  forhold  til 
andre.  □ 


C.  Richard  Chidester  er  professor  i 
ægteskabs-  og  familierådgivning  og  far  til  8 
børn.  Han  er  desuden  tilknyttet  kirkens 
uddannelsessystem  som  områdeleder. 


21 


// 


DEN 


HØJESTES 
BØRN" 

Da  jeg  i  1 962  arbejdede  som  missio- 
nær i  Geneve,  Schweiz,  gav  min  kam- 
merat og  jeg  en  aften  en  missionærlek- 
tie til  en  mand.  Et  af  hovedpunkterne  i 
vores  lektie  var  Guds  natur  —  at  han 
har  et  fysisk  legeme  og  at  vi  er  skabt  i 
hans  billede.  Vores  vært  blev  betaget  af 
denne  tanke  og  accepterede  den  næ- 
sten omgående.  Vi  blev  mange  gange 
afbrudt  i  vores  lektie  når  hans  tanker 
kredsede  om  denne  lærdom  og  alt  det 
som  ville  følge  deraf. 

Det  var  en  oplevelse  jeg  kom  ud  for 
mange  gange  på  min  mission  og  flere 
gange  siden.  Det  er  faktisk  en  oplevel- 
se mange  missionærer  får.  De  fleste 
kristne  og  jødiske  sekter  tror  at  Gud  er 
en  ånd,  uden  legeme,  lemmer  eller  li- 
denskaber, der  fylder  hele  universet 
uden  at  være  en  del  af  det.  Til  trods  for 
disse  almindelige  trosbekendelser  op- 
dager vore  missionærer  alligevel  som- 
me tider,  når  de  taler  med  folk  om  Gud- 
dommen, at  de  ofte  nemt  bliver  enige 
med  de  sidste  dages  hellige  om  deres 
gudsbegreb.  Det  sker  hyppigt  at  folk 


helt  glemmer  deres  egen  kirkes  lær- 
domme om  Gud  og  derfor  ikke  finder 
det  nødvendigt  at  drøfte.  Det  ser  ud 
som  om  at  de  har  fået  deres  gudsbe- 
greb ved  at  læse  i  Bibelen  blandet  med 
en  sund,  logisk  sans. 

Denne  logik  kan  imidlertid  føre  et 
menneske  for  langt  ud.  Der  er  ikke 
langt  fra  begrebet  om  en  gud  der  har  et 
fysisk  legeme  til  det  begreb  at  en  gud 
mangler  guddommelig  magt.  Det  var 
det  der  skete  for  nogle  år  siden  da  man 
antog  at  Gud  blot  var  en  „  rummand"  fra 
en  anden  planet  og  at  hans  fantastiske 
rumfartøj  og  andre  opfindsomheder 
havde  forbløffet  de  fordums  israelitter 
og  flere  andre.  I  henhold  til  dette  er  der 
ingen  skaber,  ingen  guddommelig  plan, 
intet  fald  og  naturligvis  heller  ingen  for- 
løsning. 

Vi  bør  derfor  være  taknemmelige  for 
at  vi  i  det  gengivne  evangelium  lærer 
om  vor  himmelske  Faders  sande  natur, 
at  han  elsker  os  og  ønsker  at  vi  skal 
blive  som  ham  —  hvilken  lærdom  er 
helt  i  harmoni  med  Bibelen. 

Da  jeg  for  et  par  år  siden  var  ved  at 
forlade  tempelpladsen  i  Salt  Lake  City 
efter  et  generalkonferencemøde,  blev 
jeg  mødt  af  en  lille  gruppe  mennesker 
der  uddelte  løbesedler  imod  mormo- 
nerne. Lederen  af  gruppen  betragtede 
sig  selv  som  „missionær  for  mormoner- 
ne". Jeg  blev  interesseret  i  at  vide  hvor- 
for han  brugte  sin  tid  på  dette.  Hans  lø- 
besedler pirrede  også  min  nysgerrig- 
hed, for  de  afslørede  at  denne  mand  ik- 
ke vidste  ret  meget  om  hvad  de  sidste 
dages  hellige  tror  på. 

Da  jeg  standsede  op  for  at  tale  et 
øjeblik  med  ham  trak  han  en  liste  af 
spørgsmål  op  af  lommen,  nogle  han  of- 
te stillede  kirkens  medlemmer:  „Er  Gud 
et  menneske?"  spurgte  han  mig  med 
stor  selvtillid.  „Nej,"  svarede  jeg,  „Gud 
er  ikke  et  menneske.  Det  står  der  i  Bibe- 
len" (se  4  Mos.  23:19;  1  Sam.  15:29). 

„Så  er  du  den  eneste  mormon  der 
tror  det,"  sagde  han.  „Din  kirke  lærer  at 
Gud  er  et  menneske." 

„Det  passer  ikke,"  sagde  jeg.  „Lad 
mig  læse  fra  Bibelen,  præcist  hvad  min 
kirke  virkelig  lærer."  Derpå  citerede 
jeg  Sal.  82:6,  hvor  der  står:  „Jeg  har 
sagt,  at  I  er  guder,  I  er  alle  den  højestes 
sønner." 

„Nej,"  sagde  jeg,  „Gud  er  ikke  et 
menneske;  mennesket  er  en  gud  —  el- 
ler vil  i  det  mindste  kunne  blive  det.  Det 
kan  vi  læse  i  Joh.  10.  at  Jesus  sagde  til 
jøderne  da  han  citerede  det  samme 
skriftsted  fra  Salmernes  Bog."  (Se  Joh. 
10:34-36). 

Da  jeg  efter  dette  ikke  særlig  vellyk- 
kede møde  gik  hen  til  min  bil  (manden 
forlod  mig  for  at  uddele  flere  løbesedler 
til  andre),  tænkte  jeg  på  hvor  mange 
forskellige  måder  Guds  sande  natur 
bliver  fordrejet  på  i  mange  kristne  kir- 
kers lærdomme.  Joseph  Smith  belærte 


Vi  bør  være 
taknemmelige 
for  at  vi  i  det 
gengivne  evangelium 
lærer  om  vor 
himmelske  Faders 
sande  natur. 


om  at  Gud  ikke  alene  har  et  legeme, 
men  at  han  også  „bor  ved  evige  bål". 
{Profeten  Joseph  Smiths  Lærdomme, 
s.  437).  (Det  samme  kan  man  også  læ- 
se i  en  række  andre  gamle  skrifter). 
Men  mange  —  måske  de  fleste  —  kir- 
ker lærer  at  det  er  Djævelen  der  har  et 
legeme  (man  ser  ofte  billeder  af  ham 
med  horn,  hale  og  spaltede  klove)  og  at 
han  bor  ved  evige  bål.  Jeg  har  tit  tænkt 
på  at  Satan  på  en  ironisk  måde  sikkert 
nyder  at  se  hvordan  mange  kristne  har 
forbyttet  hans  stilling  med  Guds!  For 
sandheden  er  i  virkeligheden  at  det  er 
Djævelen  der  kun  er  en  ånd. 

Jeg  takker  Gud  —  den  virkelige  Gud 
—  for  hans  lærdomme  i  det  gengivne 
evangelium.  □ 


John  A.  Tvedtnes  underviser  på  aftenkurser 
ved  Brigham  Young  Universitetscenter  i  Salt 
Lake  City,  samtidig  med  at  han  arbejder  på 
sin  doktorgrad.  Han  er  søndagsskolelærer  i 
sit  ward,  Kearns,  Utah. 

DU  ER  FEJET 

REN  AF  EN 

KRAFTIG  BLÆST 


Susan  Chieko  Eliason 

Drømmen  var  så  virkelig  at  den  væk- 
kede mig.  Jeg  forsøgte  ikke  at  forstyrre 
min  sovende  missionærkammerat  da 
jeg  rejste  mig  fra  min  futon  (japansk  rul- 
lemadras) og  famlede  mig  gennem 
morgengryets  skygger  for  at  finde  min 
dagbog  —  jeg  ville  nedskrive  min  drøm 
før  den  endte  i  tågeforestillinger. 

„Du  er  fejet  ren  af  en  kraftig  blæst," 
havde  manden  i  min  drøm  sagt,  mens 
han  indgående  studerede  mit  ansigt. 
Så  smilede  han  og  trådte  ned  fra  den 
forhøjning  hvor  jeg  rystende  stod. 
Hvem  var  han?  Hvor  var  det  jeg  stod  og 
hvorfor?  Hvad  betød  de  ord  helt  præ- 
cist? Hans  korte,  poetiske  forsikring 
havde  brændt  sig  ind  i  mit  hjerte  som 
med  ild. 

Min  mission  i  Japan  var  næsten  forbi. 
Jeg  ville  forlade  Tokyos  sydlige  mission 
i  løbet  af  et  par  dage,  og  jeg  havde  lige- 
som de  fleste  missionærer  ved  afslut- 
ningen af  deres  mission,  i  tankerne 
gennemgået  mine  resultater  det  sidste 
halvandet  år,  og  set  på  dem  med  et  kri- 
tisk øje.  Havde  jeg  nu  gjort  alt  hvad  jeg 
kunne  for  at  være  en  vellykket  missio- 
nær? Jo,  det  havde  jeg  nok  det  meste  af 
tiden.  Jeg  havde  i  hvert  fald  forsøgt.  Jeg 
havde  virkelig  arbejdet  hårdt  til  trods 
for  mine  ufuldkommenheder.  De  sidste 


par  måneder  havde  dog  især  været  ud- 
fordrende. Varmen  havde  været  for- 
færdelig og  min  kammerat  var  blevet 
ramt  af  en  nederdrægtig  virus.  Jeg  var 
ved  at  tabe  modet  og  syntes  at  jeg  måt- 
te vurdere  mit  arbejde  på  en  mere  posi- 
tiv måde  —  jeg  måtte  anerkende  de  go- 
de resultater  jeg  havde  nået  på  min 
mission  samt  den  personlige  udvikling 
jeg  derved  havde  fået. 

De  kontakter  vi  havde  haft  i  den  bi- 
dende kolde  februar  havde  for  eksem- 
pel resulteret  i  at  vi  fik  døbt  den  nyud- 
nævnte repræsentant  for  Unge  Voksne 
i  Shizuoka  ward.  Vi  havde  holdt  os 
strengt  til  missionspræsidentens  plan 
om  „total  helligelse  af  sagen",  vi  var 
blevet  velsignet  med  mulighed  for  at 
møde  og  undervise  andre  åndeligt 
stærke,  kommende  medlemmer.  Jeg 
havde  lært  større  tålmodighed  og  næ- 
stekærlighed efterhånden  som  jeg  lær- 
te at  leve  i  harmoni  med  mange  forskel- 
lige mennesker  der  var  anderledes  end 
jeg.  Jeg  var  kommet  vor  himmelske  Fa- 
der nærmere  ved  hyppigt  at  bære  vid- 
nesbyrd for  mennesker  der  hungrede 
og  tørstede  efter  sandheden.  Og  jeg 
havde  udviklet  en  større  afhængighed 
af  ham  på  et  tidspunkt  hvor  vi  ikke  fik 
nogen  døbt.  Jeg  havde  virkelig  haft  en 
andel  i  at  nogle  menneskers  tilværelse 
var  blevet  ændret  til  det  bedre,  også 
min  egen. 

Ordene  ringede  igen  for  mine  ører. 
„Fejet  ren  af  en  kraftig  blæst."  Jo,  jeg 
var  sikker  på  at  Ånden  havde  hvisket 
noget  meget  vigtigt  til  mig. 

Den  trøst  jeg  fik  gennem  drømmen 
hjalp  mig  til  med  kraft  og  hæder  at  kom- 
me igennem  de  sidste  dage  af  min  mis- 

sion.  Kendte  syn,  lyde  og  dufte  forplan- 
tede sig  stærkt  i  min  erindring.  Risbol- 
lerne der  var  omviklet  med  tang  havde 
aldrig  smagt  bedre.  Det  var  virkelig 
morsomt  at  køre  i  de  overfyldte,  raslen- 
de tog,  men  noget  af  det  bedste  var  na- 
turligvis mine  japanske  venners  smil  og 
håndtryk. 

Jeg  tænkte  bedrøvet  på  at  jeg  nok 
havde  fået  det  sidste  glimt  af  Fujiya- 
mabjerget  nogle  uger  før  sommerens 
dis  udslettede  det  for  mit  blik.  Halvde- 
len af  min  mission  havde  jeg  befundet 
mig  blot  nogle  få  mil  fra  bjerget  og  jeg 
havde  lært  at  nyde  dets  skønhed  og 
styrke,  og  jeg  havde  faktisk  skrevet  dis- 
se linier  til  dets  ære. 

Stolte  tinde, 

bjerg  fra  fordums  tider, 

så  ædel  du  virker  her 

på  det  jævne. 

Morgenpragt 

aftenvagt 

symbol  på  min  tårnhøje, 

potentielle  evne. 

Jeg  var  taknemmelig  fordi  jeg  havde 
fået  lov  til  at  nyde  inspiration  fra  Fujiya- 
mabjerget  i  så  lang  tid  af  min  mission, 
derfor  besluttede  jeg  mig  til  ikke  at  spil- 
de tiden  med  at  klynke  over  at  jeg  ikke 
ville  få  det  at  se  mere. 

Min  Fader  i  Himmelen  belønnede 
min  fornyede  indsats  og  mine  trofaste 
bønner.  Nye  medlemmer  bragte,  be- 
gejstrede over  evangeliets  velsignel- 
ser, deres  venner  til  os  for  at  også  de 
kunne  lære  hvordan  de  kunne  finde  en 
sådan  glæde.  Folk  som  havde  fået  de 
første  lektier  flere  måneder  før,  ringede 
og  spurgte  om  de  måtte  få  resten  af  lek- 


tierne. Bestyreren  for  en  spaghettifor- 
retning bad  om  hjælp  til  at  skrive  et  skilt 
for  at  tiltrække  engelsktalende  udlæn- 
dinge, og  han  accepterede  begejstret 
Joseph  Smiths  historie  undervejs.  I  de 
sidste  uger  af  min  mission  fik  vi  døbt  6 
mennesker.  Mens  jeg  pakkede  mine 
kufferter  opdagede  jeg  at  den  skuffelse 
og  bedrøvelse  jeg  led  under  nogle  uger 
før  helt  var  forsvundet,  og  havde  efter- 
ladt en  dyb  fred  og  tilfredsstillelse.  Den 
morgen  jeg  skulle  rejse  var  en  vild  for- 
virring af  tasker  og  poser  og  farveller. 
Jeg  havde  for  travlt  til  at  få  den  typiske 
mugi  mikan  (en  rødgylden  grød  af  hel 
hvede  og  tangeriner)  til  morgenmad.  Vi 
måtte  løbe  fra  lejligheden  ned  til  bilen 
der  skulle  køre  os  til  stationen.  Da  jeg 
kom  ud  følte  jeg  en  sær  opløftet  stem- 
ning, helt  forskellig  fra  den  naturlige 
forventning  man  har  ved  tanken  om  at 
se  sit  hjem  og  sine  kære  igen.  Brisen! 
Ja,  det  var  brisen  vi  havde  manglet  så 
længe  i  den  trykkende  sommervarme. 
De  grå  skyer,  der  havde  ligget  over  om- 
rådet siden  maj,  forsvandt  til  fordel  for 
en  klar  himmel.  Vinden  lod  bølgerne  slå 
ind  mod  kysten  med  en  kraft  der  fyldte 
den  stillestående  luft  med  den  friske 
havgus. 

Min  kammerat  og  jeg  jublede.  Jeg  så 
ubevidst  op,  og  der  lå  bjerget  i  al  sin 
skønhed.  Der  var  ikke  en  eneste  sky 
mellem  Fujiyama  og  mig  til  at  forstyrre 
bjergets  klare,  lige  og  imponerende 
form.  Mens  mine  kufferter  blev  båret 
ind  i  bilen  stod  jeg  alene  et  øjeblik  og 
stirrede  op  imod  et  af  Guds  mest  stor- 
slåede skaberværker,  hvorfra  jeg  hav- 
de hentet  inspiration  til  at  „stride  den 
gode  strid". 


26 


En  ung,  indfødt  søster  løb  hen  imod 
mig  og  forstyrrede  min  andagt.  Hun  så 
ud  til  ikke  at  tro  sine  egne  øjne  og  hun 
råbte  glædestrålende:  „Shimai,  shi- 
mai",  (søster,  søster)  idet  hun  greb  fat  i 
min  arm  og  fægtede  opmuntrende  op 
imod  bjerget. 

„Fujiyama!"  fortsatte  hun  åndeløst, 
„i  dag  kan  du  tydelig  se  Fujiyamabjer- 
get,  shimai!  Det  er  fordi  luften  er  fejet 
ren  af  en  kraftig  blæst."  □ 

Susan  Chieko  Eliason  er  leder  for  en 
ledertrænersammenslutning  samt 
primarylærer  og  organist  i  sit  ward,  Houston, 
Texas. 


VELSIGNET 

GENNEM 
EN  VELSIGNELSE 


Rebecca  Denos  Mann 

Følgende  vidnesbyrd  har  jeg  taget  fra 
min  (afdøde)  bedstefars,  James  Denos 
dagbog,  hvis  indhold  er  en  stadig  kilde 
til  styrke  for  mig  og  min  familie. 

Mens  vi  boede  i  (Long  Beach,  Califor- 
nien, skrev  han)  blev  jeg  ringet  op  af 
bror  Rich.  „Jim,"  sagde  han,  „vil  du 
komme  og  salve  min  hustru?  Og  tag  en 
partner  med." 

Jeg  følte  mig  inspireret  til  at  gå  alene 
og  benytte  ham  som  partner,  eftersom 
han  havde  det  melkisedekske  præste- 
dømme, men  ikke  var  aktiv  i  kirken  og 
ikke  holdt  visdomsordet.  Jeg  ringede 
på  døren,  han  lukkede  op  og  så  over 


min  skulder  hvorpå  han  sagde:  „Hvor 
er  din  partner?" 

Jeg  pegede  på  ham  og  sagde:  „Du  er 
min  partner."  „Nej,  nej,  Jim,"  sagde 
ham.  „Du  ved  at  jeg  ryger  og  ind  imel- 
lem drikker  et  glas  øl." 

„Det  ved  jeg  godt,"  sagde  jeg.  „Da 
du  ringede  for  et  øjeblik  siden  sagde  du 
så:  ,Jeg  ønsker  en  fuldkommen  mand  til 
at  komme  og  give  min  hustru  en  velsig- 
nelse?' 

Hvis  du  ønsker  det,  så  vil  jeg  gå  hjem 
igen,  for  jeg  er  ikke  fuldkommen."  Så 
gik  vi  ind  til  hans  hustru  og  jeg  bad  ham 
om  at  salve  hendes  hoved  med  olie. 

„Jeg  ved  ikke  hvordan  man  gør  det," 
sagde  han. 

„Nu  skal  jeg  vise  dig  det,"  sagde  jeg. 

Og  så  salvede  han  hendes  hoved  og 
jeg  gav  hende  en  velsignelse.  Hun  kom 
sig  den  næste  dag. 

Jeg  talte  med  ham  og  han  lovede  at 
holde  op  med  at  ryge  og  drikke.  Der  gik 
to  uger  og  så  ringede  han  igen.  „Jim," 
sagde  han,  „Jeg  er  holdt  op  med  at  ry- 
ge, og  nu  er  jeg  i  gang  med  at  løse  det 
andet  problem."  Der  gik  endnu  to  uger 
og  så  ringede  han  igen.  „Nu  har  jeg 
fuldstændig  overvundet  mine  proble- 
mer," sagde  han. 

Jeg  tog  ham  med  hen  for  at  besøge 
biskoppen,  så  han  kunne  få  en  tempel- 
anbefaling. Biskoppen  var  glad  for  at 
finde  ham  værdig  til  at  gå  i  templet.  Han 
og  hans  hustru  kom  til  at  stå  for  tempel- 
opgaverne i  wardet  og  de  arbejdede 
begge  trofast  i  templet.  Han  døde  i 
1969. 

Jeg  tænker  tit  på  hvad  der  ville  være 
sket  hvis  jeg  ikke  havde  syntes  han  var 
værdig  til  at  hjælpe  til  med  at  salve  sin 
hustru.  Hvis  vi  lytter  til  Åndens  tilskyn- 
delser og  følger  vore  lederes  anvisnin- 
ger, så  vil  vi  se  resultater.  D 

SÆD 
TIL  SPIRING 

MISSIONÆRERNES 
UDDANNELSESCENTER 


Melvin  J.  Leavitt 


Beretningen  om  missionærernes  ud- 
dannelsescenter er  frem  for  alt  en  hi- 
storie om  succes.  Mange  unge  piger  og 
mænd  oplever  her  den  største  succes  i 
deres  liv.  Næsten  alle  der  kommer  her 
opnår  mere  end  han  eller  hun  havde 
tænkt  det  muligt,  både  med  hensyn  til 
øget  kundskab  og  mere  fart  i  deres  per- 
sonlige udvikling.  Det  er  et  sted  hvor 
der  sker  mirakler  i  sind  og  hjerter.  Det 
er  et  sted  hvor  visse  ældster  og  søstre 
ser  deres  første  betagende  glimt  af  de- 
res egne  uendelige  muligheder.  Alle 
her  lige  fra  præsidenten  og  nedefter 
har  fuldstændig  forpligtet  sig  til  at  hjæl- 
pe missionærerne  med  at  få  succes. 

„Jeg  håber  at  vi  kan  hjælpe  enhver 
der  ankommer  her  og  gøre  ham  eller 
hende  til  en  god  missionær,  uanset  hvil- 
ke evner  den  pågældende  har,"  siger 
præsident  Joe  Christensen,  der  var 
præsident  for  MTC  da  denne  artikel 
blev  skrevet.  „Det  er  ikke  vort  mål  at 
sortere  dem  ud,  men  at  sikre  os  at  alle 
som  kommer  her  også  kommer  ud  på 
en  mission  og  forhåbentlig  en  god  mis- 
sion. Godt  og  vel  99  %  af  alle  missionæ- 
rer der  kommer  her,  kommerud  i  missi- 


onsmarken.  Nogle  af  dem  der  ikke  gør 
det  vender  hjem  på  grund  af  helbreds- 
problemer og  kommer  senere  tilbage 
for  at  udføre  en  mission.  Andre  rejser 
hjem  efter  eget  valg,  skønt  vi  opmunt- 
rer dem  til  at  blive  og  fuldføre  deres 
mission.  Det  kan  man  vist  sige  er  en 
utrolig  stor  succes." 

Ingen  bliver  nogen  sinde  sendt  hjem 
blot  fordi  han  eller  hun  ikke  er  akade- 
misk egnet.  Vi  ændrer  heller  ikke  på 
den  opgave  en  missionær  har  fået  til- 
delt blot  fordi  han  eller  hun  har  svært 
ved  at  lære  et  sprog.  Vi  benytter  visse 
metoder  til  at  arbejde  med  dem  der  har 
indlæringsvanskeligheder.  Det  er  ån- 
delighed og  ikke  akademisk  dygtighed 
som  inderst  inde  er  afgørende  for  om 
en  missionær  vil  få  succes  eller  ej.  Vo- 
res første  prioritet  er  at  sende  missio- 
nærer ud  som  kan  undervise  ved  Ån- 
den. 

Selv  om  det  akademiske  stade  ikke 
er  hovedsagen  på  MTC,  så  er  det  dog 
imponerende  at  se  så  højt  det  er.  Cent- 
rets faciliteter  m.h.t.  sprogundervis- 
ning betragtes  som  noget  af  det  bedste 
i  verden,  det  har  den  allerbedste  mo- 

De  første  mennesker  der  levede  på 
jorden  var  Adam  og  Eva.  Gud  lærte 
dem  om  evangeliet,  og  de  lærte  deres 
børn  det.  Men  Satan  fristede  deres 
børn  ved  at  sige:  „Tro  det  ikke! "  Der  var 
mange  som  lyttede  til  Satan. 


To  af  Adams  og  Evas  sønner  hed  Ka- 
in og  Abel.  Da  Kain  blev  større  gjorde 
han  oprør  mod  sine  forældres  lærdom- 
me. Han  ville  ikke  adlyde  Gud,  og  valgte 
at  følge  Satan.  Adam  og  Eva  var  meget 
ulykkelige  over  Kains  oprørskhed.  De 


1 


elskede  Kain  meget  højt  og  håbede  at 
han  ville  blive  en  retfærdig  mand.  Adam 
havde  modtaget  præstedømmet  og 
overdrog  Kain  denne  store  velsignelse. 
Men  Kain  ærede  ikke  præstedømmet. 
Abel  var  imidlertid  lydig.  Han  efterle- 
vede sine  forældres  lærdomme  og  eks- 


empel. Han  modtog  præstedømmet  og 
benyttede  det  retfærdigt. 

Da  de  to  drenge  blev  ældre  blev  Abel 
fårehyrde,  og  Kain  blev  agerdyrker. 
Gud  talte  til  Abel,  og  Abel  elskede  Gud, 
og  holdt  hans  befalinger. 

Gud  talte  til  Kain,  men  Kain  spottede 


Gud  og  sagde:  „Hvem  er  Herren,  at  jeg 
skulle  kende  ham?"  Kain  elskede  Satan 
mere  end  han  elskede  Gud. 

Abel  tog  lydigt  de  førstefødte  af  sin 
fåreflok  og  ofrede  dem  til  Herren.  Abel 
troede  på  Gud.  Han  troede  på  at  Guds 
Søn,  Jesus  Kristus,  en  dag  ville  ofre  sit 
liv  for  hele  menneskeheden. 

Satan  befalede  Kain:  „Bring  Herren 
et  offer."  Og  som  offer  bragte  Kain  no- 
get af  det  han  havde  høstet  på  sine  mar- 
ker. Men  Gud  kunne  ikke  antage  Kains 
offer,  fordi  Kain  ikke  troede  på  Gud.  Da 
Kain  gjorde  dette  offer  adlød  han  Satan 
og  ikke  Gud.  Satan  vidste  at  Kains  offer 
ikke  ville  blive  antaget,  og  han  var  glad 
fordi  han  havde  fået  én  til  at  gøre  noget 
forkert. 

Kain  blev  vred  da  hans  offer  ikke  blev 
antaget,  men  Herren  elskede  ham  sta- 
dig. Herren  sagde  til  Kain  at  han  ville 
antage  hans  offer,  hvis  han  ville  ofre 
det  rigtige.  Herren  advarede  Kain  og 
sagde  at  Satan  ønskede  at  få  ham ,  og  at 
han  ville  komme  i  Satans  magt,  hvis 
han  ikke  adlød  Herrens  bud. 

Kain  blev  endnu  mere  vred,  og  næg- 
tede at  lytte  til  Herren.  Det  bragte  Ad- 
am og  Eva  endnu  mere  sorg,  for  Kain 
havde  valgt  det  onde  i  stedet  for  retfær- 
dighed. 

Kain  var  misundelig  over  at  Abels  of- 
fer var  blevet  antaget  og  hans  ikke  var 
det.  Han  var  misundelig  over  Abels  dy- 
reflok, og  ønskede  at  få  dem.  Jo  mere 
Kain  tænkte  på  sin  bror  jo  mere  kom 
han  til  at  hade  ham,  og  jo  mere  vred 
blev  han. 

Satan  blev  ved  med  at  lære  Kain  on- 
de metoder,  og  friste  ham,  ved  at  sige: 
„Sværg  at  du  vil  adlyde  mig,  uden  at  si- 
ge det  til  nogen,  og  så  vil  jeg  overgive 
din  bror  Abel  i  dine  hænder." 

Da  Kain  hørte  dette  udbrød  han  stolt: 


„Visselig,  jeg  er  Mahan,  denne  store 
hemmeligheds  mester,  for  at  jeg  kan 
myrde  og  få  vinding." 

Så  gik  Kain  ud  i  marken  for  at  finde 
sin  bror.  Mens  de  talte  sammen,  dræb- 
te Kain  Abel. 

Kain  troede  på  Satan.  Han  mente  ik- 
ke at  nogen  ville  finde  ud  af  at  han  hav- 
de myrdet  sin  bror. 

Men  Herren  kom  til  Kain  og  sagde: 
„Hvor  er  Abel,  din  broder?" 

Kain  løj:  „Det  ved  jeg  ikke.  Er  jeg  min 
broders  vogter?" 

Herren  talte  igen  og  sagde:  „Hvad 
har  du  gjort?  Din  broders  blods  røst  rå- 
ber til  mig  fra  jorden.  Og  nu  skal  du  væ- 
re forbandet." 

Satan  havde  løjet  for  Kain.  Da  Kain 
blev  klar  over  at  Herren  vidste  hvad  han 
havde  gjort,  forsøgte  han  at  skyde  skyl- 
den på  en  anden.  Han  sagde:  „Satan  fri- 
stede mig." 

Herren  sagde  til  Kain  at  han  ville 
blive  udelukket  fra  Guds  åsyn,  fordi  han 
havde  gjort  oprør  og  dræbt  Abel.  Han 
ville  blive  en  flygtning  og  et  udskud  på 
jorden. 

Kain  sagde  til  Herren:  „Min  straf  er 
ikke  til  at  bære;  jeg  må  skjule  mig  for  dit 
åsyn  —  enhver  der  møder  mig,  kan  jo 
slå  mig  ihjel!" 

Men  Herren  ønskede  ikke  at  Kain 
skulle  slås  ihjel.  Derfor  satte  han  et 
mærke  på  Kain,  så  enhver  der  så  ham 
kunne  vide  at  de  ikke  måtte  gøre  ham 
fortræd. 

Kain  blev  straffet  ved  at  blive  vist 
bort  fra  Herrens  åsyn.  Kain  forlod  Ad- 
am og  Eva  sammen  med  sin  kone  og 
mange  af  sine  brødre,  og  de  bosatte  sig 
i  et  land  der  hed  Nod.  □ 

Denne  historie  findes  i  1  Mosebog  og  Moses 
5:16-41). 


MEUSSAS  DAB 


Helen  E.  Keezer 


Sara  Thompson  skyndte  sig  at  samle 
snavsetøjet  sammen,  så  hun  kunne  få 
vasket  før  hendes  mand,  Ted,  kom  hjem 
fra  arbejde.  Hun  åbnede  døren  til  Melis- 
sas værelse  og  tog  hurtigt  en  bluse,  et 
par  cowboybukser  og  nogle  sokker. 
Idet  hun  vendte  sig  for  at  gå  blev  hun 
klar  over  at  hun  ikke  var  alene  i  værel- 
set. 

„Men  Melissa,  jeg  troede  du  var  ude 
at  lege  med  de  andre  børn,  hvad  er  der 
galt,  skat?" 

Det  var  tydeligt  at  Melissa  havde 


grædt  og  det  varede  lidt  før  hun  fik  orde- 
ne frem:  „Jeg  —  jeg  vil  ikke  døbes  på 
lørdag." 

Søster  Thompson  gik  hurtigt  hen  og 
satte  sig  på  sengen  ved  siden  af  sin  dat- 
ter og  tog  hende  i  sine  arme.  „Jamen 
kære  Melissa,  det  er  da  helt  i  orden. 
Men  du  har  jo  talt  om  din  dåb  i  måneder 
og  du  kunne  næsten  ikke  vente  til  du  var 
fyldt  8  år.  Hvorfor  har  du  ændret  me- 
ning?" 

„Jeg  er  bange." 

Søster  Thompson  smilede.  „Melis- 


sa,  du  har  da  været  til  dåb  før.  Hvad  er 
der  at  være  bange  for?  Desuden  skal  di- 
ne veninder  Ann  og  Sara  jo  også  døbes 
på  lørdag.  Så  er  der  da  ikke  noget  at  væ- 
re bange  for,  vel?" 

„Jamen  de  er  anderledes  end  mig," 
snøftede  Melissa,  med  en  grådkvalt 
stemme.  „De  har  deres  far  til  at  døbe 
dem." 

Søster  Thompson  vidste  at  Melissas 
far,  som  ikke  var  medlem  af  kirken,  ikke 
kunne  døbe  deres  datter,  men  hun 
mente  at  Melissa  var  glad  fordi  deres 
hjemmelærer  havde  lovet  at  gøre  det. 
„Jeg  troede  da  godt  du  kunne  lide  Ad- 
amson,  min  skat,"  sagde  hun.  „Han  er 
sådan  et  dejligt  menneske." 

„Jeg  kan  godt  lide  bror  Adamson," 
snøftede  Melissa,  „men  det  er  ikke  det 
samme.  Han  er  ikke  min  far." 

„Å,  Melissa . . ."  sagde  søster  Thom- 
pson i  et  forsøg  på  at  trøste  sin  datter. 
Hun  elskede  sin  mand  højt,  men  hen- 
des hjerte  var  samtidig  sønderknust. 
Hun  tænkte  på  alle  de  gange  hvor  hun 
gerne  ville  dele  særlige,  åndelige  ople- 
velser med  sin  mand,  men  ikke  kunne. 
Nu  sårede  det  deres  barn  at  han  ikke 
var  medlem  af  kirken.  Måske  havde 
hun  gjort  forkert  i  at  lytte  til  missionæ- 
rerne og  beslutte  sig  til  at  blive  døbt. 
Men  hun  havde  fået  et  så  stærkt  vidnes- 
byrd om  sandheden  i  deres  budskab  og 
været  sikker  på  at  Ted  snart  ville  indse 
at  evangeliet  er  sandt  og  hvor  skønt  det 
er.  Men  det  var  nu  tre  år  siden  og  han 
havde  endnu  ikke  vist  tegn  på  at  han  no- 
gen sinde  havde  lyst  til  at  blive  medlem 
af  kirken. 

„Melissa,"  begyndte  søster  Thom- 
pson igen  mildt:  „Kan  du  godt  lide  at  gå 
i  primary?" 

„Ja!  Jeg  elsker  historierne,  og  min 
lærer,  søster  Westover,  er  så  sød."  Nu 


var  Melissa  holdt  op  med  at  græde. 

„Tror  du  på  historierne?"  fortsatte 
søster  Thompson. 

„Ja  naturligvis  gør  jeg  det,"  svarede 
Melissa  tillidsfuldt.  „Jeg  ved  at  kirken 
er  sand  og  at  Joseph  Smith  var  en  pro- 
fet." 

„  Hvordan  kan  du  vise  at  du  ved  at  det 
er  sandt?"  udfordrede  moderen. 

Melissa  forstod  hvad  det  var  mode- 
ren forsøgte  at  fortælle  hende  og  vidste 
at  hun  ville  blive  døbt  om  lørdagen.  Men 
når  hendes  far  ikke  kunne  komme  med, 
så  blev  hun  bare  så  ængstelig.  Melissa 
smilede  til  sin  mor  og  sagde:  „Måske 
far  vil  komme  og  se  mig  blive  døbt  på 
lørdag.  Jeg  spørger  ham  lige  så  snart 
han  kommer  hjem."  Melissa  gik  ud  og 
ventede  på  at  hendes  far  skulle  komme 
hjem  fra  arbejde. 

Søster  Thompson  blev  siddende  på 
sengen  i  dybe  tanker.  Ted  havde  endnu 
ikke  været  i  kirken.  Han  havde  flere 
gange  været  med  til  selskabeligheder, 
men  der  var  ikke  noget  ved  evangeliet 
der  virkelig  interesserede  ham.  Hun  hå- 
bede at  Melissa  ikke  ville  komme  ud  for 
en  ny  skuffelse. 

Da  Melissa  så  sin  far  komme,  løb  hun 
ham  i  møde.  Ted  Thompson  tog  sin  dat- 
ter i  sine  arme  og  gav  hende  et  stort 
knus.  „Hvad  er  det  min  lille  pige  synes 
er  så  spændende  i  dag?"  spurgte  han 
og  smilede. 

„Far!  Jeg  skal  døbes  på  lørdag,  kan 
du  ikke  huske  det?" 

Hr.  Thompson  blev  lige  med  et  alvor- 
lig: „Ja,  det  har  mor  talt  om." 

Melissa  fortsatte  hurtigt  uden  at  læg- 
ge mærke  til  sin  fars  bekymrede  ansigt. 

„Far,  vil  du  komme  og  se  mig  blive 
døbt  —  vil  du  ikke  nok?  Alle  de  andres 
fædre  vil  være  der.  Du  kommer  også  ik- 
ke?" tryglede  hun. 


Hr.  Thompson  var  ikke  forberedt  på 
dette  spørgsmål  og  vidste  ikke  hvad 
han  skulle  sige.  Til  sidst  sagde  han:  „Vi 
får  se.  Vi  får  se.  Der  er  længe  til  lørdag 
endnu." 

Melissa  blev  skuffet,  men  hun  blev 
enig  med  sig  selv  om  at  „vi  får  se"  var 
bedre  end  „nej".  Hun  gav  sin  far  endnu 
et  knus  og  løb  ud  for  at  lege  med  sine 
kammerater. 

Det  var  smukt  og  klart  vejr  om  lørda- 
gen og  Melissa  syntes  det  var  en  dejlig 
dag  at  blive  døbt  på.  Hun  havde  ikke  talt 
med  sin  far  om  at  gå  med  siden  den  dag 


hun  løb  ham  imøde  foran  huset.  Men 
han  havde  ikke  sagt  noget,  så  hun  men- 
te han  ville  komme. 

Den  eftermiddag  tog  Melissa  sig  et 
langt,  varmt  bad  og  hendes  mor  hjalp 
hende  i  hendes  smukkeste  søndagskjo- 
le.  På  skabsdøren  hang  den  smukke, 
hvide  dåbskjole  søster  Thompson  hav- 
de syet  til  Melissa.  Da  de  var  klar  til  at 
gå  sagde  søster  Thompson:  „Du  må 
hellere  skynde  dig  min  skat,  ellers  kom- 
mer vi  for  sent." 

„Jeg  skal  lige  hente  far,"  svarede 
Melissa.  Men  da  Melissa  fandt  sin  far 


så  hun  at  han  stadig  var  i  arbejdstøjet. 
Han  sad  og  læste  avis.  „Far  er  du  ikke 
parat  til  at  gå  med  til  dåben?  Vi  kommer 
for  sent!" 

Hr.  Thompson  så  på  sin  datters  for- 
ventningsfulde ansigt  og  svarede:  „Sø- 
de Melissa,  jeg  kan  ikke  gå  med  til  din 
dåb.  Jeg  føler  mig  helt  udenfor.  Jeg  hø- 
rer slet  ikke  til  der.  Nu  må  du  ikke  være 
vred  på  mig." 

Melissa  var  ude  af  huset  og  løb  af- 
sted før  hendes  far  var  færdig  med  at 
tale.  Søster  Thompson  så  tårerne  i  sin 
datters  øjne  og  for  anden  gang  den  uge 
spekulerede  hun  på  om  hun  mon  havde 
gjort  forkert  i  at  tilslutte  sig  kirken. 

Der  herskede  stor  spænding  i  piger- 
nes omklædningsrum  mens  Ann,  Sara 
og  Melissa  skiftede  til  dåbstøj. 

„Jeg  glæder  mig  sådan ! "  udbrød  Sa- 
ra. „Min  far  har  givet  mig  min  egen  Mor- 
mons Bog.  Mit  navn  står  på  den  og  det 
hele!" 

„Å,  det  er  så  dejligt,"  sagde  Ann. 
„Hele  min  familie  skal  samles  hos  min 
bedstemor  og  bedstefar  efter  dåben. 
Min  bedstemor  har  lovet  at  hjælpe  mig 
med  at  begynde  på  min  mindebog." 

Sara  og  Ann  lagde  mærke  til  at  Melis- 
sa var  meget  stille.  „Hvad  skal  du  lave 
bagefter,  Melissa?"  spurgte  Sara. 

„Jeg  ved  det  ikke  rigtigt."  Melissa 
vidste  at  de  bare  ville  gå  hjem,  men  hun 
tilføjede:  „Min  mor  og  far  har  sikkert  en 
overraskelse  til  mig." 

Melissa  tog  den  hvide  kjole  ned  fra 
bøjlen,  og  idet  hun  trak  den  over  hove- 
det opdagede  hun  en  seddel  der  var  sat 
fast  med  en  nål  indvendig.  Hun  tog  sed- 
len af  og  så  at  det  var  hendes  fars 
håndskrift!  „Kære  Melissa,"  læste  hun. 
„Jeg  er  så  ked  af  at  jeg  ikke  kan  være 
der  i  dag.  Jeg  ønsker  at  du  skal  vide  at 
jeg  er  meget  stolt  af  dig.  Du  har  truffet 


en  meget  vigtig  beslutning  i  dit  liv.  Jeg 
håber  bare  at  jeg  en  dag  kan  have  mod 
nok  til  at  træffe  den  samme  beslutning. 
Men  husk,  jeg  elsker  dig  meget  højt. 
Far." 

Melissa  tørrede  sine  øjne  mens  hun 
klædte  sig  færdigt  på.  Da  bror  Adam- 
son  hjalp  Melissa  ned  af  trinene  til 
dåbsbassinet  havde  hun  det  mest  strå- 
lende smil  hendes  mor  nogen  sinde 
havde  set.  Da  vidste  søster  Thompson 
at  hun  ikke  havde  gjort  noget  forkert  tre 
år  tidligere  da  også  hun  gik  ned  i  det 
samme  dåbsbassin.  □ 

derne  undervisningsteknik  sammen 
med  et  uovertruffent  kursus. 

Indstillingen  til  undervisningen  her 
er  fuldstændig  positiv.  Hvis  det  ser  ud 
som  om  en  missionær  har  svært  ved  at 
lære,  kommer  han  til  en  prøve  så  vi  kan 
afgøre  hans  styrke  fremfor  hans  indlæ- 
ringssvagheder.  Undersøgelser  foreta- 
get på  MTC  har  vist  at  hvert  eneste 
menneske  lærer  bedst  på  sine  egne  be- 
tingelser, som  er  anderledes  end  an- 
dres. F.  eks.  er  der  nogle  mennesker 
som  bedst  lærer  udenad  ved  at  læse 
stille  for  sig  selv,  mens  andre  klarer  det 
bedre  ved  at  sige  ordene.  Nogle  lærer 
bedst  ved  at  benytte  trykte  materialer 
og  andre  får  mest  ud  af  det  ved  at  be- 
nytte båndoptagelser.  Nogle  lærer 
bedst  i  små  portioner.  Andre  må  have 
en  bred  oversigt.  Når  MTCs  personale 
først  har  fundet  ud  af  en  missionærs 
styrke,  kan  de  tilpasse  et  undervis- 
ningsprogram som  passer  til  den  enkel- 
tes personlige  behov.  Dette  fører  ikke 
alene  til  en  hidtil  ukendt  succes  for  mis- 
sionæren, men  det  giver  også  den  på- 
gældende en  løsning  til  hvordan  han  el- 
ler hun  i  sit  liv  fremover  vil  kunne  mod- 
tage belæring.  Der  foretages  hele  tiden 
undersøgelser  på  MTC  i  det  daglige  ar- 
bejde, for  at  kunne  yde  de  unge  menne- 
sker, der  påtager  sig  en  af  de  vigtigste 
opgaver  i  verden,  den  bedste  uddannel- 
se. 

MTC  personalet  kan  fortælle  den  ene 
historie  efter  den  anden  om  missionæ- 
rer der  har  overvundet  indlæringsprob- 
lemer og  er  blevet  fremragende  missio- 
nærer. Nogle  få  af  dem  kunne  næsten 
ikke  læse.  Andre  har  haft  svært  ved  at 
lære.  Nogle  har  kun  kunnet  nogle  få  lek- 
tier da  de  forlod  MTC,  men  har  haft  ene- 
stående succes  i  missionsmarken.  Det 
er  ikke  mange  missionærer  der  har  al- 


vorlige problemer  med  at  lære,  men  det 
er  en  trøst  at  vide  at  selv  dem  der  har, 
kan  få  succes.  Erfaringen  viser  at  der- 
som en  missionær  holder  budene  og  ar- 
bejder flittigt,  vil  han  eller  hun  ikke  mis- 
lykkes som  missionær. 

Allen  C.  Ostergar,  der  er  administre- 
rende leder,  kommenterer:  „Der  kom- 
mer mange  besøgende  her  og  de  fleste 
af  dem  er  ikke  engang  medlemmer  af 
kirken.  De  ønsker  at  se  hvordan  vi  kla- 
rer opgaven.  De  møder  missionærerne 
ude  i  verden  og  bliver  imponerede.  De 
vil  gerne  se  hvordan  vi  uddanner  disse 
enestående  unge  mænd  og  piger.  Der 
er  kommet  mange  mennesker  her  fra 
universiteter  over  hele  verden.  Vi  har 
haft  statsledere  fra  forskellige  statsaf- 
delinger  fra  USA's  regering  og  fra  man- 
ge andre  regeringer.  Vi  har  haft  besøg 
af  mennesker  fra  andre  kirker.  Der  er 
kommet  folk  fra  Vatikanet  i  Rom.  Der  er 
kommet  folk  fra  nazaræernes  kirke,  fra 
baptisternes  og  metodisternes  kirke.  Vi 
har  haft  besøg  af  militærfolk,  fordi  de 
gerne  ville  se  hvordan  vi  underviser  i 
sprog.  Engang  kom  der  fem  højtståen- 
de USA  officerer  og  besøgte  os.  De 
havde  ansvaret  for  sprogundervisnin- 
gen i  militæret  rundt  om  i  De  forenede 
Stater.  De  besøgte  klasserne  i  to  dage 
og  talte  med  missionærerne,  mens  de 
gennemgik  vore  materialer.  Bagefter 
sagde  de:  ,Vi  vil  gerne  skrive  kontrakt 
med  jer  om  at  uddanne  vore  folk  her.' 

Vi  sagde  naturligvis  til  dem  at  det  ik- 
ke kunne  lade  sig  gøre,  og  så  stillede  de 
os  en  masse  spørgsmål.  Først  stillede 
de  det  samme  spørgsmål  som  alle  stil- 
ler når  de  kommer  her:  .Hvordan  gør  I 
det?  Hvad  er  det  ved  disse  unge  men- 
nesker der  får  dem  til  at  gøre  det  de 
gør?  Vi  forstår  det  ikke. '  Og  så  løber  tan- 
ker som  .vidnesbyrd',  .retfærdighed', 

.Herrens  Ånd'  gennem  mit  hoved  — 
noget  disse  mennesker  ikke  forstår 
særlig  godt.  Men  det  er  netop  alt  dette 
der  gør  hele  forskellen. 

Vi  har  nogle  dejlige  faciliteter.  Vi  har 
et  storslået  uddannelsessystem.  Og 
dertil  kommer  den  vidunderlige  ånd  i 
missioneringen  samt  Herrens  Ånd,  og 
en  missionær  kan  ikke  forfejle  sin  kal- 
delse dersom  han  eller  hun  gør  sin 
part." 

Meget  af  den  fænomenale  succes 
på  MTC  kan  man  takke  personalet  for. 
Under  ledelse  af  en  meget  lille  gruppe, 
men  højt  uddannede  og  hengivne  fuld- 
tidsfunktionærer,  arbejder  omkring 
600-700  deltidslærere  og  zonekoordi- 
natortrænere.  Disse  lærere  og  trænere 
er  for  det  meste  nyligt  hjemvendte  mis- 
sionærer, som  har  vist  enestående  ev- 
ner for  missionærsagen  og  hengivet  sig 
til  den  fuldt  ud.  „Vi  udvælger  meget  om- 
hyggeligt de  lærere  vi  benytter  her,"  si- 
ger lederen  for  engelskundervisnin- 
gen, George  T.  Taylor.  „Vi  forventer  at 
de  har  talent,  er  energiske,  motiverede 
mænd  og  kvinder  som  er  parat  til  at  bæ- 
re deres  vidnesbyrd.  Vi  har  en  meget  lil- 
le gruppe  fuldtidsansatte  og  en  meget 
stor  gruppe  deltidsansatte.  Med  Her- 
rens hjælp  udretter  disse,  kunne  man 
sige  amatørlærere,  mirakler  hver  ene- 
ste dag."  Personalet  på  MTC  betragter 
ikke  deres  arbejde  som  ethvert  andet 


stykke  arbejde.  De  lader  allesammen 
til  at  opfatte  det  som  en  mission. 

„Hver  eneste  dag  i  mit  liv  takker  jeg 
Herren  fordi  jeg  må  være  her,"  siger 
ældste  Taylor.  „Det  er  en  stor  ære  og  et 
privilegium  for  mig  at  være  her.  Jeg  har 
forsøgt  at  forberede  mig  professionelt 
til  arbejdet  her,  men  det  er  bare  over- 
vældende for  mig  blot  at  tænke  på  at 
der  er  en  plads  til  mig  her.  Jeg  har  stor 
ærefrygt  for  dette  sted.  Jeg  betragter 
det  som  et  stort  privilegium  og  en  ære 
at  arbejde  med  missionærerne.  Jeg  hå- 
ber jeg  kan  være  værdig  til  det." 

Mary  Ellen  Edmunds  der  står  som  le- 
der for  velfærdstjenestens  uddannel- 
se, er  enig  i  dette.  „Det  er  et  helligt  sted 
og  man  kan  fornemme  det  når  man  ar- 
bejder her.  Man  ønsker  blot  at  være 
værdig  til  at  være  her.  Man  ønsker  at 
gøre  sin  del.  Vi  arbejder  med  omkring 
2000  menneskersom  er  indsattil  at  væ- 
re Herrens  tjenere.  Det  kan  man  ikke 
tage  let  på.  Man  kan  ikke  tale  ligegyldigt 
om  Herrens  salvede." 

„Den  ånd  der  er  her  på  MTC  kan  ikke 
ignoreres,"  siger  ældste  Taylor  videre. 
„Med  hele  vores  utilstrækkelighed  for- 
søger vi  at  gøre  hvad  vi  er  kaldet  til,  og 
jeg  kan  fornemme  at  her  er  en  særlig 
magt  der  får  tingene  til  at  gå,  som  hjæl- 
per folk  til  at  gøre  hvad  de  skal,  som  le- 
der kurset  og  udviklingen  og  undersøg- 
elserne og  uddannelsen.  Her  er  en 
overvældende  indflydelse  som  vi  ikke 
altid  kan  se,  men  hvis  du  ser  tilbage 
hvor  vi  kom  fra  og  hvor  vi  er  nået  til,  vil 
du  kunne  se  at  der  er  en  hånd  som  støt- 
ter, leder  og  styrer  programmet  her. 
Det  bevæger  sig  hele  tiden  opefter." 

Missionærernes  uddannelsescenter 
ser  ud  til  at  være  et  af  de  priviligerede 
steder  på  jorden  hvor  Helligåndens  ind- 
flydelse kan  føles  stærkest.  Tusindvis 

af  missionærer  har  fået  personlig  del  i 
denne  hellige,  åndelige  oplevelse. 
Mange  har  båret  vidnesbyrd  om  at  den 
sete  og  den  usete  verden  ofte  løber 
sammen  og  synes  at  overlappe  hinan- 
den her  på  stedet.  Ingen  steder  på  jor- 
den er  arbejdsgangen  mere  vigtig  for 
Herrens  plan  og  mindre  antagelig  for 
modstanderen,  undtagen  måske  i 
templerne. 

Alt  hvad  der  skal  til  det  som  kaldes 
lykke  findes  her.  Retfærdighed,  et  højt 
mål  og  kærlighed.  „Jeg  elsker  disse 
missionærer  som  mine  egne  børn,"  si- 
ger præsident  Christensen.  „I  nogen  til- 
fælde er  dem  jeg  lærer  bedst  at  kende, 
dem  der  er  alt  andet  end  det  de  burde 
være,  men  de  klarer  det!  Vi  elsker  og 
værdsætter  missionærerne,  og  det  er 


ikke  bare  noget  jeg  siger,  men  det  er 
kernen  i  det  vi  oplever  her." 

Det  er  ikke  overraskende  at  de  fleste 
missionærer  får  en  dejlig  oplevelse  her. 
„Missionærerne  har  det  meget  mor- 
somt her,"  fortsætter  præsident  Chri- 
stensen. „Prøv  engang  at  gå  en  tur 
igennem  bygningerne  og  du  vil  opdage 
at  det  er  lutter  glade  mennesker.  De 
smiler.  De  er  opstemte.  De  har  en  meg- 
et stærk  fornemmelse  af  at  det  de  skal 
i  gang  med  er  noget  meget  vigtigt.  De 
nyder  det.  Du  kan  ikke  anvende  evan- 
geliets principper  i  dit  liv  uden  at  nyde 
det.  Mange  af  disse  unge  mænd  og  pi- 
ger er  lykkeligere  end  de  nogen  sinde 
har  været  før  i  deres  liv.  Jeg  hører  dem 
sige  det  hver  eneste  dag. 

Mit  største  håb  er  at  enhver  der  forla- 

der  stedet  her  må  gøre  det  med  et  end- 
nu større  vidnesbyrd  om  evangeliet  og 
med  mere  åndelighed  i  deres  kaldelse 
som  missionær.  Jeg  håber  de  er  ivrige 
efter  at  komme  afsted  og  udføre  deres 
arbejde,  at  vi  har  hjulpet  dem  til  selvag- 
telse og  en  fornemmelse  for  at  de  evner 
at  klare  arbejdet.  Jeg  håber  at  de,  når 
de  stiger  af  flyvemaskinen  i  den  missi- 
on de  er  kaldet  til,  vil  have  forøget  deres 
evner  således  at  de  virkelig  kan  under- 
vise, hvad  enten  det  skal  ske  på  en- 
gelsk eller  på  et  andet  sprog. 

Det  er  næsten  som  at  sætte  frø  til  spi- 
ring. Søster  Christensen  og  jeg  har  et 
lille  stykke  jord  hvor  vi  sår  majs,  og  vi 
har  opdaget  at  hvis  vi  sætter  majsene  til 
spiring  før  vi  sår  dem,  så  kommer  de 
hurtigere  op.  Dette  her  er  på  en  måde 
som  at  sætte  sæd  til  spiring.  Så  når  mis- 
sionærerne forlader  stedet  her  bør  de 
være  rede  til  at  blive  sået  i  den  frugtba- 
re jord  på  deres  mission.  Missionspræ- 
sidenten  og  hans  hustru  vil  modtage 
dem  og  lægge  dem  i  den  frugtbare  jord, 
og  de  vil  vokse  op  og  udvikle  sig  meget 
hurtigt.  Vi  påstår  ikke  at  vi  kan  gøre  alt 
her.  Der  sker  en  masse  ude  i  missions- 
marken.  Vi  har  dem  ikke  særlig  længe. 
Men  hvis  vi  kan  få  dem  ind  i  de  rette  om- 
givelser hvor  de  bogstavelig  talt  kan  be- 
gynde at  spire,  vil  de  komme  godt  op  og 
udvikle  sig  når  de  kommer  ud  om- 
kring." 


Rundt  omkring  i  verden  kan  I  finde 
frugterne  af  den  sæd  vi  lægger  til  spi- 
ring her,  en  rig  høst  som  kan  velsigne 
jorden  for  resten  af  evigheden. 

Uddannelsen  på  MTC 
gives  på  følgende  områder: 

1.  Evangeliestudium  og  åndelighed 

Alle  missionærerne  opfordres  til  at 
søge  en  større  forståelse  for  evangeliet 
og  en  øget  følsomhed  for  Ånden.  De  får 
muligheder  for  at  arbejde  på  at  fuld- 
kommengøre deres  liv  så  de  kan  under- 
vise i  evangeliet  ved  hjælp  af  deres  eks- 
empel såvel  som  ved  deres  ord.  De 
hjælpestil  — 

a.  at  få  kundskab  om  kirkens  funda- 
mentale læresætninger. 

b.  at  styrke  deres  vidnesbyrd  om  Je- 
sus Kristus. 

c.  at  udvikle  en  tro  der  resulterer  i 
godt  arbejde. 

d.  at  søge  og  modtage  guddommelig 
hjælp  gennem  bøn  og  faste. 

e.  at  være  lydige. 

f.  at  øge  deres  personlige  værdig- 
hed. 

g.  at  elske  deres  næste. 

Mens  missionærerne  er  på  uddan- 
nelsescentret — 

a.  læser  de  så  meget  i  Mormons  Bog 
som  de  kan. 

b.  læser  de  missionærpjecerne. 

c.  lærer  de  missionærernes  skrift- 
steder. 

d.  går  de  i  templet  en  gang  om  ugen. 

e.  kommer  de  til  møder  hvor  kirkens 
generalautoriteter  taler. 

f.  deltager  de  regelmæssigt  i  søn- 
dagens møder. 

g.  deltager  de  i  et  grensmøde  hver 
uge. 

h.  modtager  de  råd  fra  en  grenspræ- 
sident. 

i.  kommer  de  til  en  missionærkonfe- 
rence. 

j.  modtager  de  instruktioner  fra  mis- 
sionspræsidentskabet. 

k.  lærer  de  at  udføre  præstedømme- 
ordinanser. 

I.  deltager  de  i  klasser  hvor  evangeli- 
et studeres. 

2.  Evnen  til  at  kontakte  folk 

Ved  denne  uddannelse  får  hver  mis- 
sionær hjælp  til  at  udvikle  evner  til  at 
finde  folk  som  Herren  har  beredt,  un- 
dervise dem  i  evangeliet,  hjælpe  dem  til 
omvendelse  gennem  Åndens  arbejde, 
så  de  kan  døbe  dem  og  de  pågældende 
kan  blive  medlemmer  af  kirken.  For  at 
udvikle  sådanne  evner  lærer  missionæ- 
rerne - 

a.  fundamentale  metoder  hvorved 
man  kan  finde  emner  til  omvendelse. 

b.  at  undervise  i  evangeliet  ved  hjælp 
af  missionærlektierne. 

c.  skriftsteder  der  kan  understøtte 
missionærlektierne. 

d.  fundamentale  undervisningsfær- 
digheder, bl.  a.  at  undervise  med  kær- 
lighed og  forberede  undersøgerne  til  at 
lade  sig  omvende  med  Åndens  hjælp. 

3.  Personlig  udvikling 

Under  denne  uddannelse  får  hver 
missionær  hjælp  til  at  udvikle  et  positivt 
syn  på  sig  selv  og  et  bedre  velbefinden- 
de ved  hjælp  af  følgende  programmer: 

a.  Fysisk  kondition.  Hver  missionær 
deltager  i  motioneringsklasser  hvor  de 
motionerer,  øger  deres  kræfter  og  ud- 
holdenhed samt  styrker  kredsløbet. 
Som  afslapning  kan  de  deltage  i  hvilken 


sportsgren  de  har  lyst  til  af  dem  der  til- 
bydes. 

b.  Gode  repræsentanter.  Alle  missio- 
nærer uddannes  i  evnen  til  at  kommuni- 
kere på  tværs  af  kulturer,  f.  eks.  ved  at 
udvise  tolerance,  medfølelse  og  ved  at 
kunne  klare  omskiftelser. 

c.  Personlig  hjælp.  Alle  missionærer 
får  belæring  i  sådan  noget  som  gode 
manerer,  påklædning,  hygiejne,  ernæ- 
ring, vægtkontrol  og  engelsk  skik  og 
brug.  Søstermissionærerne  får  desu- 
den undervisning  i  makeup,  hårpleje  og 
naturlig  optræden. 

d.  Sikkerhed.  Missionærerne  får  ud- 
dannelse i  forsvarlig  bilkørsel,  sikker 
kørsel  på  cykel,  sikker  anvendelse  af 
varmeovne. 

4.  Sprog'  og  kultur 

Denne  udannelse  hjælper  missionæ- 
rer som  får  brug  for  at  kunne  klare  en 
samtale  på  et  andet  sprog.  Endvidere 
lærer  både  engelsktalende  missionæ- 

rer  og  de  som  skal  tale  et  andet  sprog 
om  særlige  kulturnormer  og  om  de  for- 
ventninger det  folk  de  skal  arbejde 
iblandt  har. 

5.  Missionærer  med  andre  opgaver 

Udover  missionærernes  opgave  til 
at  forkynde  evangeliet  kan  alle  missio- 
nærer, missionærægtepar  og  visse  sø- 
stermissionærer få  tildelt  forskellige 
andre  pligter  som  kan  være  med  til  at 
etablere  kirken  og  fuldkommengøre  de 
hellige.  Sådanne  missionærer  kan  og- 
så få  uddannelse  i  følgende: 

a.  Ledelse  og  arbejde  med  med- 
lemmer 

b.  Velfærdstjeneste 

c.  Besøgscentre 

d.  Public  relations 

e.  Arbejde  på  missionskontor 

f.  Genealogi 

g.  Uddannelse 
h.  Templet 

i.    International  mission 

Sprog  der  undervises 
i  på  missionærernes 
uddannelsescenter 

Afrikansk 

Amerikansk  tegnsprog 

Cantonesisk 

Dansk 

Hollandsk 

Engelsk  {som  det  andet  sprog) 

Finsk 

Fransk 

Tysk 

Græsk 

Islandsk 

Indonesisk 

Mandarin 

Navajo 


Norsk 

Polsk 

Portugisisk 

Rarotonganesisk 

Russisk 

Samoansk 

Serbo-kroatisk 

Spansk 

Svensk 

Thahitisk 

Italiensk 

Japansk 

Koreansk 

Tailansk 

Tonganesisk 

Vietnamesisk 

Service-ordninger 

Missionærernes  uddannelsescenter 
er  en  meget  stor  og  indviklet  affære.  Ud 
over  uddannelsesprogrammet  tilbydes 
missionærerne  mange  service-ydel- 
ser, som  gør  stedet  til  en  lille  verden  i 
sig  selv.  Der  er  bl.  a.  en  rejseafdeling 
(tusindvis  af  missionærer  flyver  til  alle 
dele  af  verden  hver  uge).  Et  posthus,  et 
vaskeri,  et  cafeterie,  en  boghandel,  et 
kopieringscenter,  en  gymnastiksal,  et 
helsecenter  og  et  renseri. 

Uddannelsescentre 
for  områdemissionærer 

Udover  missionærernes  uddannel- 
sescenter i  Provo  findes  der  seks  andre 
træningscentre  i  funktion.  De  ligger  i 
Tokyo,  Japan;  Hamilton,  New  Zealand; 
Mexico  City,  Mexico;  Santiago,  Chile; 
Manila,  Philipinerne  og  Sao  Paulo,  Bra- 
silien. På  disse  centre  undervises  der 
kun  på  missionærernes  eget  sprog  og 
deres  uddannelse  varer  fra  fem  til  fjor- 
ten dage. 

JEG  KENDTE  IKKE 

ENGANG 

HENDES  NAVN 


Janene  Wolsey  Baadsgaard 


Jeg  har  altid  betragtet  mig  selv  som 
en  „god  lytter",  indtil  en  bestemt  aften. 
Jeg  er  det  midterste  barn  i  en  stor  bør- 
neflok og  det  har  tvunget  mig  til  at  måt- 
te lytte  for  at  støjnivauet  ikke  bleb  for 
højt  i  mit  hjem.  Men  før  denne  aften  var 
jeg  dog  ikke  klar  over  at  det  krævede 
mere  at  lytte  end  blot  at  være  stille.  Det 
var  faktisk  først  den  aften  det  gik  op  for 
mig  hvor  desperat  et  menneske  kan  ha- 
ve brug  for  en  der  lytter. 

Det  havde  været  en  lang  dag.  For  at 
jeg  kunne  blive  ved  med  at  gå  på  Brig- 
ham Young  universitetet  i  Provo  måtte 
jeg  arbejde  deltids  om  aftenen  samt  gå 
i  skole  og  læse  lektier  resten  af  dagen. 
Jeg  var  meget  træt  og  havde  lidt  medli- 
denhed med  mig  selv  da  jeg  gik  ind  i  ca- 
feteriet sent  om  aftenen  efter  en  tem- 
melig hård  dag.  Der  var  næsten  tomt  i 
cafeteriet  på  den  tid. 

Jeg  tog  min  serveringsbakke  og  gik 
omkring  for  at  finde  et  bord.  Fra  min 
øjenkrog  lagde  jeg  mærke  til  en  pige 
der  sad  alene  ved  et  af  bordene.  Hun 
var  begyndt  at  spise  mad  med  sænket 
hovede.  Hun  havde  en  stor  rygsæk, 
bøger  og  papir  spredt  ud  over  hele  bor- 
det hvor  hun  sad.  Det  så  fuldstændig  ud 
som  om  hun  ønskede  at  være  alene. 
Der  var  masser  af  tomme  borde  og  jeg 


gik  omkring  for  at  finde  et  jeg  kunne 
sætte  mig  ved.  Pludselig  følte  jeg  mig 
inspireret  til  at  sætte  mig  ved  siden  af 
pigen  jeg  havde  bemærket.  Selv  om  jeg 
almindeligvis  er  reserveret,  spadsere- 
de jeg  straks  hen  til  hendes  bord.  Jeg 
prikkede  hende  på  skulderen  og  spurg- 
te om  jeg  måtte  sidde  ved  siden  af  hen- 
de. 

Hun  nikkede  tavst  og  reserveret  idet 
hun  begyndte  at  flytte  bøger  og  papirer 
fra  bordet.  Hele  hendes  udstråling  og 
bevægelser  viste  mig  at  hun  ønskede  at 
være  alene  og  jeg  spekulerede  på  hvor- 
for jeg  var  så  påtrængende. 

Så  begyndte  vi  at  tale  sammen,  lang- 
somt og  forsigtigt.  Jeg  havde  en  mær- 
kelig fornemmelse  som  om  hun  var  en 
ven  jeg  havde  haft  hele  mit  liv,  men  ikke 
set  i  lang  tid,  så  jeg  ønskede  at  vide  alt 
om  hende  og  hvad  der  var  sket  hende. 
Nu  talte  vi  frit  sammen,  måske  endnu 
friere  end  rigtige  venner,  fordi  vi  ikke 
havde  noget  forbillede  at  leve  op  til  eller 
noget  ry  som  ikke  måtte  spoleres. 

Den  unge  pige  fortalte  mig  om  noget 
yderst  deprimerende  der  var  sket  hen- 
de på  dette  tidspunkt  i  hendes  liv.  Vi  tal- 
te sammen  i  timevis.  Og  så  begyndte 
tårerne  at  komme. 

Da  der  var  gået  nogle  timer  så  hun  på 

mig  og  sagde:  „I  aften  sad  jeg  her  alene 
igen  og  følte  det  som  om  jeg  ikke  havde 
en  eneste  ven  i  hele  verden  —  og  jeg 
troede  virkelig  på  det.  Jeg  kunne  ikke 
komme  i  tanke  om  et  eneste  menneske 
der  brød  sig  om  mig.  Jeg  sad  her  og 
tænkte  på  hvordan  jeg  kunne  slippe  af 
med  livet  da  du  kom  hen  og  spurgte  om 
du  måtte  sidde  ved  siden  af  mig.  Du  vil 
aldrig  kunne  forestille  dig  hvad  du  gjor- 
de for  mig  i  aften.  Jeg  har  kun  kendt  dig 
nogle  få  timer,  men  jeg  ved  at  du  er  min 
ven  og  at  du  er  interesseret  i  mig.  Der 
må  stadig  være  en  Gud  der  bryder  sig 
om  mig,  når  du  gør  det." 

Senere  omfavnede  vi  hinanden  før  vi 
gik  hver  sin  vej.  Jeg  vendte  mig  pludse- 
lig om,  idet  jeg  kom  i  tanke  om  at  jeg  ik- 
ke engang  kendte  hendes  navn.  Men 
hun  var  væk,  forsvundet  ud  i  natten. 

Mens  jeg  gik  hjem  følte  jeg  mig  rigtig 
godt  tilpas  ved  tanken  om  at  jeg  havde 
fulgt  indskydelsen  til  at  sætte  mig  ved 
siden  af  pigen.  Mine  problemer  virkede 
så  små  ved  siden  af  hendes.  Pludselig 
huskede  jeg  at  jeg  flere  gange  på  sam- 
me måde  havde  følt  mig  inspireret  til  at 


tale  til  en  eller  anden,  til  at  tilbringe  no- 
gen tid  sammen  med  en,  til  at  ringe  til 
en,  eller  til  at  sige  nogle  opmuntrende 
ord  til  en  eller  anden.  Jeg  erindrede  mi- 
ne undskyldninger  om  ikke  at  ville  være 
for  anmassende  eller  at  være  for  træt 
eller  bekymret  over  mine  egne  proble- 
mer eller  alle  de  millioner  af  andre  und- 
skyldninger jeg  havde  for  ikke  at  følge 
de  tilskyndelser  jeg  så  ofte  havde  fået. 

Jeg  spekulerede  lige  med  et  på  hvor 
mange  af  de  mennesker  jeg  havde  neg- 
ligeret der  havde  haft  lige  så  desperat 
brug  for  mig  som  den  unge  pige  jeg  net- 
op havde  talt  med. 

Jeg  havde  aldrig  før  rigtig  været  klar 
over,  at  for  at  være  „god  til  at  lytte"  må 
man  først  kunne  lytte  til  Helligåndens 
hvisken.  Jeg  var  ikke  i  stand  til  at  skelne 
mine  medmenneskers  virkelige  behov 
alene,  uden  Åndens  hjælp.  Men  med 
Åndens  hjælp  kunne  jeg  lytte  med  både 
hjerte  og  sjæl. 

Jeg  vil  formodentlig  aldrig  se  den  pi- 
ge mere,  men  jeg  håber  at  jeg  heller 
aldrig  mere  vil  lade  være  med  at  lytte  til 
de  indskydelser  Ånden  giver  mig.  □ 

DER  BOR 
MIN  BROR 


Lea  Mahoney 


„Kan  du  se  hvor  røgen  kommer  fra? 
Det  ser  ud  til  at  være  forfærdelig  tæt 
ved,  hvad  mon  det  er  der  brænder?" 

„Måske  er  det  bare  noget  græs." 

„Det  er  ikke  så  tæt  ved.  Men  det  ser 
ud  til  at  være  i  den  retning." 

„Ja!  mon  det  skulle  være  i  nærheden 
af . . .  vores  ...  åh  nej!" 

Det  var  vores  13-års  bryllupsdag.  Vi 
havde  andre  aftaler  den  aften,  så  vi 
havde  besluttet  os  til  at  fejre  bryllups- 
dagen med  noget  lækker  mad  på  en  fro- 
kostrestaurant og  tage  vore  fem  børn 
med.  Vi  havde  kun  lige  bestilt  vores 
mad  da  et  af  børnene  fik  øje  på  røgen  og 
alle  vore  tanker  om  at  fejre  bryllupsdag 
næsten  blev  styrtet  i  grus.  Vi  prøvede  at 
fortælle  hinanden  at  det  ikke  kunne  væ- 
re i  nærheden  af  vores  hus  og  på  den 
måde  kom  vi  igennem  frokosten.  Men 
det  var  også  omtrent  det  hele.  Vi  skynd- 
te os  ind  i  bilen  og  kørte  hurtigt  hjem. 

Der  var  omkring  16  km,  men  det  syn- 
tes meget  langt.  Jo  nærmere  vi  kom 
røgen  jo  mere  bekymrede  blev  vi.  Det 
så  virkelig  ud  som  om  det  kom  fra  vores 
nabolag.  Jeg  kan  endnu  huske  det 
frygtsomme  og  ængstelige  udtryk  vi 
hver  især  havde  i  ansigtet  under  denne 
køretur. 

Vi  bor  i  det  sydlige  Californien  hvor 
det  efter  en  meget  tør  sommer  er  ret  al- 


mindeligt at  se  græs  brænde.  Vores 
hus  lå  ved  en  bakketop  og  den  vej  der 
førte  op  til  vores  hus  løb  helt  op  til  top- 
pen. Bag  vores  hus  og  nedenfor  bakken 
var  der  tusinder  ha.  græs  på  et  uopdyr- 
ket område  hvor  der  voksede  klynger  af 
træer  hist  og  her.  Den  sommer  var 
græsset  vokset  ret  højt  og  da  der  ingen 
regn  kom,  døde  græsset  og  stod  helt 
udtørret.  Græsset  måtte  på  en  eller  an- 
den måde  være  kommet  i  brand. 

Da  vi  nærmede  os  hjemmet  kunne  vi 
se  at  der  allerede  var  politibiler  og 
brandbiler  på  vejen  op  til  højen.  Vi  hav- 
de vinden  imod  os,  og  ilden  havde  en 
umådelig  fart  på.  Jeg  hviskede  en  hur- 
tig bøn:  „Kære  Gud,  red  vores  hus." 

Det  er  interessant  hvad  folk  synes  er 
vigtigt  og  værdifuldt  når  de  møder  en  lil- 
lebitte lastbil  i  indkørslen,  beregnet  til 
at  bringe  deres  ejendele  i  sikkerhed.  I 
vort  tilfælde  spillede  det  sentimentale 
en  større  rolle  end  pengene.  Familiens 
optegnelser  kom  i  første  række  og  der- 
på det  eneste  møbel,  vi  overhovedet 
tænkte  på:  min  oldefars  falske  klaver. 
Pigerne  måtte  vælge  hvad  de  syntes 
var  mest  værd  og  de  blev  sendt  af  sted 
sammen  med  et  wardmedlem,  men  vo- 
res 11-årige  tvillingedrenge  blev  om- 
kring huset  og  lagde  våde  tæpper  på  ta- 
get som  de  hele  tiden  holdt  vådt. 

Der  lå  kun  et  par  huse  på  den  høj,  alle 
sammen  et  stykke  fra  hinanden.  Vi  be- 
gyndte ligesom  alle  vore  naboer  at  ryd- 
de vores  jord  for  tørt  græs  og  tørre  bu- 
ske. Det  så  helt  nytteløst  ud,  men  noget 
måtte  vi  gøre.  Vi  kunne  jo  ikke  bare  stå 
der  og  vente. 

„Kære  Gud,  red  vores  hus." 

Ilden  kom  nærmere,  og  det  sted  hvor 
vi  stod  blev  varmere  og  varmere.  Og  nu 
havde  vi  vakt  nyhedsmediernes  op- 
mærksomhed! TV  kameraerne  var  ret- 
tet mod  os  og  vi  blev  interviewet  til  af- 
tennyhederne. 

„Hvordan  føles  det  at  vente  på  at  se 
ens  hus  brænde  ned?" 

„Det  må  ikke  brænde  ned." 

„Nå  ja,  men  så  fortæl  hvordan  du  fø- 
ler det  lige  nu." 

„Forfærdeligt.  Rædselsfuldt." 

Politiet  havde  for  længst  standset  al 
trafik  i  vores  område.  Kun  de  menne- 
sker der  boede  der  og  nære  slægtninge 
fik  adgang.  Pludselig  kom  en  hel  bil  fuld 
af  mænd  fra  vores  ward.  De  var  alle- 
sammen ivrige  efter  at  hjælpe  og  vi  var 
taknemmelige  for  deres  omsorg.  Så 
kom  der  andre  ældster.  Vi  havde  kend- 
skab til  vejspærringen  og  spekulerede 
på  hvordan  det  var  lykkedes  disse  dejli- 
ge mennesker  at  komme  igennem. 

„BrorEllett,"sagdejegtilenaf  dem, 
„hvordan  kunne  I  komme  forbi  politi- 
et?" 

„Det  var  nemt,"  klukkede  han,  „jeg 
sagde  bare  at  min  bror  bor  derinde!" 
Det  så  ud  til  at  være  på  samme  måde  al- 
le de  andre  brødre  var  kommet  igen- 
nem vejspærringen. 

Et  par  minutter  senere,  mens  der 
stadig  kom  ældster  igennem,  kom  en 
ung  betjent  ind  gennem  indkørslen. 
„Jeg  kom  bare  for  at  se  den  mand," 
sagde  han,  „der  har  så  mange  brødre." 


Jeg  gik  udenfor  huset  og  talte  alle  de 
mænd  fra  wardet  jeg  kunne  få  øje  på. 
Jeg  talte  til  39.  39  brødre!  39  medlem- 
mer af  præstedømmet,  tænkte  jeg.  De 
kæmpede  med  ilden,  med  hvad  som 
helst  de  kunne  få  fat  på.  Med  skovle, 
hakker,  river,  ja,  endog  med  stokke.  Og 
lige  med  ét  blev  jeg  klar  over  at  de  hav- 
de en  endnu  større  magt  end  de  få  hjæl- 
peløse redskaber  de  holdt  i  hånden. 
Min  sjæl  fyldtes  med  stor  fred.  Og  jeg 
vidste  lige  så  sikkert  som  jeg  nogen  sin- 
de havde  vidst  noget  at  der  ikke  kunne 
komme  nogen  ild  gennem  denne  linie 
af  ildbekæmpere. 

Enhver  som  nogen  sinde  har  set  en 
gruppe  fuldvoksne  træer,  eller  blot  et 
enkelt  træ,  eksplodere  under  brand  vil 
vide  hvilken  rædsel  det  vækker.  Speci- 
elt når  man  ser  det  i  sit  eget  kvarter. 
Mens  jeg  stod  og  så  på  flammerne  der 
syntes  at  nå  helt  op  til  himlen,  vidste  jeg 
stadig  at  jeg  og  alle  mine  var  i  sikkerhed 
imod  det  brændende  helvede.  Den  fred 
og  ro  der  fyldte  mig  vil  jeg  aldrig  fuldt  ud 
kunne  beskrive.  Jeg  var  så  taknemme- 
lig, åh  så  taknemmelig  for  mit  medlem- 
skab i  kirken  og  for  den  kundskab  jeg 
havde.  Tårerne  løb  mig  ned  ad  kinderne 
mens  jeg  takkede  Herren,  ikke  så  meg- 
et for  de  materielle  ting  vi  ville  redde, 
men  for  det  åndelige  som  ikke  kan  øde- 
lægges. 

Der  var  en  som  havde  gravet  et 
brandbælte  mellem  brandområdet  og 
os.  TV  kameraerne  havde  travlt  med  at 
optage  hvad  der  for  dem  var  nyheder. 
Brandbæltet  havde  ikke  været  bredt 
nok  til  at  standse  ilden  hvis  der  ikke 
pludselig  var  sket  noget  andet.  Vinden 
der  hele  tiden  havde  blæst  kraftigt  imod 
os  vendte  helt  uventet  og  fuldstændig, 
og  begyndte  at  blæse  i  retning  af  det  al- 
lerede brændte  område.  Det  var  nu  let- 

tere  at  bekæmpe  ilden,  og  den  nåede 
slet  ikke  over  brandbæltet,  hen  imod 
vores  hus. 

„Min  bror  bor  derinde,"  havde  de 
sagt. 

Min  bror!  Jeg  kunne  stærkere  end 
nogen  sinde  fornemme  det  bånd  der 
binder  os  sammen  i  kirken.  Jeg  følte 
hvilken  kærlighed  og  omsorg  der  her- 


skede for  min  familie.  Vi  var  ikke  alene. 
Vi  havde  hinanden. 

Det  sker  tit  når  vi  kører  om  aftenen 
at  jeg  ser  et  ensomt  lys  langt  borte  og 
jeg  spekulerer  på  hvem  der  mon  bor 
derinde. 

Og  min  erindring  farer  som  et  lyn 
gennem  mit  hovede:  „Der  bor  min 
bror!"  □ 

PLADSEN  VED 
SIDEN  AF  DIG 


Ældste  Gene  R.  Cook 

De  halvfjerds  første  Kvorum 


Jeg  hilser  en  kongelig  generation, 
den  mest  storslåede  generation  af  un- 
ge, både  i  antal  og  kvalitet,  som  nogen 
sinde  vil  leve  på  jordens  overflade.  I  ud- 
fører utallige  gode  gerninger.  Jeres  ind- 
flydelse vil  kunne  føles  over  hele  ver- 
den før  I  er  færdige  med  at  leve  på  den- 
ne jord. 

Lad  mig  fortælle  om  to  unge  menne- 
sker som  hører  med  til  denne  kongelige 
generation  af  unge.  Jeg  kender  ikke 
disse  to  ved  navn.  Jeg  kender  kun  resul- 
taterne af  deres  gode  indflydelse. 

I  efteråret  1 978  var,  lad  os  kalde  ham 
Jeff,  meget  mismodig  over  sit  liv.  Han 
var  født  som  medlem  af  kirken,  men 
han  havde  det  meste  af  tiden  været 
passiv.  Han  havde  giftet  sig  med  et 
medlem  af  kirken,  men  efter  et  par  år 
blev  de  skilt  på  grund  af  ægteskabelige 
vanskeligheder.  Ud  over  dette  led  Jeff 
af  en  alvorlig  sygdom.  Han  havde  suk- 
kersyge, hvilket  havde  gjort  ham  delvis 
blind. 

Han  arbejdede  som  natvægter  på  en 
kemivirksomhed.  Hans  arbejdskam- 
merater var  ikke  medlemmer  af  kirken. 
De  forsøgte  gennem  flere  måneder  at 
lokke  ham  ved  at  sige:  „Kom  med  os 
Jeff,  kom  med  og  få  en  øl."  „En  cigaret 
skader  da  ikke,"  eller  „Jeg  har  nogle 


dejlige  venner,  du  skulle  tage  at  komme 
med  og  få  lidt  sjov  i  aften."  Der  var  mas- 
ser af  muligheder  for  at  overtræde  bu- 
dene, men  han  havde  endnu  ikke  delta- 
get i  nogle  af  disse  ting. 

En  fredag  aften  hvor  Jeff  følte  sig 
særlig  mismodig  og  ensom,  inviterede 
en  ven  ham  med  ud  på  sjov  i  en  by  der 
var  kendt  for  sine  spillecassinoer  og 
umådeholden  livsstil.  Han  besluttede 
sig  i  sin  desperation  til  at  tage  med.  Han 
tænkte  for  sig  selv:  „Hvad  betyder  det? 
Ingen  bryder  sig  om  mig  mere.  Jeg  er  i 
en  elendig  forfatning.  Så  jeg  kan  lige  så 
godt  gå."  Mens  han  sad  i  bussen  tænk- 
te han  på  det  dårlige  han  ville  være  med 
til.  Han  ville  vise  sin  eks-hustru,  kirken 
og  alle  mulige  andre  at  han  var  uafhæn- 
gig. Mens  denne  dårlige  ånd  fortsatte 
blev  Jeff  mere  og  mere  besluttet  på 
hvad  han  ville  gøre  og  i  hvilken  retning 
han  ville  gå. 

Så  steg  en  soldat  op  i  bussen  og  gik 
ned  igennem  gangen.  Han  kunne  have 
valgt  sig  en  hvilken  som  helst  plads, 
men  han  satte  sig  ved  siden  af  Jeff.  Sol- 
daten var  en  meget  glad  ung  mand  og 
han  talte  med  Jeff  om  „familiesammen- 
hold" og  „kirken".  Jeff  begyndte  at 
blive  nysgerrig,  for  han  spekulerede  på 
om  den  unge  mand  måske  var  medlem 

af  kirken.  Soldaten  spurgte:  „Hvad  ville 
du  sige  hvis  jeg  fortalte  dig  at  jeg  aldrig 
nogen  sinde  har  røget  eller  drukket  kaf- 
fe eller  spiritus?  Og  hvis  jeg  fortalte  dig 
at  jeg  er  26  år  og  moralsk  ren?"  Jeff  lod 
som  om  han  blev  chokeret  og  sagde: 
„Er  det  sandt?"  Soldaten  spurgte:  „Sy- 
nes du  der  er  noget  forkert  ved  det?"  Så 
sagde  Jeff:  „Nej,  enhver  har  jo  lov  til  at 
vælge  hvad  han  ønsker  at  gøre."  Den 
unge  mand  begyndte  at  bære  sit  vid- 
nesbyrd om  evangeliets  sandhed  og 
undervejs  fortalte  han  at  han  havde 
haft  det  privilegium  at  døbe  15  menne- 
sker indenfor  de  sidste  6  år.  Ligesom 
bussen  kom  til  det  stoppested  hvor  sol- 
daten skulle  af,  bar  han  atter  sit  vidnes- 
byrd, steg  af  bussen  og  forsvandt  i 
mængden. 

Jeff  var  forbløffet.  Han  tænkte  ved 
sig  selv:  „Her  sidder  jeg  fordybet  i  selv- 
medlidenhed, og  så  kommer  denne  un- 
ge mand  der  har  lige  så  mange  proble- 


mer som  jeg,  og  han  møder  denne  ver- 
den helt  positivt.  Her  sidder  jeg,  kritisk 
over  for  mig  selv  og  alle  omkring  mig." 
Lige  på  stedet  vidste  Jeff  hvad  han  ville 
gøre.  Han  blev  ved  med  hele  tiden  at  si- 
ge til  sig  selv:  „Jeg  må  se  at  få  herre- 
dømme over  mit  liv.  Jeg  må  se  at  kom- 
me ud  af  denne  situation  og  blive  mere 
positiv."  Han  tog  ind  til  byen  og  mødte 
sin  ven,  men  denne  gang  var  det  Jeff 
der  bestemte.  Han  vendte  hjem  med 
sin  tro  styrket  og  taknemmelig  fordi 
Herren  havde  sørget  for  hjælp  til  ham 
netop  i  det  øjeblik  han  havde  brug  for 
den. 

Mon  den  unge  soldat  nogen  sinde  får 
at  vide  at  han  talte  med  et  andet  med- 
lem af  kirken?  Vil  han  nogen  sinde  få  at 
vide  at  han  var  i  harmoni  med  Herren 
og  et  redskab  i  hans  hænder  til  at  redde 
Jeff  fra  nogle  meget  uønskværdige 
konsekvenser? 

Den  unge  mand  var  missionær.  Som 


41 


missionspræsident  i  Uruguay,  Paragu- 
ay mission,  fik  jeg  et  brev  fra  et  ikke- 
medlem.  Han  skrev  til  mig  fra  Asunci- 
on, Paraguay.  Det  væsentligste  han 
skrev  var  dette: 

„Jeg  opholdt  mig  i  præsident  Stross- 
ner  lufthavnen  i  Asuncion  i  Paraguay, 
mens  jeg  ventede  på  et  fly,  da  en  ung 
nordamerikansk  missionær  kom  hen  til 
mig. 

Jeg  blev  hurtigt  klar  over  at  missio- 
næren var  på  vej  hjem  idet  han  var  fær- 
dig med  sin  mission.  De  var  faktisk  lige 
ved  at  kalde  ud  til  den  unge  missionærs 
fly.  Til  trods  for  at  missionæren  var  i 
færd  med  at  forlade  landet  gav  han  sig 
tid  til  at  sætte  sig  ved  siden  af  mig  et 
øjeblik,  bære  sit  vidnesbyrd  og  give  mig 
pjecen  ,Visdomsordet'.  Jeg  undrede 
mig  over  at  han  gjorde  det  når  han  var 
på  vej  hjem  og  allerede  havde  fuldført 
sin  mission.  Han  behøvede  ikke  at  hen- 
vende sig  til  mig,  men  han  havde  Ånden 
hos  sig  og  jeg  er  sikker  på  at  jeg  også 
kunne  føle  det. 

Siden  har  jeg  læst  pjecen  ,Visdom- 
sordet'  og  synes  at  Joseph  Smiths  ord 
som  står  heri  er  sande.  Jeg  vil  især  ger- 
ne have  at  du  skal  vide  hvilken  storslået 
missionær  du  har,  eftersom  jeg  kunne 
føle  Herrens  Ånd  gennem  ham.  Vil  du 
være  venlig  at  sende  nogle  repræsen- 
tanter fra  din  kirke  til  at  undervise  mig  i 
evangeliet,  således  at  jeg  kan  blive 
medlem  af  mormonkirken?" 

Jeg  har  ofte  spekuleret  på  hvordan 
denne  missionær  mon  vil  føle  det  i  sit 
næste  liv,  hvis  ikke  i  denne  verden,  når 
han  til  sidst  lærer  denne  mand  at  ken- 
de. Manden  vil  måske  sige:  „Ældste  så- 
dan og  sådan,  kender  du  mig?"  Og  æld- 
sten  vil  svare:  „Nej,  det  gør  jeg  ikke." 
„Kig  endnu  engang,  ældste,  kan  du  ikke 
huske  mig?"  Ældsten  vil  formodentlig 


sige:  „Nej,  jeg  har  aldrig  mødt  dig  før?" 
Så  vil  manden  sige:  „Kan  du  ikke  huske 
dengang  i  lufthavnen  i  Asuncion,  Para- 
guay? Jeg  er  ham  du  bar  vidnesbyrd 
for.  Det  var  på  grund  af  dig  at  jeg  blev 
døbt."  Så  vil  han  fortsætte  og  med  be- 
vægelse i  stemmen  sige:  „Og  det  var 
også  din  skyld  at  min  hustru,  og  de  her, 
mine  fem  børn  og  deres  børn  og  deres 
børns  børn  blev  døbt.  Faktisk  er  alle  dis- 
se hundredevis  af  mennesker  kommet 
ind  i  kirken  på  grund  af  dig.  Gud  velsig- 
ne dig  fordi  du  ikke  var  bange  og  fordi 
du  adlød  Herrens  råd  som  siger:  ,Men  i 
nogle  har  jeg  ikke  behag:  Thi  de  vil  ikke 
oplade  deres  mund;  men  af  frygt  for 
mennesker  skjuler  de  det  talent,  som 
jeg  har  givet  dem.  Ve  sådanne,  thi  min 
vrede  er  blusset  op  imod  dem.'  (L&P 
60:2)."  Denne  unge  ældste  vil  blive 
uendelig  glad  når  han  opdager  at  det 
som  han  mente  ikke  havde  særlig  stor 
værdi  eller  blot  var  „at  så  sæden"  har 
båret  rigelig  frugt. 

Disse  to  unge  Herrens  tjeneres  usel- 
viske gerninger  står  virkelig  optegnet  i 
Himmelen.  Herren  kender  dem  begge 
særdeles  godt.  Jeg  er  sikker  på  at  han 
har  gjort  god  brug  af  dem  i  andre  tilfæl- 
de på  grund  af  deres  villighed  til  at  lytte 
til  Åndens  tilskyndelser. 

Mange  mennesker  er  så  engagere- 
de i  deres  egne  følelser,  tanker  og  selvi- 
ske ønsker  at  det  er  vanskeligt  for  Her- 
ren at  inspirere  dem  og  benytte  dem 
som  redskaber  i  sine  hænder  for  at  få 
udført  sine  formål. 

I  er  en  kongelig  generation  af  unge. 
Bliv  ved  med  at  gå  fremad  og  lad  jeres 
retfærdige  indflydelse  kunne  mærkes. 
Herren  vil  udføre  mirakler  gennem  jer. 
Jeg  beder  til  at  I  hver  især  altid  vil  lytte 
til  Åndens  tilskyndelser  og  have  mod  til 
at  følge  dens  anvisninger.  D 

SIDSTE 

DAGES 

HELLIGES 

SØNDAGE 


William  G.  Hartley 


Hvordan  holdt  man  sabbatsdagen 
på  Joseph  Smiths  tid?  Har  vi  taget  nog- 
le ideer  til  sabbaten  fra  andre?  Hvordan 
afholdt  man  offentlige  andagtsmøder 
før  vi  fik  rummelige  forsamlingshuse 
hvor  temperaturen  var  termostatsty- 
ret? Hvorfor  blev  præstedømmemøder- 
ne flyttet  fra  en  hverdagsaften  til  om 
søndagen?  Hvorfor  flyttedes  fasteda- 
gen fra  den  første  torsdag  til  den  første 
søndag  i  måneden?  Hvilke  ændringer 
er  der  sket  i  administreringen  af  nadve- 
ren? Hvordan  har  tidligere  generatio- 
ner defineret  hvad  der  var  en  passende 
og  en  upassende  adfærd  på  sabbaten? 

Svaret  på  sådanne  spørgsmål  afslø- 
rer at  vore  dages  fortravlede  sidste  da- 
ges helliges  sabbat  i  visse  detaljer  er 
anderledes  end  tidligere  generationers 
sabbat.  I  løbet  af  de  sidste  154  år  har 
profeterne  gentagne  gange  bemyndi- 
get ændringer  i  sabbatens  aktiviteter 
for  lettere  at  kunne  imødekomme  de 
helliges  skiftende  behov. 

Da  kirken  blev  organiseret  den  6. 
april,  1830  —  en  tirsdag  —  havde  Her- 
ren endnu  ikke  givet  åbenbaringer  med 
forklaringer  om  hvordan  han  ønskede 


de  hellige  skulle  holde  sabbaten.  I  en 
åbenbaring  blev  de  befalet  om  „ofte  (at) 
samles  for  at  nyde  brødet  og  vinen  til 
minde  om  den  Herre  Jesus"  (L&P 
20:75),  men  der  står  ikke  noget  be- 
stemt om  at  søndagen  skulle  bruges  til 
det.  Først  1 6  måneder  senere  blev  nad- 
veren forbundet  med  søndagen  ved 
åbenbaring.  (Se  L&P  59). 

Men  hvad  foretog  disse  første  med- 
lemmer sig  så  om  søndagen? 

De  holdt  stort  set  søndagen  på  sam- 
me måde  som  de  havde  gjort  som  pro- 
testanter. De  fleste  stammede  fra  New 
England,  og  ifølge  overleveringerne  føl- 
te de  sig  dybt  forpligtede  til  at  holde  an- 
dagt om  søndagen.  Deres  forfædre 
havde  i  kolonitiden  gjort  det  til  et  lov- 
spørgsmål at  overholde  sabbaten  på 
rette  vis,  og  det  krævede  regelmæssig 
tilstedeværelse  ved  kirkemøder,  ingen 
måtte  arbejde  eller  drive  forretninger, 
og  der  måtte  ikke  foretages  unødvendi- 
ge rejser.  På  Joseph  Smiths  tid  var  den- 
ne forpligtelse  overfor  en  helligdag,  be- 
regnet til  hvile,  stadig  meget  fremher- 
skende i  det  amerikanske  samfund, 
selv  om  det  i  nogle  grænseområder  var 

helt  almindeligt  at  bryde  sabbaten,  som 
f.  eks.  i  Missouri. 

I  1830  afholdt  nogle  kirker  to  forkyn- 
delsesmøder,  et  om  formiddagen  og 
endnu  et  om  eftermiddagen.  De  første 
hellige,  som  var  kendt  med  en  sådan 
mødeplan,  tog  den  til  sig.  (Denne  mø- 
deplan med  to  møder  på  sabbaten  fort- 
satte i  USA  og  mange  andre  steder  ind- 
til kirken  i  1980  indførte  den  samlede 
mødeplan). 

En  konference  der  blev  afholdt  den 
9.  juni  1 830  er  det  allerførste  sidste  da- 
ges hellige  sabbatsmøde  vi  kender  i  de- 
taljer. Joseph  Smith  skrev: 

„Vi  åbnede  med  sang  og  bøn,  vi  nød 
sammen  symbolerne  på  Herren,  Jesu 
Kristi,  legeme  og  blod. 

Derpå  fortsatte  vi  med  at  give  hånds- 
pålæggelse til  flere  som  netop  var  ble- 
vet døbt,  og  bagefter  råbte  vi  navnene 
op  på  forskellige  præstedømmeledere 
og  ordinerede  dem.  Der  blev  givet  man- 
ge formaninger  og  instruktioner."  (Hi- 
storie of  the  Church,  1:84) 

Her  ser  vi  det  fundamentale  i  vore 
dages  nadvermøder,  kun  to  måneder 
efter  at  kirken  var  organiseret:  Bønner, 
nadver,  forkyndelse  og  sang. 

En  måned  efter  dette  møde  under- 
stregede Herren  sangens  store  betyd- 
ning ved  at  bede  profetens  hustru,  Em- 
ma Smith  „foretage  et  udvalg  af  åndeli- 
ge sange"  til  brug  ved  kirkens  møder. 
„Thi  min  sjæl  fryder  sig  i  hjertets  sang," 
sagde  Herren  „Ja,  de  retfærdiges  sang 
er  som  en  bøn  til  mig"  (L&P  25: 1 1  -1 2).  I 
Emmas  salmebog  var  der  ingen  noder, 
men  tekst  til  90  salmer,  og  den  blev 
trykt  fem  år  senere. 

Den  mest  detaljerede  åbenbaring  vi 
har  om  sabbaten  kom  i  august  1 831  og 
står  i  L&P  59.  Her  beder  Herren  os  hol- 
de os  uplettede  af  verden  og  siger  at  vi 


skal  gå  „til  bedehuset  og  ofre  dine  sa- 
kramenter på  min  hellige  dag"  (vers  9). 
Herrens  dag,  eller  søndagen  er  en  dag 
der  er  beregnet  til  at  de  hellige  skal 
„hvile  fra  dit  arbejde  og  tilegne  den  al- 
lerhøjeste din  andagt"  (vers  10),  samt 
„ofre  dine  gaver  og  sakramenter ...  og 
bekende  dine  synder  for  dine  brødre  og 
for  Herren"  (vers  12).  Og  på  denne  dag 
skal  du  „tilberede  din  mad  i  hjertets  op- 
rigtighed" (vers  1 3).  Denne  åbenbaring 
tjener  som  vores  regler  om  sabbatens 
overholdelse. 

„Bedehuset"  var  i  disse  første  dage 
ofte  et  privat  hjem,  en  lille  skolebygning 
eller,  når  større  grupper  var  forsamle- 
de, en  lysning  i  skoven  eller  en  lund. 
Ifølge  ældste  George  A.  Smiths  udtalel- 
se i  1855  sagde  folk  i  almindelighed  at 
på  Joseph  Smiths  tid  „blomstrede  mor- 
monismen bedst  udendørs".  Han  hu- 
skede at  de  „ikke  før  efter  profetens 
død  fik  rejst  en  bygning  der  var  stor  nok 
til  at  rumme  alle  de  hellige".  De  største 
mødelokaler  var  dem  i  Kirtland  og  Nau- 
voo  templerne,  her  kunne  kun  være  fra 
500  til  1000  mennesker.  (Journal  of  Di- 
scourses,  bind  3,  s.  23). 

I  Kirtland  i  1835  fortsatte  sabbatens 
møder  det  samme  mønster  med  bøn, 
forkyndelse  og  administrering  af  nad- 
veren. Vi  ved  ikke  hvilke  nadverbægre 
der  blev  brugt  i  den  tid,  men  vi  formoder 
det  har  været  drikkebægre  eller  glas  — 
som  almindeligvis  brugtes  til  at  drikke 
af  —  samt  tallerkener  eller  kurve.  Det 
var  almindeligt  at  forkynde  mens  nad- 
veren blev  delt  om  fra  medlem  til  med- 
lem. 

Næst  efter  nadveren  var  talen  det 
vigtigste  ved  søndagens  andagt.  For- 
kyndelsen optog  den  største  del  af 
hvert  offentligt  møde  og  medlemmerne 
blev  ofte  dybt  bevæget  af  den.  W.  W. 

Phelps  skrev:  „Præsident  Smith  talte 
sidste  sabbat ...  det  var  en  af  de  mest 
storslåede  taler  jeg  nogen  sinde  har 
hørt.  Den  varede  tre  og  en  halv  time  og 
afslørede  flere  hemmeligheder  end  jeg 
kan  skrive  på  dette  tidspunkt." 

Søndag  aften  var  der  en  masse  for- 
skellige aktiviteter,  bl.  a.  bryllupper, 


bønnemøder  i  private  hjem,  kvorums- 
møder,  patriarkalske  velsignelser,  fest- 
måltider, kirkeretsmøder  eller  blot  be- 
søg hos  familie  eller  venner. 

Sabbatsdagen  i  kirken  i  Missouri 
foregik  på  lignende  måde:  „Vi  tog  i  reg- 
len til  Far  West  om  søndagen,"  husker 
John  Bush.  Nogle  få  af  de  hellige  havde 

hestevogne,  og  selv  dyrene  skulle  hvile 
på  sabbaten,  så  folk  kom  spadserende 
langvejs  fra  til  de  store  skolebygninger. 
Bush  tilføjede:  „Søndag  efter  søndag 
kunne  man  se  store  grupper  mænd, 
kvinder  og  børn  stile  hen  imod  skolen." 
De  som  ikke  kunne  komme  ind,  stod 
udenfor  og  kiggede  gennem  et  vindue. 
Andre  møder  i  Missouri  blev  holdt  i  pri- 
vate hjem  eller  under  et  stort  træ,  og  en 
hestevogn  gjorde  det  ud  for  forhøjning. 

I  Nauvoo  i  Illinois  hvor  kirkens  med- 
lemstal hurtigt  voksede  til  over  1 0.000, 
var  de  bedste  steder  for  søndagsmø- 
derne  udendørs,  i  en  lille  skov  i  nærhe- 
den af  tempelgrunden  eller  på  selve 
tempelgrunden.  „Til  morgen  har  jeg  talt 
til  8000  mennesker  ude  i  lunden"  skrev 
profeten  Joseph,  den  3.  juli,  1842.  (Hi- 
story  of  the  Church,  5:56). 

I  optegnelserne  har  man  glemt  at  op- 
lyse os  om  hvor  ofte  nadveren  blev  ad- 
ministreret til  sådanne  kæmpeforsam- 
linger, skønt  det  til  en  konference  på 
den  anden  side  af  floden  i  Iowa  sidst  i 
1 844  blev  besluttet  „at  nadveren  skulle 
nydes  hver  anden  sabbat".  I  England 
og  andre  missionsområder  deltog 
mindre  grupper  af  hellige  hver  uge  i 
nadveren. 

Det  første  ward  blev  stiftet  i  Nauvoo, 
men  det  skete  af  hensyn  til  tiendebeta- 
lingen og  ikke  for  at  der  kunne  holdes 
regelmæssige  møder.  Optegnelserne 
viser  ikke  noget  om  wardnadvermøder 
i  Nauvoo,  kun  om  formiddags-  og  efter- 
middagsmøder  som  omfattede  hele 
samfundet.  Under  de  sidste  dages  hel- 
liges vandring  over  de  store  sletter  for- 
søgte de  hellige  at  få  mennesker  og  dyr 
til  at  hvile  om  søndagen.  „Hver  lørdag 
aften  skulle  vi  slå  de  telte  op  vi  havde  og 
gøre  lejren  klar  så  vi  kunne  hvile  på  sab- 
baten," skrev  Wilford  Woodruff  i  april 


1847.  Men  somme tidervar  det  nødven- 
digt at  rejse  om  søndagen:  „Vi  måtte  ta- 
ge afsted  før  morgenmaden  fordi  vi 
manglede  brænde  og  vand,"  skrev  Eli- 
za  R.  Snow  den  23.  august,  1846. 

I  Heber  C.  Kimballs  dagbog  beskriv- 
es en  åndelig  sabbat  som  pionererne 
oplevede  den  30.  maj,  1 847:  „Klokken  9 
trak  de  fleste  af  brødrene  sig  tilbage  for 
sig  selv  lidt  syd  for  lejren,  hvor  de  havde 
bønnemøde,  og  så  mange  som  ville 
kunne  give  udtryk  for  deres  følelser. 
Lidt  før  12  mødtes  de  igen  det  samme 
sted  for  at  deltage  i  nadveren."  Ved 
middagstid  forlod  en  udvalgt  gruppe 
lejren,  fandt  sig  et  isoleret  sted  mellem 
bakkerne,  tog  deres  tempeltøj  på  og 
„opsendte  en  bøn  til  Gud,  for  os  selv, 
for  denne  lejr  og  for  alt  som  vedrørte 
den,  for  brødrene  i  hæren  (mormonba- 
taljonen), for  familier  og  alle  de  hellige, 
og  Præsident  Young  bad  bønnen.  Vi  var 
alle  glade  for  at  få  dette  privilegium  at 
kunne  samles  på  et  fredeligt  sted  og  be- 
de." Resten  af  dagen  gik  med  at  hvile 
og  meditere  —  „der  faldt  ingen  spøge- 
fuldheder, ingen  lo  og  der  var  heller  ik- 
ke intetsigende  sludder,"  skrev  ældste 
Kimball  —  der  blev  spist  et  enkelt  mål- 
tid, ført  samtaler,  og  klokken  17  holdt 
lederne  endnu  et  bønnemøde  til  det 
blev  mørkt. 

I  årene  fra  1850  til  1900  undergik 
sabbatsdagen  i  kirken  en  stor  forand- 
ring. Alle  ward  havde  deres  kirkebyg- 
ning, og  det  var  for  første  gang  muligt 
for  dem  at  afholde  nadvermøder  og 
søndagsskole.  Afholdelsen  af  lokale 
møder  betød  til  gengæld  også  at  nogle 
flere  lokale  medlemmer  deltog  i  sabba- 
tens aktiviteter  som  klasselærere  og 
medlemmer,  ledere  og  til  velsignelse  af 
nadveren,  som  talere  og  til  at  bede  bøn 
samt  til  at  synge  i  koret.  Der  blev  indført 

særlige  fastedage  og  stavskonferen- 
cer  hvert  kvartal. 

I  begyndelsen  foregik  andagterne 
udendørs.  To  måneder  efter  at  pione- 
rerne var  ankommet  til  Salt  Lake  be- 
søgte en  nyankommen  et  søndagsmø- 
de  og  „opdagede  at  det  blev  afholdt  ved 
siden  af  en  høstak".  Et  år  senere  blev 
der  afholdt  et  sabbatsmøde  „syd  for  det 
gamle  forts  nordre  mur".  En  sekretær 
fra  Logan  i  Utah  målte  tilstedeværelsen 
efter  hvor  meget  plads  de  tilstedevæ- 
rende optog:  „Mødet  i  dag  var  vel  be- 
søgt, forsamlingen  dækkede  over  en 
halv  acre  (ca.  2000  m2)." 

I  den  varme  sommersol  blev  der  sør- 
get for  skygge  udendørs  ved  hjælp  af 
løvgange  der  blev  bygget  af  pæle,  over- 
dækket med  grene.  Men  naturen,  og 


især  blæsten,  voldte  stadig  problemer: 
i  St.  George  i  Utah  måtte  de  engang 
„sømme  vogndækkener  rundt  om  løv- 
gangen for  at  blive  beskyttet  mod  vin- 
den". 

De  første  indendørs  møder  der  blev 
afholdt  udenfor  private  hjem,  afholdtes 
i  skolebygninger  der  var  bygget  af  bjæl- 
kereller lerklinede  mursten.  Devarofte 
meget  små  (i  Toquerville  i  Utah  havde 
man  f .  eks.  et  hus  på  6  X  4  1 12  meter  til 
1 9  familier),  så  de  unge  måtte  ofte  blive 
hjemme  mens  de  voksne  sad  sammen- 
pressede til  søndagens  møder.  Så 
snart  det  var  muligt  byggede  samfun- 
dene store  murstensbygninger,  nogle 
med  en  ekstra  etage.  Nogle  af  de  mest 
befolkede  samfund,  som  f .  eks.  i  St.  Ge- 
orge og  Salt  Lake  City  i  Utah,  blev  der 

rejst  store  offentlige  tabernakler  foru- 
den wardhaller. 

Hvad  enten  de  hellige  afholdt  deres 
møder  udendørs  eller  indendørs,  var 
det  fundamentale  ved  deres  sabbats- 
møder  forkyndelsen  om  formiddagen 
og  til  eftermiddagens  nadvermøder, 
hvis  ikke  vejret  forhindrede  dem.  I  mul- 
tiward  afholdt  staven  de  to  andagtsmø- 
der,  mens  der  der  udover  blev  holdt 
wardsaftenmøder.  George  Goddard 
skrev  i  1860  om  sabbaten:  „Gik  med 
min  hustru  Betsy  i  tabernaklet  klokken 
1 0  om  formiddagen  og  klokken  2  om  ef- 
termiddagen ...  om  aftenen  var  vi  til 
13.  wards  møder." 

Lidt  efter  lidt  blev  samfunds  (eller 
stavs)  nadvermøder  erstattet  af  wards- 
møder.  Hovedmøderne  i  Salt  Lake  ta- 
bernaklet formiddag  og  eftermiddag 
ophørte  f .  eks.  det  ene  i  1 876  og  det  an- 
det i  1890. 

For  at  give  variation  i  nadvermøder- 
ne hentede  man  ofte  talere  udefra.  Ge- 
neralautoriteterne brugte  megen  tid  på 
at  besøge  ward  og  på  taleopgaver.  Ta- 
lerne varierede  i  længde  fra  nogle  mi- 
nutter til  næsten  to  timer. 

I  1870erne  sendte  stavene  „hjem- 
memissionærer"  ud  for  regelmæssigt 
at  forkynde  i  wardene.  Hjemmemissio- 
nærerne  fortsatte  med  at  besøge  war- 
dene hver  måned  indtil  de  ved  århund- 
redskiftet blev  til  det,  som  i  vore  dage  er 
stavens  højrådsmedlemmer. 

„At  gå  til  konference"  var  noget  sær- 
ligt i  Utahs  første  år.  Folk  kom  rejsende 
i  arbejdsvogne,  enspændervogne,  kær- 
rer eller  til  hest,  til  fods  eller  med  toget. 
Mange  benyttede  rejsen  til  general-  el- 
ler stavskonferencer  til  at  forny  ven- 
skaber. Stavens  kvartalskonferencer 
der  afholdtes  regelmæssigt  efter  1877 
gik  ofte  på  omgang  mellem  stavens  fø- 


rende byer,  og  planlægning  m.h.t.  kon- 
ferencegæster var  for  mange  familier 
et  højdepunkt. 

I  nogle  af  de  første  ward  blev  nadve- 
ren kun  uddelt  en  gang  om  måneden, 
men  efter  1850  blev  det  almindeligt  at 
nyde  nadveren  hver  uge  i  de  fleste  pio- 
nerkolonier. I  1856-57  skete  der  en  be- 
mærkelsesværdig undtagelse,  idet 
nadveren  blev  tilbageholdt  i  en  kortere 
periode  for  at  hjælpe  de  hellige  til  at 
tænke  alvorligt  over  betydningen  af  de- 
res medlemskab  af  kirken.  Det  var  ofte 
biskopperne  selv  der  personligt  velsig- 
nede nadveren,  både  i  deres  eget  vard 
og  til  stavens  nadvermøder.  En  biskop 
bemærkede  i  1874  at  han  havde  admi- 
nistreret nadveren  i  det  ny  tabernakel 
sammen  med  sine  to  rådgivere  og  war- 
dets  lærere. 

Der  blev  fremstillet  et  sæt  forsirede 
nadverbægre  til  brug  ved  Salt  Lake  ta- 
bernaklets nadvermøder.  Der  var  12 
bægre  „af  forsiret,  massivt  sølv  med  2 
smukke,  udskårne  håndtag",  samt  12 
tallerkener  (senere  kurve)  til  brød.  Da 
St.  George  medlemmerne  talte  om  hvil- 
ke nadverbægre  og  bakker  de  skulle  kø- 
be, fortalte  en  bror  hvordan  Salt  Lake 
fik  brødrene  til  at  „give  deres  sølvure, 
skeer  osv"  for  at  få  disse  ting  fremstil- 
let. Wardene  anskaffede  sig  på  samme 
måde  deres  egne,  men  mindre  kostba- 
re, nadverbægre  og  bakker,  der  ofte 
var  af  glas  i  stedet  for  metal. 

Mange  af  de  første  omvendte  mor- 
moner havde  været  protestanter  og 
vant  til  at  gå  i  søndagsskole,  og  i  opteg- 
nelserne kan  man  se  hvordan  der  af- 
holdtes en  slags  sidste  dages  hellige 
søndagsskole  i  Kirtland,  Ohio,  i  Nau- 
voo,  Illinois,  og  i  England  i  1844.  En  tidli- 
gere ansat  i  en  protestantisk  søndags- 
skole, Richard  Ballantyne,  begyndte 

den  første  søndagsskole  i  Utah  i  1849, 
hvor  50  unge  mellem  8  og  1 4  år  mødtes 
i  et  særligt  værelse  han  havde  bygget  til 
sit  hus.  Andre  gjorde  ham  det  efter,  og 
således  fik  de  fleste  ward  uafhængige 
søndagsskoler.  I  1870'erne  havde  200 
søndagsskoler  omkring  1 5.000  unge  og 
voksne  medlemmer.  For  første  gang 
deltog  kvinder  og  børn  direkte  i  et  sab- 
batsmøde  som  lærere  og  elever,  og 
mange  mænd  blev  travle  ledere  og  læ- 
rere. Til  søndagsskolen  hørte  sang, 
bøn,  lektier  om  skrifterne,  katekismus 
og  oplæsning,  ligesom  eksaminationer 
som  dem,  biskop  Frederik  Kesler  del- 
tog i:  „Huset  var  godt  fyldt,  talerne  var 
gode  og  der  blev  uddelt  en  masse  be- 
lønninger i  form  af  særlig  udvalgte  bøg- 
er." 

Eftersom    søndagsskolebørnene    i 
reglen  ikke  kom  til  eftermiddagens  nad- 


vermøder bad  Det  øverste  Præsident- 
skab om  at  få  nadveren  uddelt  i  søn- 
dagsskolerne. Og  her  skildrer  biskop 
Kesler  en  situation: 

„Jeg  besøgte  vores  wards  søndags- 
skole og  talte  et  par  minutter  mens  nad- 
veren blev  delt  om,  og  det  var  anden 
gang  at  den  blev  administreret  til  vore 
børn  i  søndagsskolen.  Jeg  gav  dem  . . . 
nogle  belæringer  angående  dette." 

En  anden  bemærkelsesværdig  ænd- 
ring i  forbindelse  med  sabbaten  skete 
da  de  unge  fik  lov  til  at  være  med  til  at 
administrere  nadveren.  I  1870'erne 
blev  drenge  i  alderen  1 1  -1 7  år  ordineret 
til  diakoner.  Det  havde  hidtil  mest  væ- 
ret voksne  der  optog  stillingerne  som 
ledere  i  det  aronske  præstedømme  og 
virkede  som  „fungerende"  diakoner, 
„fungerende"  lærere  og  „fungerende" 
præster.  Drengediakonerne  fik  over- 

draget  to  store  søndagsopgaver:  de 
skulle  anvise  pladser  ved  møderne  og  i 
øvrigt  passe  wardets  bygninger  og  ud- 
dele nadveren.  1 1 854  fik  Salt  Lake  Citys 
diakonerat  vide: 

„Hvor  er  det  dejligt  at  se  en  pæn 
dreng  ordentlig  og  ren,  med  rene  hæn- 
der og  pænt  friseret  hår,  liste  forsigtigt, 
for  ikke  at  lave  støj,  mens  han  hjælper 
folk  på  plads.  Det  afhænger  meget  af 
en  diakon  om  et  møde  bliver  behage- 
ligt. Vi  bør  være  der  mindst  en  time  før 
mødet  begynder.  Huset  skal  være  pænt 
og  rent,  med  en  ren  dug  på  bordet  og 
der  må  sørges  for  at  den  altid  er  ren." 
(Brev  fra  Det  øverste  Præsidentskab, 
11.  juli,  1877). 

1 1 896  blev  fastedagen  flyttet  fra  den 
første  torsdag  hver  måned  til  den  første 
søndag,  så  folk  der  gik  på  arbejde  og 
skoleelever  kunne  være  med.  Ved  sær- 
lige lejligheder  blev  fastesøndage  helli- 
get specielle  formål.  Under  den  span- 
ske syge  i  1918  hvor  offentlige  møder 
var  forbudt  anmodede  Det  øverste 
Præsidentskab  kirken  om  at  afsætte 
den  22.  december  som  en  særlig  faste- 
søndag „for  at  bremse  og  ved  guddom- 
melig kraft  i  en  fart  få  standset  den  øde- 
læggende plage  der  hjemsøger  jor- 
den". I  1946  afholdt  vi  en  særlig  faste- 
dag den  19.  august  i  taknemmelighed 
for  Japans  overgivelse,  og  det  samme 
skete  i  december  1 947  for  at  de  hellige 
kunne  „bidrage  til  den  største  sum  der 
kunne  gives  for  at  lindre  lidelserne  for 
det  krigshærgede  Europa". 

En  enkelt  ændring  der  er  sket  med 
hensyn  til  sabbaten  i  vort  århundrede 
var  indførelsen  af  små,  enkle  nadver- 
bægre. Ideen  blev  foreslået  i 
1 890'erne,  men  blev  først  indført  i  1 91 1 
da  en  ny  type  bakker  med  små  bægre 
blev  designet.  Det  varede  ikke  længe 


før  de  almindelige  bægre  forsvandt  og 
blev  erstattet  med  metal-,  glas-,  pap-og 
plastikbægre. 

Gennem  årene  har  nadveren  været 
ledsaget  af  forkyndelse,  sang  og  mu- 
siknumre. I  1946  afskaffede  Det  øver- 
ste Præsidentskab  alle  sådanne  for- 
styrrelser. De  sagde  at  det  ideelle  var 
at  have  absolut  ro:  „Vi  bryder  os  ikke 
om  at  sangsoli,  duetter,  sanggrupper 
eller  anden  musik  skal  gribe  forstyrren- 
de ind  i  den  hellige  ordinanse."  (Brev 
fra  Det  øverste  Præsidentskab,  2.  maj, 
1946). 

En  af  de  senere  ændringer  angår  og- 
så musik.  Eftersom  salmebogen  fra  det 
nittende  århundrede  indeholdt  flere 
korsange  end  forsamlingssange,  var 
der  ikke  megen  forsamlingssang.  Men 
lige  siden  1909  har  vores  salmebøger 
været  beregnet  til  forsamlingssang,  så 
medlemmerne  kan  synge  med. 

Ældre  medlemmer  kan  endnu  huske 
da  wardets  præstedømmemøde  blev 
afholdt  mandag  aften,  noget  som  blev 
indført  i  1 908.  Nogle  biskopper  foretrak 
dog  at  afholde  præstedømmemødet 
om  søndagen,  før  eller  efter  søndags- 
skolen, for  at  undgå  at  mennesker  som 
boede  langt  fra  kirken  skulle  rejse  så  of- 
te. Da  wardene  i  1 930  fik  tilladelse  til  at 
afholde  præstedømmemøder  om  søn- 
dagen eller  på  hverdagsaftener,  fore- 
trak de  fleste  søndag  morgen,  en  prak- 
sis som  blev  standard  over  hele  kirken. 

Lige  siden  kirkens  første  tid  har  le- 
derne forsøgt  at  forhindre  at  sabbaten 
skulle  blive  optaget  af  for  mange  mø- 
der. 1 1 904  skrev  en  forbitret  stavsleder 
i  Cache  i  Utah:  „Søndagen  blev  så  opta- 
get at  det  var  lige  så  hård  en  arbejds- 
dag end  nogen  af  de  andre."  To  årtier 
senere  bemærkede  ældste  Melvin  J. 
Ballard  offentligt  at  „der  er  alt  for  man- 

ge  aktiviteter  søndag  aften".  Sådanne 
udtalelser  har  været  årsag  til  de  an- 
strengelser der  ind  imellem  er  gjort  for 
at  forenkle  sabbatens  skema. 

Et  sådant  forsøg  blev  gjort  i  årene 
mellem  1928  og  1938,  hvor  præste- 
dømmeklasser i  mange  ward  blev  slået 
sammen  med  søndagsskoleklasser. 
Brødrene  håbede  på  at  de  hellige  ville 
anvende  den  tid  de  sparede  på  sabba- 
ten  klogt: 

„Søndagsskoler  og  møder  er  tilrette- 
lagt således  at  de  falder  bekvemt  for 
folk  og  således  at  de  får  en  fornuftig  tid 
på  sabbatsdagen  uden  kirkeaftaler.  Vi 
appellerer  oprigtigt  til  folket  om  trofast 
at  holde  deres  mødeaftaler,  og  udnytte 
den  del  af  søndagen  som  ikke  går  til  af- 
talte møder  med  at  øge  familiesam- 
menholdet i  deres  hjem,  i  den  hensigt  at 
stimulere  og  etablere  større  troskab 
mod  hjemmet,  et  bedre  kammeratskab 
mellem  forældre  og  børn  og  et  mere 
inderligt  forhold  til  alle  vore  kære."  (Ud- 
talelse af  Det  øverste  Præsidentskab, 
1.  september,  1928). 

I  de  senere  år  har  omstændigheder- 
ne somme  tider  gjort  det  nødvendigt  at 
forenkle  søndagens  skema  på  forskelli- 
ge måder.  I  nogle  missionsområder 
hvor  transporten  forekommer  vanske- 
lig er  der  blevet  afholdt  søndagsmøder 
uden  interval  imellem.  Forårsaget  af  en 
energikrise  i  USA  udsendte  Det  øverste 
Præsidentskab  i  december  1 973  denne 
anmodning:  „For  lokale  forsamlinger  i 
områder  hvor  medlemmerne  bor  i  stor 
afstand  fra  kirkebygningen  kan  det  be- 
myndiges at  afholde  alle  søndagens 
møder  umiddelbart  efter  hinanden, 
hvis  det  ønskes." 

Da  det  samlede  mødeskema  i  1980 
blev  offentliggjort,  blev  det  modtaget 
med  begejstring  af  familierne  overalt  i 


kirken.  Mens  familiens  medlemmer  un- 
der den  tidligere  mødeplan  ofte  var 
borte  fra  hjemmet  på  forskellige  tid- 
spunkter til  forskellige  møder,  fik  famili- 
en nu  mere  tid  som  de  kunne  tilbringe 
på  en  meningsfuld  måde  sammen  og 
„skabe  et  bedre  forhold  mellem  foræld- 
re og  børn". 

Selv  om  mødeskemaerne  har  ænd- 
ret sig  gennem  årene,  så  er  der  ikke 
sket  store  forandringer  med  hensyn  til 
de  fundamentale  råd  de  hellige  har  fået 
angående  personlig  adfærd  på  sabba- 
ten.  En  af  reglerne  for  den  forenede  or- 
den lød  således:  „Vi  vil  holde  sabbats- 
dagen  hellig,  hellige  den  gudsdyrkelse, 
læse  gode  bøger,  hvile,  give  anvisnin- 
ger og  deltage  i  møder."  I  årene  siden 
1830  er  de  omlægninger  og  ændringer 
i  sabbatsmøderne  som  har  fundet  sted 
gjort  for  at  hjælpe  de  hellige,  så  de  kan 
blive  beriget  og  opfylde  hensigten  med 
sabbaten,  nemlig  at  dyrke  Gud.  Møde- 
strukturen er  beregnet  på  at  hver  enkelt 
kan  få  tid  til  at  drage  mere  åndelig  nytte 
af  sabbaten  når  de  kommer  hjem  og 
skal  imødekomme  familiens  og  deres 
personlige  behov. 

I  150  år  har  kirken  sørget  for  at  de 
hellige  kunne  komme  til  fortrinlige  mø- 
der for  at  forny  deres  personlige  pag- 
ter, lære  af  talere  og  lærere,  lære  ved  at 
undervise  og  tale  samt  ved  at  synge, 
bede  og  meditere.  Men  det  er  ikke  nok 
kun  at  komme  til  sabbatsmøder:  ansva- 
ret for  at  gøre  hele  dagen  hellig  og  til  en 
åndelig  berigelse  påhviler  den  enkelte 
hellige.  □ 

William  G.  Hartley  er  historieforsker  på 
Joseph  Fielding  Smith  institut  for 
kirkehistorie  ved  Brigham  Young 
universitetet.  Han  er  også  lærer  for 
højpræsterne  i  Sandys  37th  ward,  Sandys 
østlige  stav,  Utah. 

INVESTERING  I 

EVIGHEDEN 


Ældste  John  H.  Groberg 

De  halvfjerds'  første  Kvorum 


Jeg  kunne  tænke  mig  at  tale  om  hvor 
vigtigt  det  er  at  investere  klogt.  Jeg  hu- 
sker der  var  en  der  sagde  at  en  klog  in- 
vestering er  et  helt  livs  arbejde  værd. 
Jeg  er  sikker  på  at  det  godt  kunne  bevi- 
ses. Men  i  reglen  ertimelige  investerin- 
ger underlagt  de  barmhjertige  kræfter 
som  ligger  udenfor  vores  kontrol  —  en 
betydelig  forretningsmands  eller  sæl- 
gers dyd  eller  mangler,  patentet  på  en 
ny  opfindelse  som  kan  erstatte  vort  fir- 
mas produkter,  pludselige  stigninger  i 
olieprisen,  uventede  ændringer  i  rente- 
satser eller  et  brat  fald  i  leveringen  og 
produkter.  Jordiske  investeringer  hol- 
der ikke  selv  om  vi  også  derved  har  suc- 
ces for  en  tid.  Der  findes  derimod  en  an- 
den investering  som  ikke  indebærer  ri- 
siko på  nogen  måde,  og  den  giver  et 
gavmildt  udbytte  hele  tiden  fremover. 
Jeg  tænker  på  investeringen  af  tid,  på 
åndelige  investeringer  i  gode  egenska- 
ber, lydighed,  tjenestegerninger  og 
godhed. 

Herren  har  sagt  til  os: 

„Saml  jer  ikke  skatte  på  jorden,  hvor 
møl  og  rust  fortærer,  og  hvor  tyve  bry- 
der ind  og  stjæler."  (Matt.  6:19-20). 


Jordens  ressourcer  er  ulige  fordelt 
med  hensyn  til  det  økonomiske.  Nogle 
mennesker  har  mange  penge  at  arbej- 
de med  og  andre  har  langt  færre.  På 
den  anden  side  har  vi  alle  fået  lige  meg- 
et tid  at  investere.  Vi  har  hver  især  fået 
tildelt  24  timer  i  døgnet.  Det  er  yderst 
vigtigt  for  vores  lykke  nu  og  i  al  evighed 
hvordan  vi  investerer  denne  tid. 

Lad  mig  nævne  to  bestemte  eksemp- 
ler —  for  det  første  investeringen  af  tid 
i  tjenesteydelser,  og  for  det  andet  inve- 
steringen af  tid  i  godhed  og  venlighed. 

I  1956  var  jeg  på  mission  i  Tonga  og 
var  netop  blevet  udnævnt  til  distrikts- 
præsident  i  Ha'apai  distriktet,  som  hav- 
de sit  hovedkvarter  på  Lif  uka.  Distriktet 
omfattede  1 7  øer.  Eftersom  vi  kun  kun- 
ne komme  fra  sted  til  sted  i  sejlbåd  hav- 
de jeg  brug  for  nogle  erfarne  rådgivere 
i  den  henseende.  Herren  sørgede  for  at 
vælge  to  dygtige,  lokale  mænd  til  mig. 

En  af  dem  var  bror  Vea.  Han  havde  et 
smukt,  velholdt  stråtækt  hus  og  en 
meget  smuk  og  velpasset  have.  Han 
tjente  til  livets  ophold  som  forhandler  af 
jordnødder  (han  dyrkede  selv  sine  jord- 
nødder). De  fleste  aftener  kunne  man 

se  ham  gå  på  gaden  med  sin  vogn  og 
sælge  jordnødder  samt  nogle  andre 
ting  som  hans  hustru  lavede. 

Jeg  ved  ikke  hvor  mange  gange  vi 
måtte  holde  præsidentskabsmøde  på 
aftener  hvor  der  var  fester  eller  sports- 
kampe  eller  udstillinger,  men  når  jeg 
henvendte  mig  til  ham,  hørte  jeg  ham 
aldrig  sige:  „Jeg  kan  ikke  komme  i  af- 
ten," selv  om  det  var  de  bedste  aftener 
for  hans  forretning. 

Det  skete  tit  at  vort  skema  krævede 
at  vi  skulle  til  en  anden  ø  for  at  holde 
konference,  for  at  missionere  eller  for 
at  ordne  andre  af  kirkens  anliggender, 
og  vi  måtte  ofte  tage  af  sted  midt  under 
en  vigtig  rugbykamp  eller  når  der  var 
andre  store  arrangementer.  Men  ikke 
en  eneste  gang  hørte  jeg  bror  Vea  be- 
klage sig  eller  foreslå  at  vi  ændrede 
vort  skema.  Han  valgte  at  investere  i  ly- 
dighed og  tjeneste  overfor  andre  —  of- 
te på  bekostning  af  nogle  umiddelbare 
verdslige  fortjenester. 

Lad  os  bare  følge  netop  denne  inve- 


stering videre  frem.  Ca.  1 5  år  senere  fik 
jeg  som  regionalrepræsentant  for  De 
tolvs  Kvorum  til  opgave  at  besøge  Stil- 
lehavsøerne. Jeg  fik  ansvaret  for  at  af- 
holde nogle  møder  i  Californien,  og  fort- 
satte derfra  til  Honolulu  og  videre  til 
øerne  mod  syd.  Vi  havde  berammet  to 
møder  i  Californien  —  et  om  aftenen  og 
et  den  næste  morgen  —  sammen  med 
et  par  stavspræsidenter.  Da  vi  gen- 
nemgik dagsordenen  den  aften,  fik  jeg 
pludselig  en  fornemmelse  af  at  vi  burde 
klare  alt  hvad  der  var  på  dagsordenen 
uden  at  blive  til  næste  morgen. 

Som  følge  deraf  slog  vi  møderne 
sammen  og  kom  igennem  hele  dagsor- 
denen den  aften,  selv  om  det  blev  sent. 

Eftersom  vi  oprindeligt  havde  be- 
rammet at  holde  møder  indtil  middag 
den  næste  dag,  havde  jeg  ingen  plads- 
reservation i  noget  fly  før  tidligt  om  ef- 
termiddagen. Jeg  tænkte  derfor:  „Hvad 
skal  jeg  dog  gøre  i  de  ekstra  timer  jeg 
har?"  * 

Jeg  stod  tidlig  op  den  næste  morgen 


og  gjorde  som  enhver  af  jer  ville  gøre, 
jeg  bad  inderligt  om  at  få  at  vide  om  der 
var  noget  jeg  burde  gøre.  Jeg  havde  ik- 
ke nogen  særlig  stærk  fornemmelse, 
men  jeg  tænkte:  „Nå,  jeg  må  hellere  un- 
dersøge mulighederne."  Så  jeg  ringede 
til  lufthavnen  og  sagde:  „Jeg  har  en 
pladsreservation  til  et  fly  i  eftermiddag. 
Afgår  der  noget  fly  før  den  tid?" 

Manden  sagde:  „Der  afgår  et  om  45 
minutter." 

Jeg  sagde:  „Jeg  vil  forsøge  at  nå 
det."  Så  jeg  samlede  hurtigt  alt  hvad 
jeg  havde,  smed  det  ned  i  kufferten  og 
tog  afsted  til  lufthavnen.  Det  lykkedes 
og  jeg  gik  direkte  til  udgangen  og  var 
den  sidste  der  kom  ombord  på  flyet, 
men  det  lykkedes. 

Jeg  ankom  til  Honolulu  4-5  timer  tidli- 
gere end  forventet,  så  der  ville  ikke  væ- 
re nogen  for  at  hente  mig  før  flere  timer 
senere.  Hvad  skulle  jeg  nu  gøre? 

Et  øjeblik  efter  løb  jeg  på  en  ung 
mand  som  jeg  havde  kendt  i  missions- 
marken.  Han  sagde:  „Har  du  hørt  at 
bror  Vea  netop  forleden  aften  fløj  hertil 
fra  Tonga?  Han  fejler  et  eller  andet  og 
han  ligger  på  the  Queens  Hospital.  Jeg 
skulle  netop  hen  og  besøge  ham.  Har 
du  lyst  til  at  tage  med  hvis  du  har  tid  til 
overs?" 

Jeg  svarede:  „Selvfølgelig." 

Da  vi  så  bror  Vea  var  han  gul  over  he- 
le kroppen  på  grund  af  gulsot.  Han  hav- 
de en  meget  alvorlig  nyresygdom. 
Hans  øjne  var  lukkede  og  jeg  kunne  se 
at  han  havde  store  smerter. 

Jeg  gik  hen  til  ham  og  sagde:  „Bror 
Vea,  jeg  er  her  for  at  besøge  dig."  Han 
slog  hurtigt  øjnene  op.  De  var  mere  gu- 
le end  noget  andet  jeg  før  havde  set.  Så 
sagde  han:  „Tak  skal  du  have  fordi  du 
kom.  Jeg  vidste  at  du  skulle  til  konferen- 
ce i  Tonga  og  at  du  ville  komme  igen- 


nem Honolulu.  I  aftes  bad  jeg  så  bræn- 
dende jeg  kunne  om  at  du  på  en  eller 
anden  måde  ville  komme  og  besøge 
mig.  Vil  du  salve  mig?" 

Vi  salvede  ham,  og  da  jeg  gik  i  gang 
med  at  bekræfte  salvelsen  mente  jeg  at 
alt  nok  skulle  gå  godt.  Hvordan  kunne 
det  gå  anderledes  med  den  tro  han  hav- 
de? Men  som  det  så  ofte  er  i  disse  tilfæl- 
de —  dette  var  ikke  hvad  Herren  havde 
i  sinde. 

Jeg  vil  ikke  gå  i  detaljer,  men  det  væ- 
sentlige er  at  jeg  fik  mulighed  for  at  for- 
tælle ham  at  han  om  meget  kort  tid  ville 
komme  til  at  udføre  et  bestemt  stykke 
arbejde  på  den  anden  side,  som  var 
strengt  nødvendigt.  Det  var  på  en  måde 
et  chok  for  mig,  men  Ånden  var  så 
stærk  at  der  ikke  var  nogen  tvivl  om 
Herrens  vilje.  Da  vi  var  færdige  så  han 
op  på  mig  og  sagde  ganske  enkelt:  „Tak 
skal  du  have.  Mange  tak  skal  du  have. 
Jeg  ville  virkelig  så  gerne  leve  her,  men 
jeg  ønsker  frem  for  alt  at  gøre  min  him- 
melske Faders  vilje.  Jeg  er  taknemme- 
lig fordi  jeg  nu  ved  hvad  det  er." 

Vi  gik  et  øjeblik  efter.  Et  par  timer  før 
den  tid  jeg  oprindelig  havde  beregnet  at 
ankommetil  Honolulu  blev  bror  Vea  for- 
flyttet fra  denne  eksistens  til  sin  næste 
opgave.  Han  tog  afsted  med  fred  og  ro 
i  sit  hjerte.  En  tidsinvestering  i  uselvisk 
tjeneste  gav  bonus  på  en  meget  rolig, 
men  herlig  og  imponerende  måde. 
Denne  investering  i  tjenestegerninger 
havde  givet  stor  bonus  i  form  af  glæde 
gennem  alle  disse  år,  og  den  vil  fortsat 
give  stadig  større  bonus  gennem  hele 
evigheden. 

Hvad  er  større  end  at  investere  i  tje- 
nestegerninger? Hvilken  mere  sikker 
investering  kan  vi  foretage?  Lad  mig  ta- 
le lidt  om  at  investere  i  godhed.  Godhed 
og  venlighed  er  ofte  som  at  sætte  noget 

i  banken.  Jeg  antager  at  vi  deponerer 
vores  godhed  i  en  bank  blot  ved  at  være 
gode  og  venlige  mod  andre  mennesker 
og  ved  at  undgå  vrede  —  en  godheds- 
bank  om  man  vil  —  som  står  til  fri  afbe- 
nyttelse og  kan  hjælpe  os  og  andre 
mennesker. 

I  den  samme  mission  i  Tonga  fik  jeg 
min  første  opgave  sammen  med  en  ind- 
født på  en  meget  lille  ø,  hvor  der  kun  bo- 
ede omkring  700  mennesker.  Vi  var 
meget  nedtrykte  når  vi  gik  rundt  for  at 
missionere,  for  det  så  ud  som  om  ingen 
ønskede  at  lukke  os  ind.  Der  var  nogle 
mennesker  som  inviterede  os  hjem  for 
at  spise,  men  de  sagde:  „I  skal  få  lov  at 
spise  så  længe  I  ikke  taler  om  jeres  kir- 
ke og  religion." 

En  af  landsbyerne  så  ud  til  at  være 
særlig  fjendtlig  stemt.  Vi  kunne  gå  rundt 
og  missionere  hele  dagen  i  flere  dage 
uden  at  komme  ind  et  eneste  sted.  Men 
en  dag  kom  vi  ind  et  sted.  Familien  var 
venlige  og  inviterede  os  til  at  komme 
igen.  Vi  vendte  atter  og  atter  tilbage.  Da 
vi  gav  dem  den  fjerde  missionærlektie 
havde  de  en  masse  spørgsmål  og  det 
blev  ret  sent  om  aftenen  før  vi  var  færdi- 
ge. 

Denne  families  hus  lå  i  udkanten  af 
jungleområdet  og  vort  hus  lå  på  den  an- 
den side,  tre  kilometer  væk.  Der  var  en 
lille  sti  mellem  buskene  som  vi  alminde- 
ligvis gik  ad  på  vejen  hjem.  Vi  var  ikke 
kommet  mere  end  ca  30  meter  fra  dø- 
ren og  hen  til  det  sted  hvor  buskadset 
begyndte  før  8  eller  1 0  stride,  unge  ton- 
ganesere  pludselig  dukkede  op  bag 
træerne.  De  havde  køller,  sten  og  itus- 
låede flasker  og  de  var  tilsyneladende 
berusede.  De  stillede  sig  i  en  slags 
halvcirkel  og  begyndte  at  komme  nær- 
mere. Efterhånden  som  de  kom  nær- 
mere skubbede  min  indfødte  kammerat 


mig  om  bag  sig  og  sagde:  „Nu  tæller  jeg 
til  tre.  Når  jeg  siger:  ,tre,' så  råber  jeg  li- 
ge så  højt  jeg  kan  og  går  lige  ind  midt 
imellem  dem.  Så  vender  du  dig  om  og 
løber  lige  så  hurtigt  du  kan  gennem  bu- 
skadset og  hjem.  Det  er  mørkt  og  de 
kan  ikke  finde  ud  af  hvor  du  er  henne  før 
du  er  halvvejs  hjemme." 

„Det  kan  jeg  ikke,"  sagde  jeg  (selv 
om  jeg  nok  havde  mest  lyst  til  det). 

Han  svarede:  „Hør  her,  det  er  mig 
der  er  seniorkammerat.  Du  skal  gøre 
hvad  jeg  siger.  Der  er  ingen  mening  i  at 
vi  begge  to  kommer  til  skade."  Så  be- 
gyndte han:  „En,  to,  . . ." 

Heldigvis  nåede  han  ikke  til  tre,  og 
jeg  behøvede  ikke  at  træffe  nogen  be- 
slutning. For  idet  han  sagde  to  kunne  vi 
høre  at  buskadset  blev  bøjet  kraftigt  til 
side  bag  os,  og  ud  kom  den  mand  som 
alle  på  øen  frygtede  mere  end  nogen 
anden.  Han  var  den  mest  frygtindgy- 
dende af  dem  alle. 

Mit  første  indtryk  var:  „Nu  har  de  os 
—  de  kommer  både  forfra  og  bagfra." 

Men  han  gik  direkte  forbi  og  stillede 
sig  foran  os.  Han  stirrede  på  de  8  eller 

1 0  unge  mænd  og  sagde:  „Disse  mænd 
er  under  min  beskyttelse.  Enhver  som 
rører  dem  eller  så  meget  som  siger  no- 
get dårligt  om  dem  får  med  mig  at  be- 
stille." 

I  løbet  af  nul  komma  nul  var  hele  flok- 
ken forsvundet  ud  i  mørket,  lige  så  stille 
som  de  var  dukket  op. 

Da  vi  gik  sammen  med  vores  beskyt- 
terhjem, spurgtevi ham:  „Hvorfor gjor- 
de du  det?  Hvorfor  hjalp  du  os?" 

„Jo  ser  I,"  forklarede  han,  „en  eller 
anden  —  jeg  tror  det  er  en  præst  — 
kaldte  os  sammen  i  aften  og  gav  os  gra- 
tis hjemmelavet  øl  og  foreslog  at  vi  ja- 
gede mormonmissionærerne  ud  og  sik- 
rede os  at  de  ikke  kom  tilbage  til  byen 
mere.  Jeg  var  med  til  det  møde,"  sagde 
han,  „og  da  jeg  hørte  nogen  sige  mor- 
mon var  der  noget  der  rørte  sig  dybt  in- 
de i  mig." 

Så  fortalte  han  følgende  historie: 
„Jeg  har  aldrig  kendt  mine  rigtige  for- 
ældre. Jeg  er  opdraget  hos  noget  fami- 
lie. Jeg  fik  skylden  for  alt  hvad  der  gik 
galt.  Det  var  som  om  ingen  rigtig  brød 
sig  om  mig.  Da  jeg  var  omkring  10  år, 
kom  jeg  til  øen  Vava'u.  Der  mødte  jeg  to 
unge  mænd  som  underviste  i  engelsk 
på  en  skole.  De  havde  hvide  skjorter  og 
slips  på.  Alle  de  andre  kostede  med 
mig,  men  det  gjorde  de  ikke.  De  spurgte 
om  jeg  kunne  tænke  mig  at  gå  i  deres 
skole.  De  viste  mig  kærlighed  og  inte- 
resse noget  jeg  aldrig  før  havde  mødt  i 
mit  liv. 

Kort  tid  efter  kom  jeg  tilbage  til  den- 
ne ø  og  har  ikke  siden  haft  forbindelse 
med  kirken.  Der  var  ingen  missionærer 
her  og  heller  ingen  medlemmer,  så  vidt 
jeg  vidste.  Så  det  var  som  om  jeg  helt 
havde  glemt  dem  i  nogle  år.  Men  da 
præsten  talte  om  mormonmissionæ- 
rer, dukkede  det  hele  op  i  mig  igen: 


, Mormonmissionærer,'  tænkte  jeg,  ,er 
ikke  dårlige  mennesker;  det  er  gode 
mennesker.  De  elskede  mig.  De  hjalp 
mig.  De  var  gode  ved  mig!  Jeg  spekule- 
rede på,  hvad  jeg  kunne  gøre.  Så  tænk- 
te jeg:  jeg  vil  bare  sætte  mig  ved  deres 
hus  og  beskytte  dem.' " 

Og  det  gjorde  han.  Da  vores  sikker- 
hed på  dette  tidspunkt  var  i  fare  trådte 
han  til  og  vi  fik  ikke  flere  problemer  med 
nogen  af  disse  mennesker  fordi  de  vid- 
ste at  vi  var  under  hans  beskyttelse.  Nu 
vil  jeg  gerne  spørge  jer:  „Hvad  var  der 
sket  hvis  ikke  de  to  missionærer  20  år 
før  havde  været  gode  og  venlige?"  Jeg 
ved  ikke  engang  hvem  de  var.  Jeg  ken- 
der ikke  deres  navne  eller  ved  noget  om 
dem,  andet  end  at  de  viste  kærlighed  og 
godhed  mod  en  lille  forældreløs  dreng 
som  alle  andre  kostede  med.  Jeg  ved  at 
den  kærlighed  og  godhed  de  udviste  for 
denne  dreng  gik  ind  i  den  evige  god- 
hedsbank  og  senere  kom  ud  med  ren- 
ter —  20  år  senere  —  for  at  hjælpe  os. 

Kan  I  se  hvordan  en  god  gerning  fort- 
sætter fremover  og  giver  evig  bonus  til 
velsignelse  for  utallige  mennesker? 

Hvor  har  vi  dog  brug  for  at  kunne 
hæve  i  denne  bank  —  og  hvor  har  vi  dog 
også  brug  for  at  sætte  noget  ind  i  den,  til 
os  selv  og  til  andre.  Ingen  venlig  tjene- 
ste er  nogen  sinde  spildt.  Den  vil  altid 
være  der  og  være  tilgængelig. 

Jeg  beder  til  at  vi  allesammen  vil  in- 
vestere vor  tid  således  som  Ånden  til- 
skynder os  til  det.  Mulighederne  for  at 
tjene  og  vise  godhed  findes  alle  vegne 
omkring  os.  Præsident  Kimball  har 
sagt:  „Gud  læggervirkelig  mærketilos, 
og  han  våger  over  os.  Men  det  er  sæd- 
vanligvis gennem  et  andet  menneske, 
at  han  tilgodeser  vore  behov."  (Den 
danske  Stjerne,  juni  1979,  s.  3). 

Stop  lige  op  et  øjeblik  og  se  på  hele 

verden,  hele  universet,  som  bogstave- 
lig talt  er  fyldt  med  råb  om  hjælp.  For  at 
høre  disse  råb  må  vi  forestille  os  at  vi 
lytter  til  en  radio.  De  fleste  af  os  lytter 
på  den  mest  kendte  FM-bølge.  Vi  hører 
en  lys,  klar  og  kendt  lyd  og  vi  kan  lytte 
uden  særlig  anstrengelse.  De  fleste 
foretrækker  at  lytte  til  sådanne  statio- 
ner. 

Det  er  som  om  det  er  vores  natur  at 
prøve  at  beskytte  os  imod  det  som  er 
anderledes.  Hvor  desperat  forsøger  vi 
ikke  at  bevæge  os  i  kendte  kredse, 
uden  at  gøre  os  særlig  mange  anstren- 
gelser, men  luller  os  ind  i  en  sikker  for- 
nemmelse af  at  vi  ikke  har  brug  for  for- 
andringer, på  samme  måde  som  når  vi 
klart  og  tydeligt  kan  høre  den  kendte  lyd 
i  radioen. 

Men  vi  er  nødt  til  at  lytte  på  vores 
„kortbølgesender".  Når  vi  lytter  til  en 
kortbølgesender  hører  vi  nogle  ube- 
stemmelige og  fjerne  røster,  musik 
som  dør  hen,  fremmede  sprog,  underli- 
ge lyde,  morsetegn,  svag  brummen  og 
høje  pibelyde.  Vi  kan  ikke  længere  slap- 
pe af  ved  det  gammelkendte,  men  må 
omhyggeligt  og  forsigtigt  dreje  på 
knapperne,  afstemme  vores  hørelse  og 
være  meget  opmærksomme.  Vi  må 
prøve  om  vi  kan  forstå  disse  uklare  lyde 
og  de  ukendte  sprog. 

Og  på  samme  måde  som  vi  lytter  til 
en  kortbølgesender  må  vi  anstrenge  os 
meget  for  at  høre  andres  råb  —  de 
ufødtes,  de  uskolede,  de  ulykkelige,  de 
som  ikke  er  døbt,  de  som  ikke  har  fået 
forkyndt,  de  utilpasse,  de  som  ikke  er 
blevet  beseglet.  Vi  må  oven  i  købet  an- 
strenge os  for  at  fatte  hvad  der  kræves, 
hvad  der  er  nødvendigt  og  hvordan  vi 
bedst  kan  opfylde  disse  behov.  Vi  må 
faktisk  bevæge  os  ud  i  det  ukendte, 
blive  Guds  fuldtidsmedarbejdere  og  af- 


stemme vores  sjæl  så  vi  kan  høre  disse 
bønner  og  være  med  til  at  besvare  dem. 
Det  vil  altid  udgøre  en  udfordring.  Al 
vækst  kræver  anstrengelser. 

Jeg  kan  af  personlig  erfaring  bære 
vidnesbyrd  og  forsikre  om  at  den  bed- 
ste investering  vi  kan  gøre  i  alle  situati- 
oner og  til  alle  tider,  er  at  gøre  hvad  vi 
ved  er  rigtigt  og  følge  Åndens  tilskyn- 
delser. Kære  søskende,  lad  os  investe- 
re klogt!  Lad  os  være  villige  til  at  arbej- 
de og  tjene.  Lad  os  beredvilligt  tilgive. 
Lad  os  være  gode  og  venlige  —  konse- 
kvent. Gud  vil  hjælpe  os.  Vi  kan  fjerne 
vrede  fra  vores  tilværelse  og  erstatte 
den  med  kærlighed.  Vi  kan  udvikle  kær- 
lighed i  vore  hjerter.  Vi  kan  være  gode 
og  venlige  mod  hinanden.  Jeg  vidner 
for  jer  at  vor  Fader  i  Himmelen  elsker 
os  af  hele  sit  hjerte.  Jesus  elsker  os  af 
hele  sit  hjerte.  De  lever  og  er  parate  til 
at  hjælpe  os.  De  er  de  bedste  rådgivere 
vi  kan  have  med  hensyn  til  at  investere 
hvor  som  helst  og  når  som  helst.  □ 

